
Prof. Vjenceslav Čižek 
Hrvatska na razmeđu istoka i Zapada 


Krvarina zabludne ideje 
Danas je 2. siječnja 1993. godine. Javljaju kako je opet, 


“u Ženevi ili Londonu, počela još jedna konferencija o sirotoj 


Bosni. Jedan finski diplomat sačinio je čak i Ustav kojim bi 

sebična i osebična Europa htjela uporaviti bosansku nigdinu i 

vlastitim patentom demokratičnosti usrećiti unesrećene. 
Želio bih nešto prigodno, istinito, reći o Hrvatskoj a počeo 


.sam eto o Bosni, jer uvjeren sam da bez bosanske 


(muslimanske) države nemaju se čemu dobru nadati ni Hrvati 


Zagorja i Primorja. 


Smrtonosni zagrijaj 


Puna tri stoljeća hrvatsko političko biće lučilo je i 
uobličavalo ideju južnoslavenskog državnog jedinstva. 
Iskazivali su to svojedobno najugiedniji i najutjecajniji hrvatski 
idealisti:i ideolozi (J. Križanić, Lj. Gaj, J. Strossmayer, A. 
Trumbić, F. Supilo, J. Broz). 

Istu ideju gajili su i prenosili rijetki hrvatski sveučilištarci 
u Beču i Pragu, a sredinom 19. stoljeća u osobi hrvatskoga 
bana Josipa Jelačića neki medu našom južnom braćom 

pritajenom nadom priželjkivali su kroz nju nacionalno 
oslobođenje. 


Istobodno, ali samosvojnija i politički cjelovita, bijaše 
iskazivana jedna druga ideja i program hrvatske budućnosti 
(A. Starčević, E. Kvaternik, S. Radić, A Pavelić i 1. Oršanić). 


. U metežima europskih i svjetskih ratova obje su ideje u 
smislu opće volje bile četiri puta državno-pravno ozbiljene, 
kao jugoslavenske i kao hrvatske. 


Sadašnja Republika Hrvatska, još u porođajnom grču i 
ratnom okruženju, najnoviji je pokušaj očuvanja hrvatskog 
naroda i spašavanja od propasti koju mu je bila namijenila 
umiruća ideja jugoslavenstva. 


Srbi pak stoljećima su sanjali, njegovali i u mit zaodijevali 
ideju velike Srbije, prihvaćajući usput sve one geopolitičke 
priloške i darovnice, koje nisu protuslovile konačnom cilju 
“Srbi svi i svuda". Osim Hrvata na središnjim prostorima 
Balkana Srbi nisu imali ni u idejnom, ni u civilizacijskom, ni u 
etničkom smislu ozbiljnijeg poricatelja i protivnika velikosrpke 
ideje. No, dobar dio Hrvata sluganski je desetljećima, doma i 
pred stranim svijetom, prezentirao pod jugoslavenskim imenom 
podmuklost četničkog genocidnog nauma. Potonju vratolomnu 
i sunovratnu jugoslavensku političku piruetu odigrali su opet 
neki Hrvati. 


Samostalna Hrvatska, svagda živuća u srcu neukih i 
manjeg ali radikalnog dijela učenih Hrvata, trajno je bila 
zaprekom opstojnosti monarhističke i komunističke Jugoslavije. 
No hrvatska je kroz osovinu Beograd-Zagreb bila također 
zalogom opstojnosti te države. Doista su smiješniali i zloćudno 
paranoični pokušaji bivših komunista da očuvaju jugoslavensku 
državu kao srpsko-crnogorsku. Bez Hrvatske, bez njena 
prostora i njenih građana, bez hrvatskih koritaša i udvorica, 
nema i ne može biti Jugoslavije. 


Hrvatska je strana konačno “izdala" vlastitu a potom 
posrbljenu ideju državnog zajedništva. U velikosrpskirh ušima 
to odjekuje kao poklik na odsudni boj, na zločinačko zatiranje 

svakog hrvatskog znaka, simbola i dostojanstva. Naime, sve 
dotle dok su, kako tako, Hrvati bili “Jugoslaveni", morali su to 
isto biti i manji, politički neosviješteni i povijesno neznakoviti 
Crnogorci, Makedonci, Muslimani i Albanci. Svojim 
osamostaljenjem Hrvatska je potaknula osamostaljenje 
navedenih naroda. 


To se pregnuće, kao strahotni krvavi igrokaz rušiteljskim 
bijesom zapjenjene mržnje na sve što nije srpskopravoslavno, 
odvija pred očima svjetske javnosti i u nazočnosti europskih 
promatrača. Tražit će se i na kraju sročiti političko rješenje, ali 
crne ambise mržnje izmedu Hrvata i Srba, između katoličanstva 
i pravoslavlja, izmedu prisilnog zajedništva i narodne 
samostalnosti, sada živući naraštaji neće moći premostiti. 


Danas nije teško razabrati još jednu, aktualnu i za 
budućnost oba naroda vrlo bitnu mentalnu razliku: dok se 
mlada Hrvatska Država zdušno partizansko-ustaški ukrepljuje, 
dotle Srbe izvan Srbije predvode psihijatri (J. Rašković i R. 
Karadžić), a u Srbiji ih predvode pacijenti (S. Milošević i V. 
Šešelj). 

Dvije grane istog debla 


Od početka 12. stoljeća kad je hrvatsko-ugarskom 
nagodbom hrvatska suverenost potpala pod krunu svetog 
Stjepana, bosanski ban kao hrvatski izborni knez zajedno sa 
svojim još nekristijaniziranim, bogumilskim pukom izmakao je 
tome državno-pravnom korpusu, a kasnije bosanske kraljevske 
loze Tomaševića i Kotromanića, sve do Hrvoja Vukčića 
Hrvatinića, nisu uspjele Bosni pribaviti međunarodno priznanje. 
Tada je to značilo primiti blagoslov rimskog Pape. Taj je 
položaj nepriznate samostalnosti navukao na se nekoliko 
neuspjelih križarskih vojni s ugarske strane. Potom su prodrli 
Osmanlije i puna četiri stoljeća islamizirali Bosnu, osvajački 
šireći njen pašalučki posjed, nekad i pod imenom “Turske 
Hrvatske". 

Do konca 19. stoljeća, pak, sve što je iz Bosne dolazilo u 
banskoj Hrvatskoj označavano je “turskim", iako Turci tamo 

nisu živjeli niti je tamošnje pučanstvo govorilo turski. No, kao 
islamizirani dio Hrvata (i Srba) nasuprot drugom katoličkom 
dijeiu, a pogotovo zbog prihvaćene i osebujno njegovane 
islamske kulture, Bosna i Bosanci, kao dio hrvatskog etnosa, 
s pravom je sebe počeo osjećati drukčijim od Hrvata a sve 
udaljenijim od Srba. 


Što se pak samih Srba tiče, oni su svagda, kako bosanske 
tako i druge musiimane držali Turcima ili Arnautima, ili, još 
gore, poturicama. Tako je to i danas, nažalost, uvriježeno 
mišljenje i stav kod obrazovanog isto kao i kod neobrazovanog 
dijela srpskog naroda. 


Srpski intelektualci, sveučilišni profesori i akademici, a 
poglavito Srpska pravosiavna crkva, desetljećima su trovali 
dušu običnih Srba sotonskom mržnjom prema muslimanima 
na koje su upravljali osvetnički Žalac, osvećujući se tobože 
Turcima. Taj “obračun" s Turcima počeo se manje više sustavno 
provoditi od osnutka jugoslavenske države. U toj državi 
muslimani su od 1918. do 1964. godine službeno(mal)tretirani 
kao “neopredijeljeni".Tako ih se službeno upisivalo u biračke 
popise, općinske knjige i osobne isprave.Tako im je bila 
narinuta obespravljenosti poniženje. Da bi koliko-toliko osobno 
uspjeli u javnome životu; izjašnjavali su se “Jugoslavenima", 
sve dotle dok im je ta krinka omogućavala očuvanje intimnog 
muslimanstva. Naime, valja znati da oni kao ni ostali pod tim 
imenom nikad nisu značili nešto narodnosno, vjerodostojno. 
Bila je to politikantska smicalica i eufemistički domišljaj. Prava 
nesreća počinje onoga časa kada su Broz-Kardeljevim 
patentom bosansko-hercegovački muslimani Brogiašeni 
narodom (u etničkom smislu). 


Svim ostalim muslimanima izvan BiH tim činom uskraćeno 
je to ljudsko dostojanstvo. Jedni su, dakle, dobili veliko “M" u 
naslovu, dok su drugi (u Makedoniji, Kosovu, Sandžaku, Crnoj 
Gori, Srbiji i Hrvatskoj) ostali s malim početnim slovom, u 
smislu vjernika, neopredijeljenih ili “*raje". 

Tako su nastali priznati i nepriznati muslimani. Priznati su 
kao takvi bili ravnopravni pri podjeli vlasti u BiH, ali u smislu 

nagrde muslimanstva, jer to bijahu komunisti, dakle 
anacionalno i internacionalno ispovjedni politički kruhoborci. 


Komunistički travestiti 


Raspadnuće komunističke države i socijalističkog 
društvenog sustava navješćivao sam prije 20-tak. godina, 
pišući za one i govoreći onima koji su na isti ili sličan način 
doživjeli boljševičku i titoističku zbilju. 

Naime, moja svijest nije mogla povjerovati u ideološke 
razloge napretka ateističke i agnostičke države. Ukidanjem 
Boga i anatemiziranjem božjeg staništa u ljudskoj savjesti : 
što je bila posvuda prvotna i trajna zadaća komunističke vlasti 
- otvoren je bio strmoglavi put u nemoral. Komunisti su, 
nemoralno osvojivši vlast, neizbježno tonuli kao nemoralno 
društvo, a najnemoralniji čin bio je kult ličnostikao nadomjestak 
za Božiu osobnosti svevlast, jer, ako Boga nema, sve je dakle 
dopušteno, a volja Velikoga Brata, bogozamjenika, postaje ne 
samo vrhovni zakon, nego misao koja misli u ime drugih i koju 
je dostatno pljeskom dočekati i ispratiti, da bi se živjelo i 
vjerovalo u “svijetlu budućnost". ' 


Druga, pak, strahotna zabluda bila je odnos prema 
kapitalu. Komunisti su se u unutrašnjoj i vanjskoj politici 
odnosili prema kapitalu i kapitalizmu kao najvišem dosegu 
nepravednog društvenog ustrojstva, a ne kao povijesnoj zbilji 
koja, iako nepravedna, logično traje i razvija se stoljećima. 
Tako se radom na prostorima socijalizma u najboljem slučaju 
mogla osigurati tek prosta reprodukcija uz ogromne ljudske i 
materijalne žrtve. Hoteći izbjeći kapitalističku nejednakost, 
komunisti su gradili jednakost u siromaštvu, naoružavajući se 
za konačni revolucionarni obračun s kapitalizmom. U 
međuvremenu rad proglašen “zanosom širokih radnih masa" 
pretvarao se u nerad i birokratiziranu statiku, bez plodova 
rada. 

Pri koncu i sami su objavili kobnu istinu o sebi otprilike 
ovako: “Radnici su pojeli akumulaciju." Valjalo je, dakle, izvana 

uzeti kredite s pravilima i zakonima kapitala. Bio je to smrtonosni 
udar na poredak koji se iskazivao pokušajima “reformiranja" 
proizvodnih odnosa, kako bi se od viška rada mogli vraćati 
dugovi, glavnica i kamate. No, zakrabuljeni svojim ideološkim 
maštarijama ni boljševički trudbenici ni jugosamoupravljači 
nisu u toj nevolji otkrili spasonosno rješenje, već dilemu: 
propasti ili se vratiti kapitalizmu. Komunistički socijalizam nije 
dakle propadao i propao zbog izravne vanjske agresije, već od 
unutrašnjeg zloćudnog tumora. | 


Tako je u biti ista vlast, nošena u isti 
u £ glavnom po istim 
a začinjena demokratskim sloganima i konfetima, od 
asa očitovanog sloma prije dvije godine preu ać 
obrata i obraćanja. 7 AI 


Doista je simbolično što je, nakon smaknuća ortodoksne 
komunističke vlasti, svuda bez iznimke jedan od prvih javnih 
činova “nove vlasti" bilo proglašenje Božića državnim 
blagdanom. Da bi se to obraćenje očitovalo što uvjerljivije 
novopreodjenute komunističke vlade u punom sastavu nazočne 
su i danas na svetim misama i bogoslužjima. Kako je pritom 
našim bisku pima, doista bi bilo zanimljivo čuti. Najvjerojatnije 
bi rekli: Bogu hvala, led je krenuo. 


Zbunjena i sebična Europa 


ti Čak ni u zemljopisnom smislu ne može se točno reći što 
je i dokle je Europa, a kada se to nekako i ocrta, tada se 
razabiru međusobno po mnogo čemu različita područja ili pet 
Europa: zapadna, istočna, sjeverna, srednja i jugoistočna 
Tim različitim podnebljima i državnim područjima, osebujnim 
narodnim odlikama i kulturama, ipak je jedno zajedničko: riječ 
jeo kršćanstvu koje u različitim varijantama čini temelj toga 
svijeta. 


. Balkan i jest i nije Europa, iako je baš na njegovom 
najjužnijem dijelu jedno od izvorišta europske kulture. Dobar 
dio središnjeg područja Balkana ostao je nepismen, polupismen 
ili zlopismen. Stoljeća mraka i magle začepljavala su primjerice 
put grčkog slova i knjige od Atike do Panonije. 

Usprkos blizine takvih kulturnih i civilizacijskih središta 
kakvi su Rim i Beč, središnji prostori Balkana ostali su izvan 
postojanih tijekova društvenog razvoja. Na tim prostorima 
opet Hrvatska i jesti nije Balkan. Ni za nju se odredeno ne zna 
što je i dokle je. Je li to Hrvatska srpsko-hrvatskog jezika i 
Jugoslavenske akademije znanosti i umjetnosti, je li to 
rimokatolička ili kršćansko-muslimanska kulturno-politička 
cjelina i slično. , 

Već pune dvije godine, otkako je počeo krvavi metež u. 
bivšoj Jugoslaviji, politička javnost često je imala prilike čuti 
kako Europa misli ovako ili Europa predlaže to i to, iako je 
bjelodano da Europa nema niti može imati jedinstveno mišljenje 
čak ni s etiketom Europske zajednice. 

Konačno svaki narod, ukoliko je doista samosvjestan, 
mora sebe očitovati i braniti vlastitim snagama. Najdobrohotnija 
i najmilostivija Europa, kad bi takva i postojala, ne bi mogla 
politički urediti tuđe dvorište nego samo izmoliti molitvu za 
mir. Preostaje dakako sila a tada se to može ocijeniti sramotnim 
i nesuvremenim sredstvom rješenja spora. Autoritetom neke 
konferencije ili kongresa, kakvi su bili Bečkii Berlinski, moguće 
je prekrojiti balkansku “Prokletu avliju", ali samo do slijedeće 
provale mržnje i osvete. Ono što će Srbi i Hrvati, Muslimani, 
Albanci i Makedonci morati međusobno, ratovanjem i 
pregovorima, hajdučijom i diplomacijom, sa ili bez pomoći 
ostale Europe, odlučivati, potrajat će još jedno stoljeće. Opet 
će nakon toga vremena neka i nekakva Europa biti zbunjena. 

Za oznaku polumilenijske balkanske smrknute zavade i 
tragično-burleskno razmrsivanje čvorišta protupovijesne zbilje,: 
europske izvještajne agencije i novine služe se terminima 
“građanski rat", “vjerski rat" te “etničko čišćenje"... Čine to da 
bi svome slušateljstvu i čitateljstvu pokušale objektivno orisati 
i u standardne političke pojmove utisnuti barbarogenijski 
ontološki pir. — ' 

Na prostorima bivše Jugoslavije rata u doslovnom smislu 
sadainema, jer nitko ga nikome nije objavio nitise medusobno 
tuku vojske, iako se gine i strada, siluje i osakaćuje... Umire 

se za narod i domovinu, stoga što nedostaje idejne osnove i 
razumske moći razgovaranja i pregovaranja. Na djelu je 
razbojstvo i genocid, proizašao iz beogradskih jazbina 
sumanute svijesti. To je, medu ostalim, plod 40-godišnje 
komunističke, proleterske indoktrinacije i ateizacije. Plod je 
dakle - zločin, a ono “etničko čišćenje" površnog čitatelja 
može podsjećati na kemijsko čišćenje odijela ili pak na neki 
blagotvorni purgativ. Jedino što Europa doista čini i može 
činiti za svoj balkanski dio jest sanitetska, sanitarna i karitativna 
pomoć unesrećenima. Britanski lordovi i briselski eurocentrici 
i finski pravnici i francuski humanisti djelovat će i dalje kao 
hrabri pojednici ili kao nevladine organizacije, na manjinu 
dobrih i na savjest čovječanstva. 


Osobno se nadam da mračne sile ipak neće trijumfirati.. 


Zločin i sramota 


Prisjećam se prve Tolstojeve rečenice u romanu “Ana 
Karenjina": “Sve su obitelji sretne na sličan način, a nesretne 
svaka na svoj." Valjda je tako i s narodima: sreća im nije 
definirana, iako je lako prepoznatljiva i može se sažimati u 
jedan uzdah, ushit, pjesmu ili osmijeh. Nesreće su pak mučno 
opisive, beskrajno .bolne i uzročno nesabirljive, napose one 
koje su na razini zločina. Pa nije to rat komšija kad mi 
namjerno miniraš crkvu i ubijaš dijete, metodički siluješ žene 
i djevojke, misleći pritom kako za svoj narod postižeš nešto 
vrlo zaslužno i vrijedno. Nisi zločinac samo ti koji to činiš nego 


i onaj koji te je na to naputio i dušu ti do dna zamutio 


trogloditskim razlozima društvenosti. Takve već prozivaju, a 
to su duhovni čelnici jednog naroda, i to je najsramnija ljaga 
koja na jedan narod može pasti. Na narod kojemu su se u 
prokletom času našli na čelu intelektualne hulje, i povele ga u 
beščašće. Opet će, komšija, potomci i moji i tvoji morati živjeti 
zajedno ili barem jedni pored drugih, poštujući određenja i 
uvjerenja, preispitujući kobne zablude svojih pređa i zloumne 
tvorbe uvezenih ideologija. Napao si, komšijo, s kopna, s 
mora i iz zraka najčasniji i za duhovnost Hrvata najsvetiji grad 
- Dubrovnik. Opljačkao si, komšija, Župu i Konavle i odveo u 

sužanjstvo najvrednije, radišne i miroljubive ljude, koje je 
čitav svijet poznavao po tome što su radili, molili se i slavili 
slobodu. Navalio si, komšija, i navaljivao noćima s čarapom na 
glavi i golim nožem u ruci. Kanio si dokopati se dubrovačkih 
starina i ljepota, dubrovačkog zlata, posrbiti njegovu povijest, 
oteti zlatne križeve, kaleže i relikvije. Zaboravio si, komšija - 
to ti zapravo nikad nisi ni znao, niti u to vjerovao - na zlatne 
mošti svetog Vlaha, čiju slavu i moć tvoje zločinačke šape 
nikad neće dotaknuti. 


Odgovornost u slabodi 
Komunistički “realni" socijalizam rastočio se i preminuo u 


Anti-Kristu. Bilo je to samoubojstvo iz zasjede. Stropoštao se 
proleterski grbovnik sa srpomi čekićem, trokutima i šestarima, 


< zupčanicima i tvorničkim dimnjacima. Ostali su ljudi, Zbunjeni 


i razočarani, ostale su moralne ruine i vremenu neprimjereno 
ali jedino moguće voljno i racionalno ishodište preobrazbe. “A 
u ime slobode tobožnje volje preuzet će narod vlast svu u 
gradu/a ponijet će se gore i od kurve, drolje i lažne će se knjige 
čitati u hladu." (Nostradamus) 

U ovo vrijeme, kad čovječanstvu ponestaje čista zraka i 
pitke vode, kad kontinentima haraju neizlječive boleštine 


“izobilja i razuzdanosti a ozonska rupa prijeti goloj ljudskoj 


čaprici, Hrvatskoj je priznata državnost. To poglavito znači da 
je hrvatski narod svjesno preuzeo odgovornost za svoju 
opstojnost u slobodi, koja je još teritorijalno necjelovita a 
duhovnim i materijalnim snagama siromašna. Nove oblike 
društvenoga života valjat će ispunjavati stalno novim 
sadržajima. : 

Europa nudi Bosni terapiju bez prethodno ustanovljene 
dijagnoze, azapadnoeuropski kartografi uvježbavaju trodijelnu 
kantonizaciju kao da se uistinu radi o sljubljivanju u suživot 
triju naroda. Naime, temeljna upitnost glasi: Kako će u tim 
diobama muslimani moći biti ravnopravni bez vlastita jezika? 
Kako će oni, koji su zakasnili da bi bili puk a preuranili da bi bili 
narod, moći preživjeti izmedu naraslog srpskog i hrvatskog 
nacionalizma? 


—s.— 


Dr. Enver Mehmedagić 
Spasimo hrvatsku obalu od 


imperijalističkih zahtjeva 

* Tako nazivaju Talijani IDS (Istarski demokratski savez). 


napadali predsjednika Tudmana i proglašavali su ga 
totalitarcem i diktatorom zato što je ustvrdio da je “Istra 
oduvijek bila hrvatska". | to sve u času dok se Italija nalazi u 
političkom, privrednom, socijalnom i moralnom kaosu. Prema 
glavnim talijanskim sredstvima masovnog priopćavanja 
predvodnici istarske “Diete" posprdno nazivaju predsjednika 
Republike Hrvatske “monarhom", dok je, izgleda, za njih Tito 
bio utjelovljenje demokracije i slobodarskog duha. Ovaj kult 
Tita lako je pronaći na trgovima istarskih gradova na kojima 
još uvijek blješta Titovo ime, što dokazuje da staljinizam, kao 
ni u Moskvi, još nije zamro u nekim dijelovima Hrvatske. 

Što to želi “Dieta"? Autonomiju Istre koja bi vodila 
federalizaciji Hrvatske s opasnošću da se istarska komponenta 
odcijepi i pripoji Italiji. U tom smislu govori se o “Europi bez 
granica", dok se na Brenneru, izmedu Italije odnosno 
talijanskog Južnog Tirola, koji je pripojen Italiji nakon prvog 
svjetskog rata, i Austrije nalazi, s talijanske strane, veoma 
izrazita granica. Rim se i inače odupire svim snagama svakoj 
zamisli uvođenja federalizma u Italiji, što ima u svom programu 
Bossijeva “Sjeverna liga", dok s druge strane potiče i podupire 
federalističko - autonomističke pokrete u Hrvatskoj. 


Prema Robertu Meniji, sekretaru tršćanskog odsjeka MSI, 
on i glavni sekretar stranke Giancarlo Fini bili su prije dvije 
godine dobro primljeni kad su posjetili Beograd. Srpska je 


. strana ozbiljno pregovarala s njima o budućnosti Istre. Rekli 


su nam, prenosi Menia Rampoldiju, “što čekate da pronađete 
jednog pobunjenog generala (utalijanskoj vojsci), makarjednog 
novog D'Annunzija, daopetzauzmete obalu koja vam povijesno 
pripada?" “Vi sa sjevera, mi (tj. Srbi) s juga: naći ćemo se u 
Zadru." 

Menia kaže da su prošle dvije godine a da se nije našao 
takav general. “Istina je, nastavlja Menia, da je jedan pukovnik 
talijanskih padobranskih snaga sondirao teren." Menia ne 
iznosi rezultate toga sondiranja, ali osvijetljuje ulogu talijanskih 
emigranata porijeklom iz Istre i Dalmacije što žive u Sjedinjenim 
Američkim Državama. Kontaktirali su ga telefonski neki 

“ predstavnici ovih emigranata iz Brooklyna (talijanski emigranti 
nazivaju Brooklyn “Brocolino") i ponudili su mu oružje i 
dobrovoljce za osvajanje Istre. Menia im je odgovorio: “Računat 
ćemo s vama, ali još nije vrijeme. Ukoliko dode do sukoba 
izmedu talijanske manjine u Istri i Zagreba, mi nećemo ostati 
prekriženih ruku." Znači da mi Hrvati moramo računati s 
mogućnošću da bi mogli biti inscenirani takvi sukobi kako bi se 
stvorio izgovor za intervenciju talijanskih “dobrovoljaca". 


Sve ovo dogada se nakon što je Republika Hrvatska 
priznata kao međunarodni subjekt, a i Italija priznala ju je kao 
nezavisnu državu. Paolo Sardos Albertelli, poslanik u 
talijanskom parlamentu, zahtijeva od talijanskog ministarstva 
vanjskih poslova da nametne Hrvatskoj i Sloveniji autonomiju 
Istre, “te da bi bilo oportuno da predsjednici Slovenije i Hrvatske 
dođu u Italiju da zamole oproštenje zbog talijanskih državljana 
koje su nakon rata Titovi komunisti poubijali i bacali njihova 
tijela, neka još živa, u Krške jame (foibe)". Albertelli je svakako 


mislio na primjer Willija Brandta koji je kleknuo pred- 


spomenikom žrtava njemačkih progona, no pri tome je 
zaboravio da je Njemačka u drugom svjetskom ratu bila 
napadač na isti način kao što je to tada bilai Italija, te da bi bilo 
opravdanije kad bi netko iz Rima otišao u Ljubljanu i Zagreb da 
moli za oproštenje. Ratni zločinci generali Roatta i Ambrosioni 
nisu nikada odgovarali za zločine koje je počinila talijanska 
vojska na našemu području zahvaljujući tajnoj zaštiti koju su 
im davale poslijeratne demokratske talijanske vlade. 
Talijanska strana inzistira na vraćanju nekretnina 
talijanskim iseljenicima i izbjeglicama (esuli i profughi) iz Istre 
i Dalmacije kojih je prema njezinim izvorima 350.000. Medutim, 
prvo bi bilo potrebno istražiti kolik je broj Talijana koji su 
stvarno bili prisiljeni napustiti Istru i Dalmaciju, i odvojiti taj 
broj od onih koji su spontano otišli povodeći se geslom 
talijanske demokršćanske stranke “Tuti a casa". Bivši 
predsjednik talijanske republike Francesco Cossiga izjavio je 


prije godinu dana da je današnja talijanska manjina u Istri. 


sastavljena od komunista koji su ostali na svojim ognjištima. 


Ovu je izjavu kasnije povukao iz čisto izborno-političkih razloga. 


Na prijedlog sadašnjeg predsjednika talijanske republike 
Scalfarija osnovana je talijansko-slovensko-hrvatska komisija 
sa zadatkom da ispita zločine Titovih komunista za vrijeme 
kratke jugoslavenske okupacije Trsta. Guido Rampoldi tvrdi u 
listu la Repubblica da “medu talijanskim ekspertima postoje i 
takvi koji umanjuju fašističke zločine, dok hrvatska 
historiografija, ona što se oslanja na režim, nosi svjetski 
rekord u falsifikacijama". Rampoldi nije nadležan da daje 
takve sudove, ali oni se ipak prihvaćaju, jer je talijanska 
čitateljska publika uglavnom potpuno neupućena u ove stvari. 


: 1 dok nas građanstvo Trsta i nadalje prezirno naziva 
Sciavima" (tj. robovima), Lucio Toth, član talijanske komisije 
za preispitivanje osimskih ugovora, zahtijeva autonomiju Istre 
slobodnu zonu na cijelom njenom području, a u privrednom 
smislu mješovitu zonu, što treba poslužiti kao upozorenje 
hrvatskoj delegaciji da ni u jednoj točki ne popusti 
iredentističkim ambicijama Rima, iako je potrebno uvijek imati 
na umu da u ltaliji svi politički krugovi ne plove u vodama 
imperijalizma u pogledu slovenskih i hrvatskih krajeva. 


.N - 


+. U talijanskom dnevniku /a Repubblica od 2. ožujka 1993 
isti Guido Rampoldi, privremeno u Puli, zaokružuje huškačku 
politiku protiv Republike Hrvatske i njenog predsjednika dr 
Franje Tudmana ivrdeći da “Tudman izmišlja prijetnju iz Rima", 
a što se je, prema njegovim navodima, primijetilo kad je u 
predsjedničkoj rezidenciji primio predstavnike “Unione degli 
italiani d'Istria". Kao dokaz navodi pisanje riječkog dnevnika 
La voce del popolo kao i nekakve zapise s primanja kod 


predsjednika Tudmana čiji je autor Giovanni Radossi, direktor 


centra za povijesna istraživanja u Rovinju. Dan kasnije 
nastavlja Rampoldi, Tudman je primio predstavnike istarske 
Diete" u društvu ministra obrane Gojka Šuška i šefa političke 
policije Josipa Manolića, bivšeg istaknutog člana titoističkog 
represivnog aparata, koji je neko vrijeme bio premijer prve 

Tudmanove vlade. “Dvije prijeteće prisutnosti", ističe Rampoldi, 
te nastavlja s opisom secesionističkih natpisa “Republic Istra" 
koji se nalaze odmah nakon prijelaza slovensko-hrvatske 
granice. Rampoldi navodi da je, razgovarajući s ljudima, čuo 
da je u komunističkoj Jugoslaviji “vladala veća sloboda mišljenja 
negoli sada te da se nije moralo živjeti s današnjim mizernim 
plaćama u visini od sto tisuća talijanskih lira". I nastavlja : 
“Čovjek sluša Talijane, 6% pučanstva Istre, i otkriva da im je 
dosta Tuđmana, hrvatskog nacionalizma, inzistiranja hrvatskih 
nacionalista u isticanju nepodopština počinjenih u doba fašizma 
odnosno sa strane Talijana te reciklirane titoističke 
nomenklature .“ 

. Posebno je zanimljiva njegova primjedba o recikliranim 
pripadnicima prošlog jugoslavenskog komunističkog režima, 
jerje direktor dnevnika /a Repubblica Eugenio Scalfari, danas 
veliki demokrat, stvarno reciklirani fašististo kao što je tobard 
talijanskog novinarstva Indro Montanelli, koji čak tvrdi da je 
cijeli talijanski narod podupirao fašistički režim sve do prvih 
poraza u ratu. La Repubblica jednako kao i dnevnik // Giornale, 
na čelu kojega se nalazi Indro Montanelli, stvarno su 
glasnogovornici talijanske privrede koja je tijesno povezana s 
talijanskim političkim životom. 1! Giornale je vlasništvo 
industrijalca Carla De Benedetti i namijenjen je konzervativnoj 
čitalačkoj publici te stavlja mnogo prostora na raspolaganje 
talijanskom iredentizmu, dok je la Repubblica vlasnišvo 
privrednika i industrijalca Silvija Berlusconija. U prvim danima 
srpske agresije na Hrvatsku la Repubblica je stajala na 
hrvatskoj strani i tada je Rampoldi slao svojem uredništvu 
pozitivne izještaje o Hrvatskoj. Vjerojatno je sada dobio nove 
upute od svojih poslodavaca, pa se ne žaca pripisivati hrvatskim 
novinarin.a epitete kao “sluga Tudmanovog režima, 
Tudmanovih popova i svuda prisutnih hrvatskih tajnih službi“. 
Hrvatski pak autonomisti (“Dieta"), veli Rampoldi, daju na 
znanje “da je srpsko-hrvatski rat, rat Tudmana i Zagreba koji 
Istra ne razumije i želi ostati po strani". 

Sam Rampoldi nam razjašnjava čemu se ima pripisati 
izborni uspjeh istarske “Diete", kojaje na županijskim izborima 

dobila 72 % glasova. Vrijedno je doslovno navesti njegov 
argument: “Praznina nastala protjerivanjem 300.000 Talijana 
nakon rata popunjena je naseljavanjem Slavena iz svih dijelova 
jugoslavenske federacije za koje pronalazak istarskog 
identiteta predstavlja ujedno reakciju na zagrebački 
nacionalizam." Rampoldiju je izbjeglo priznanje da je za vrijeme 
Titova vladanja Istra naseljena većinom, nehrvatskim 
elementima, što nas navodi da se upitamo, nisu li hrvatske 
vlasti bile previše velikodušne priznavajući hrvatsko 
državljanstvo onima koji su se doselili u Istru ali još uvijek 
plaču za Komunističkom Jugoslavijom. Prazninu, kako to naziva 
Rampoldi, ako je potrebno popuniti, neka se popuni hrvatskim 
pučanstvom koje se više ne može vratiti na svoja ognjišta 
Trebalibi doćiu obziri izbjegli muslimani izBosne i Hercegovine 
pod uvjetom da priznaju svoje hrvatsko etničko podrijetlo i ne 
miješaju vjeru s narodnosnom pripadnošću. Isto tako trebalo 
a naseljivanje pripadnika. hrvatske dijaspore od 
nogi spremaju na i š 
E e ormika Ko j | povratak u domovinu nakon što se 
, Rampoldi navodi da su predstavnici “Diete" 

njima i njezin strateg Dino Debeliuh, koji je aja 
razjašnjavao da “je oženjen s Talijankom", u razgovoru s 
predsjednikom Tudmanom “bili oprezni" te da su prešućivali 
svoj izborni program koji je biračima ponudio “Istru kao 
medudržavnu, autonomnu regiju, zapravo jedan talijansko- 
slovensko-hrvatski kondominij, odcijepljen od Zagreba, iako 
još s formalnom pripadnošću Republici Hrvatskoj." : 


“Dieta" tvrdi da Istra s interesom gleda na talijanske 


. investicije koje je prije dvije godine, prema Debeliuhu, spriječila 


hrvatska nacionalistička nomenklatur 
: a da prodru na ovo 
područje. Za Trst je primordijalno “da dobije u Istri privredno 
zalede pa sada, kaže Debeliuh, “dominirajući svim istarskim 
općinama Dieta će skinuti Tudmanovu industrijsku 
BZ koju će naslijediti mladi i sposobni. poslovni 
Moćnici “Diete" i njihovi glasači j biduš | 
' Aoć lasači gledaju na budućnost 
temeljeći svoje planove na krivim postavkama. U prvom redu 


oni su za Tršćane kao i za talijansku iredentu Sciavi, a što 
znači drugorazredan elemenat unatoč tome što se ne osjećaju 
nacionalno Hrvatima. Iredenta želi napučiti Istru Talijanima, 
što znači stvoriti talijansku demografsku većinu koja će diktirati 
u istarskom političkom i privrednom životu. U tom pogledu 
“Djeta" bi trebala poslužiti talijanskoj iredenti za otvaranje 
nove unutrašnje fronte u Hrvatskoj,da bi se mogla ostvariti 
talijanska kolonizacija u istri bez formalne povrede 
medunarodno priznatih granica Hrvatske. 


Prijedimo sada na talijanski kapital s čijim ulozima računa 
“Djeta". Ubacivanjem ovakvih floskula vodeći ljudi “Diete" 
zavaravaju svoje oduševljene birače. Biti na udaljenosti nosa 
od Italije a ne znati da je talijanska privreda u tolikoj krizi da 
ljudi svaki dan ostaju bez posla, zbog čega je ministar 
unutrašnjih poslova Nicola Mancino javno upozorio na opasnost 
nemira, pogotovo u južnoj Italiji, ili je politička sljepoća ili pak 
dosluh s iredentom koja misli da je nastupio njezin čas, jer 
posjeduje primjereno političko oružje koje predstavlja “Dieta". 

Bilo bi potrebno rastumačiti pučanstvu Istre da normalne 
talijanske plaće od 1.300.000 do 1.500.000 lira nisu dostatne 
za život jedne obitelji. Za naše prilike to su ogromne svote,ali 
u Italiji cijene su nivelirane prema plaćama, odnosno čak ih ii 
nadmašuju. Talijanskom kapitalu se ne bi isplatilo ulagati svoj 
novac u istarsku privredu ako bi istarske plaće bile na ražini 
plaća u samoj Italiji. Ulaganje bi se isplatilo samo ako bi 
istarske plaće ostale na današnjoj razini od stotinu tisuća 
talijanskih lira, jer bi onda njihovi proizvodi mogli konkurirati 
na svjetskim tržištima. Veliki talijanski kapital, kao na primjer 
Fiat, ulagao je, a ulaže i danas, u Poljskoj na temelju današnjeg 
životnog standarda u toj zemlji, što znači i na plaćama koje 
danas vladaju u Poljskoj, kako taj kapital posiuje uostalom iu 
drugim zemljama “trećega svijeta". 

Kao što znamo, italija sada prolazi kroz najteže dane 
svoje poslijeratne povijesti. Ona se je privredno, moralno, 
politički i socijalno našla na koljenima, što se ne može prikriti 
slanjem talijanskih vojnih snaga u okviru Ujedinjenih naroda u 


Somaliju i Mozambik, a šio je potpuno u duhu talijanske 
diplomacije da se igra velesile, iako je uijecaj italije u 
međunarodnoj politici veoma skučen. Ovo priznaje i sama /a 
Repubblica. 


| već kad je toliko istaknuo natpis “Republic Istra" u blizini 
hrvatsko-slovenske granice, Guido Rampoidi mogao se je isto 
tako osvrnuti i na natpise u gradovima sjeverne Italije koji 
glase “Repubblica del Nord" (Sjeverna Republika), koji 
predstavljaju upozorenje da bi u skoroj budućnosti mogao biti 
ugrožen integritet unitarističke talijanske republike. 


Ni jedna politička siudija, ni jedna talijanska politička stranka nisu 
postavile siijedeća pitanja. - 

. 1. Da li zahvaćanje hrvaiskih područja uopće predstavija osiguranje 
italije s Istoka ili naprotiv upravo to zahvaćanje predsiavlja izgrađivanje, 
održavanje i izazivanje nesigurnosti? 

; 2. Da li postojanje Hrvaiske i susjednih zemaija kao slobodnih 
ižava, kao država željenih i uvijek podupiranih od sirane lialije, a ne 
sakaćenih i dominiranih, ne bi predstavljalo jače i sialnije osiguranje s 
Istoka, negoli tjeranje tih naroda u neprijateljske blokove? 
(Ivan Oršanić: "Hrvatska i italija" u časopisu "Republika Hrvatska" 
br. 7 [veijača 1953.] str. 9.) 


— 17 = 


Ranko Šimić: : 
GOSPIĆKI RATNI DNEVNIK 


Četvrtak, 29.8.1991. 


Predvečer, dok smo komentirali na ulici kako su iz Gospića 
nestali naši susjedi Srbi, priđe mi Nikola Milinković: “Noćas 
oko ponoći očekuje se napad minobacačima na Gospić. Skloni 
majku iz stare kuće na sigurnije mjesto." Telefonirao sam 
teiki, koja stanuje u drvenoj kući na početku Jasikovačke 
ulice, pa ju je njezin sin odmah dovezao k nama. Majku od 87 
godina i tetku od 80 godina smjestili smo u prizemlju nove 
kuće, a moja žena, jai sin Iver spavali smo u sobama na prvom 
katu.* 


Nešto iza ponoći začuo sam tutnjavu eksplozija 
jugoistočno od Gospića iz smjera prema selu Bilaju, a odmah 
zatim iz pravca prema Starom, bolje rečeno hrvatskom Ličkom 
Osiku, sjeverno od Gospića. Točno u jedan sat i 8 minuta čuo 
sam početni pucanj prve minobacačke mine iz pravca Novog 
Divosela odnosno s kraja ulice, koja se od Jasikovca odvaja 
prema gospićkoj borovoj šumi “Imovina". Odmah zatim čulo se 
kako kroz zrak zviždi stabilizator granate, a onda iz centra 
Gospića odjeknu detonacija, za njom druga, treća, četvrta... 
Moja ja majka nabrojila 18, a sutradan je Radio Zagreb javio 
da su te noći Srbi Gospićani bacili na Gospić 43 minobacačke 
mine od 120 milimetara. 

Izašao sam na balkon na pročelju kuće okrenutom prema 
gradu. Moj dragi Gospić je gorio. Plamen se dizao desetke 
metara u mračno nebo. Čula se potmula tutnjava proždiruće 


vatre u sablasnoj noći. Nisam mogao odoljeti. U 2 sata i 350 


minuta požurio sam biciklom u grad preko novog mosta na 
Novčici. Nigdje žive duše. Zrak zasićen kiselim zadahom 
eksploziva i dima. Vatra osvjetljava staro središte grada 

* Ovaj dnevnik sastoji se od izvadaka iz mnogo većega djela čiji 
nam je rukopis stavio na raspolaganje dr. Radovan Latković s 


dopuštenjem gospodina Ranka Šimića. Zahvaljujemo obojici na 
iskazanom povjerenju. Uredništvo. 


posuto staklom, žbukom, komadima prozora, vrata, granama 
i lišćem lipa gospićke promenade. Gori krovište zgrade 
zdravstvenog i mirovinskog osiguranja koju Gospićani zovu 
*socijalno". 

Na povratku, kod kapelice svetog Ivana, zatekao sam 
gospićke vatrogasce, zapovjednika vatrogasne jedinice Asića 
išofera Tatumatu. Punili su cisterne i odlazili gasiti požar. Kod 
moje kuće, na križanju ulica, u rovu bilo je nekoliko gardista i 
gradana s puškama. Pitaju me što je srušeno. Ja ih 
obavještavam. Šute i gledaju u mrak prema istoku odakle 
vreba opasnost. 


Iskreno rečeno, bio sam se nadao da će Gospić ostati 
pošteđen od gospićkih Srba, iako me je već 27. i 28. kolovoza 
supruga upozorila da su najednom i posve neprimjetno nestali 
naši susjedi, ili kako oni kažu komšije, Srbi. 

Petak, 30.8.1991. a 

Moj sin Iver zatražio je pušku od gardista Ivice Živkovića 
koji mu je odgovorio da nema puške, iako je poznato da su 
gardisti i policija pojedinim građanima dali automate i municiju. 
Uzimamo najnužniju garderobu i nešto hrane pa svi, tj. moja 
majka, žena; sin i ja, odlazimo u Karlobag gdje imamo vikend 
kuću. 

U Karlobagu sve puno izbjeglica. Osjećamo se jadno i 
kukavički. 

Subota, 31.8.1991. 


Pakujemo i odlazimo opet svi zajedno natrag u Gospić. 
Dočekuje nas pust grad, a ono malo ljudi koje susrećemo, 
neobaviješteno je ali ustrašeno. Ni iz drugog svjetskog rata ne 
pamtim tu atmosferu zloslutne tišine i straha. 

Odmah po dolasku Iver iz stražarske kućice Gradevnog 
poduzeća Lika u Jasikovačkoj ulici uzima “karabin", a od 
garde dobiva municiju i uključuje se u redove gospićkih 
branilaca. 

U ulici, pred svojim kućama, već čekaju dvije starice, 
susjede koje trebam odvesti u Karlobag, odakle će svojima u 


Zagreb. Marica Brmbolić odlazi kćerki, a Sara Plećaš, Srpkinja, 
sinu Dušku, takoder u Zagreb. Ona je, izgleda, jedina u 
Jasikovačkoj ulici koja nije otišla sunarodnjacima koji su 
preksinoć razarali naš grad. Odvozim ih u Karlobag i odmah se 
vraćam. Opet sve odnosimo u automobil pa definitivno natrag 
u Karlobag. Sa sinom se pozdravljamo sasvim nenaviknuti na 
ovakve rastarike, nesretni zbog roditeljskog straha za njegovu 
sudbinu, ali ponosni radi njegove hrabrosti. Bolje je i časnije, 
reče, poginuti kao branitelj Gospića nego u zavjetrini živjeti 
kao kukavica. 

Nedjelja, 1.9.1991. 

. Karlobaški hotel “Zagreb" puni se izbjeglicaina iz Gospića, 
koji tu imaju osiguran smještaj, tj. hotelsku sobu i hranu. 
Susrećemo mnoge znance. Medu izbjeglicama su i poneki 
gospićki Srbi, oni koji nisu hijeli ili nisu dospjeli prebjeći u 
srpsku “zonu", prema Divoselu, Počitelju, Meiku ili Novom 
Ličkom Osiku; tretirani su jednako kao i Hrvati. 

Pronose se glasine o zločinstvima izvršenim u Gospiću. 
Navode se imena onih koji su ie zločine vršili: Slobodan Boba 
Pogrmilović i njegov brat Nebojša. Pogrmilovići su sinovi 
ličkog oznaša u mirovini Mile Pogrmilovića. Spominje se i bivši 
direktor gospićke gimnazije Dušan Duje Đaković, mesar Veljo 
Plećaš, prodavać voća i povrća Mile Varićak i još neki poiusvijeti. 

Ponedjeljak, 2.9.1991. : 

Na karlobaškoj benzinskoj pumpi incident. Policija 
legitimira šofere i Srbima ne da benzin. To je još prije nekoliko 
dana počelo na pumpi u Gospiću s obrazloženjem da odnose 
benzin svojima u “krajinu". 

Putujemo u Gospić preko Velebita. Na Oštarijama nas 
dočekuje straža i pušta nas bez pregleda; poznati smo im. Sa 
zebnjom prilazimo svom gradu. Na ulicama barikade od 
automobila teretnjaka, sa strane vreće. Dolazimo do raskršća 


Velebitske i Jasikovačke ulice s ulicom od mosta prema . 


Bilajskoj ulici. Iza vreća pijeska dižu se gardisti i daju nam 
znak da možemo produljiti prema kući u Velebitskoj ulici. 


Dolazimo pred kuću. | opet “pljačkamo" vlastitu kuću. Tovarimo 
sve vrednije stvari. Sin nam pomaže držeći u jednoj ruci 
pušku. Čuju se hitci. Točno se može razabrati odakle su 
ispaljeni metci. 

Utorak, 3.9.1991. 


Opet putujemo u Gospić. Pred “klancom"u Rrušanima 
zastalo nekoliko automobila, zaustavljamo se, pitamo o čemu 
se radi? Odgovaraiu nam da je netko pucao iz šume na jedan 
auto. U klancu nailazimo na neke ljude s puškama. Posljednji 
sa “škorpionom" u ruci Ive Sudar, bivši milicionar, penzioner 
i aktivist socsaveza prije nekoliko godina, a poznatiji kao brat 
ustaškog bojnika iz II. svjetskog rata Frane Sudara. 


Oprezno prilazimo našoj kući u Velebitskoj ulici. Ovet 
nespretno okrećem prikolicu, parkiram pred vratima garaže, 
izlažimo iz auta. Iza susjedne kuće proviruje gardist i daje nam 
znak da je Iverživ i da se nalazi u podrumu. U tom času strese 
nas eksplozija mine stotinjak metara od nas. Diže se stup 
bijelog dima i komadi limova lete po zraku. Sjedamo u auto i 
bježimo prema mostu gdje je odjeknula eksplozija u kući Ive 
Vukića u Žabičkoj ulici. Po cesti komadi aluminijskog lima. Na 
izlazu iz Gospića svraćamo u gostionicu kod "Jane". Susrećemo 
nekoliko branitelja Gospića, koji su u možda najisturenijem 
rovu hrvatskih branitelja u Žabici. Smireni su, bez straha ni 
panike. Izgleda da je od ratne doktrine i školovnja jača i 
korisnija spoznaja ovih mladih ljudi da brane svoju domovinu 
od agresora. 


Četvrtak, 5.9.1991. 

S prikolicom u Gospić poslije radio vijesti da je Gospić 
cijelu noć bombardiran minobacačkim minama, da je Stari 
Lički Osik sravnjen sa zemljom, da se Perušić junački brani. 


Opet dolazimo do kuće. Ne vidimo nikoga. Ne znamo “u 
čijoj smo zemlji". Sjedimo u autu spremni da bježimo, repetiram 
TT 7,62 sa 9 metaka. a u tom času iza kuće Nikole 
Stojsavljevića proviruje vojnik sa snajperom. Gledamo se. Ne 
diže pušku. U tom času čujem Ivera iza sebe: Ne boj se, to je 


naš! Onaj “naš" pozdravlja me s dva prsta - znakom viktorije. 

Iver objašnjava: To je Riječanin, snajperist. On vreba srpskog 

snajperista koji se vrti oko trgovine PPK i Drakulićeve kuće. 
Petak, 6.9.1991. 


Dolazimo u Gospić oko podneva, opet kroz pust grad. Ne 
srećemo nikoga do naše kuće. Ne znamo u čijem smo teritoriju, 
Vrata kuće su otvorena, što do sada nije bio običaj Iverov. S 
pištoljem u ruci ulazim u hol. Na stolu je netko priredio jadni 
vojnički ručak: razrezan paradajz i malo kruha, uz kaljevu peć 
prislonjen kalašnjikov, a na tepihu vojnički ruksak. Čujemo 
neko muvanje s prvog kata. Polazim gore. Preda mriom 
iskrsnu dva zbunjena gardista. “Prebirali"su po stanu. Jedan 
ima na sebi postavu moje vindjakne. Govori: Nemojte se ljutiti, 
ovo sam vam uzeo jer mi je hladno. Prigovaram im da su 
neoprezni i da u kući nema više ništa vrijedna pa da nema 
smisla pretraživati. Vidim da im je neugodno. 


Tek kada su otišli shvatio sam što sam napravio: prigovorio 
sam im što su uzeli neke sitnice, a nisam se ni sjetio da oni 
izlažu život za Hrvatsku, uključivši i za ovu moju kuću koju, da 
nije njih, “komšije" Srbi bi u svakom slučaju zapalili. 


Mile Živković, ratni drug našeg sina Ivera, kaže nam da je 


Iver otišao s Josom Vukelićem u Žabicu i zatim u Lipe da 
razvezu hranu braniteljima Gospića. 


Subota, 7.9.1991. 


Točno u 18 sati Karlobag prelijeću srpski MIG-ovi. Nebo 
je oblačno pa ih ne vidimo. Pred restoranom kod trajekta za 
stolom gardisti. U jednom prepoznajem Štefa: do jučer sitni 
kriminalac, a sada traka oko glave, automat u rukama, veliki 
srebrni križ na lancu oko vrata. 


Karlobagom kolaju crne vijesti: jučer da je uhvaćen Braco 
Plećaš “Leća" nakon što je kod dječjeg vrtića u Gospiću iz 
automata ubio jednog policajca koji tek što je obukao uniformu 
MUP-a, a otac toga policajca da je onda ustrijelio Bracu. Da je 
Mane Baić, bivši nastavnik predvojničke obuke na gospićkoj 
gimnaziji, kod svoje kuće na Žabičkoj ulici naišao na 


Me 


neeksplodiranu minu i poginuo. Kažu da leži tamo već nekoliko 
dana i da ga nema tko pokopati. Da su Srbi objesili Milu 
Rajčevića, bivšeg direktora gospićke osnovne škole, što nije 
povladivao razaranju Gospića. Da je u Bilajskoj ulici zaklan 
Vlade Alar, penzionirani šofer mercedesa gospićkih 
komunističkih šefova. Navodno mu je žena već obukla crninu, 
iako ne zna zapravo što je s njim. 


Na rubu Jasikovca, kod streljane i nogometnog igrališta, 
mupovci su ustrijelili dva srpska snajperista koji su bili na 
hrastovima ogrnuti bijelim plahtama. U Karlobagu policija 
hapsi sumnjive Srbe, a i Hrvate koji su im sumnjivi. Navodno 
da je pred karlobaškom gostionom “3 sestre" uhićen službenik 
gospićkog OZ-a pod sumnjom da je doušnik KOS-a. U 19 sati 
iz Gospića vijest: oko vojarne u Gospiću postavljene mine da 
tenkovi ne mogu u grad. Uvečer na karlobaškoj rivi 11 vojnika 
JNA presvlače se u “civil". Mladići su sretni. Razgovaramo s 
jednim. Kaže nam da je iz Novog Sada i da je već telefonski 
razgovarao s majkom. 


Nedjelja, 8.9.1991. 


Danas u 9 iz Karlobaga opet u Gospić, a u Kaniškoj ulici 
kod Rusova Puta s barikade na zavoju jedan nas mladić 
upozorava da smanjimo brzinu. Razlog: odmah iza zavoja 
teški kamioni natovareni pijeskom sa protutenkovskim minama 
ispred i iza kotača. Oprezno prolazimo. Ista barikada kod 
“križa" ispred zgrade pošte, pa kod mljekare, tj. nekadašnje 
Hasove pivovare, ovdje medutim barikada od starih izgorenih 
automobila. Do naše kuće nigdje nikoga. Iza kuće Marijane 
Paskaš, gardisti. Prilazi naš sin. Ulazimo u našu kuću. Po 
stepenicama žbuka, prašina. Mina je pogodila kupaonu u 
potkrovlju. Ulazimo u spavaću sobu. Opet žbuka, komadi 
cementa, prašina, sve po krevetima. Mina je probila “monta- 
deku“. 


Utorak, 10.9.1991. 

U 9 sati u Gospić preko Oštarija gdje nas propušta straža. 
Već iz daleka vidimo dim u smjeru naše ulice. Čuje se 
puškaranje iz Žabice i Jasikovačke ulice. Gore kuće susjeda _ 


Srba. Ne znam kakva je njihova uloga u srpsko-četničškom 
napadaju na Gospić, ali znam s koliko su truda i muke gradili 
i opremali te kuće. 


Noćas je u Bilajskoj ulici na barikadi ubijen jedan gardist, 
a tri su raniena. Ranjen je i vozač ambulantnih kola Dundović. 

Mnogi Gospićani koji žive na lijevoj obali Novčice ne 
napuštaju svoje kuće, dok je od onih koji žive na “vlaškoj"strani 
malo tko ostao. 


Srijeda, 11.9.1991. 


Danas sam na benzinskoj pumpi u Karlobagu ugledao 
čovjeka koji mi je 1945. godine pliačkao kuću. Zgurio se u 
sjedalu, gleda u pod, očito je, boji se da ću ga prepoznati i 
priiaviti policiji. Vozi aa valjda unuka s dvoje djece. Ona nešto 
“ “razgovara s iednim policajcem. Vjerojatno im ne daju benzin, 
jer su Srbi. 


Pred zgradom “Elektrinog odmarališta" susrećem Nikolu 
Vukelića i njegovu ženu Seku. Nikola povremeno odlazi u 
Gospić, a ponekad prespava kod tasta Juke Kosovića-Lekina 
u Ličkom Novom. Novljani su navodno sklopili dogovor o 
nenapadanju sa susjednim srpskim selom Divoselom. Ovdje u 

- Karlobagu a također i u Gospiću svi pažljivo prate poštivanje 


toga dogovora. Navodno su u kolovozu “martićevci" došli u. 


Divoselo s prijedlogom da iz Divosela počne napad na Gospić, 
a da su im Divoseljani (pretežno penzionirani partizani, oficiri, 
činovnici, borci) odgovorili: “Ako nas tko napadne, mi ćemo se 
braniti. Mi nećemo napadati nikoga, a vi idite odakle ste i 
došli!"| zaista do danas se Divoselo nije oglasilo kao napadač, 

iiako su prve granate upućene na Gospić iz neposredne blizine 
Divosela. 


O našem sinu Iveru već se formiralo mišljenje kao o 
hrabrom braniocu Gospića i s tim se ponosimo. 

Četvrtak, 12.9.1991. 

Narivi Ivica Alić, polubrat moje žene. Govori da je došao 
u Karlobag potjerati na frontu “ove Kurde koji su se tu sakrili". 
Odgovaram mu da je istina da je on cijelo vrijeme u Gospiću 


ina “fronti", ali da nitijednom ni on ni ostali junaci Gospića nisu 
se usudili otići u borbu preko “Novog mosta" na Novčici, to jest 
tamo gdje je moj sin Iver već trinaesti dan u rovu bez smjene 
zajedno s Milom Živkovićem i Mirkom Rosandićem-Jumbom. 


Petak, 15.9.1991. 


Pao je maslenički most, ali nije srušen iako je miniran. 
Izgleda da nijednoj strani ne odgovara da ga sruši. Od 
Maslenice, Starigrada, Paklenice, Selina, Devčić Drage i Barić 
Drage i Lukova Šugarja izbjeglice, seljački podgorski narod. 
Starice u crnini i s bijelim rupcima, starci s domaćim torbama 
sjede uz zid parkirališta hotela “Zagreb"i strpljivo čekaju da ih 
otpreme dalje u izbjeglištvo. 

Na rivi i trajektnom pristaništu gužva kamiona, šlepera, 
autobusa. Trajekti voze cijelu noć i cijelu noć narod bježi 
prema zapadu u Hrvatsko primorje i Istru. 


Subota, 14.9.1991. 


Nakon pada masleničkog mosta, u Karlobagu sve manje 
poznatih. Nestaju jedan za drugim. Sve više zatvorenih kuća, 
sve pustiji gradić. Povremeno se pojavljuju neke srpske familije 
iz Gospića pa nestaju. Gotovo svi poznatiji građani otpremili 
su svoje obitelji u područja koja nisu zahvaćena ratom, najčešće 
u Zagreb, Rijeku, Istru, ali također i u inozemstvo. 

Jutros narivi nijednog kamiona, pa ni osobnih automobila. 
Pred restoranom kod trajekta sam samcat u 8 sati pijem kavu 
i čitam “Večernjak". Nekoliko preostalih Bažana radoznalo i sa 
neskrivenom simpatijom gledaju svakoga tko je ostao. 


Odlučujem da majku, koja je gotovo nepokretna, odvezem 
mojoj polusestri Jadranki Balint u Svetu Nedelju kod Samobora. 
Na vijest da ćemo sutra na put, majka mirno odgovara: 
Kakogod ti odlučiš. Nije joj ovo prvi rat. 

Nedjelja, 15. i ponedjeljak, 16.9.1991. 

Jutros je majka s bolesnom nogom teško i sporo prešla 
desetak koraka do automobila. Ne vjerujem sam sebi da se 
sve ovo događa, da nam je kuća razrušena, da smo pobjegli 
u Karlobag, da sada bježimo prema Zagrebu. Vozimo prema 


Rijeci, jadranskom magistralom, koju nikad tako pustu nisam 
vidio. Tek u Senju puno ljudi na ulicama, Vozeći prema Rijeci 
susrećemo sve više policije i gardista, Gorski Kotar sav u 
gustoj magli, Karlovac kao da se uvukao u sebe, na autobusnom 
kolodvoru nijednog autobusa, željeznička stanica potpuno 
prazna. Na cesti od Karlovca do Zagreba, tj. na relaciji od 36 
kilometara, izbrojao sam jedva šestautomobila. Pitam policajca 
kod naplatne kućice u Zagrebu: “Zašto tolika pustoš?" 
Odgovara mi da je u Zagrebu sirenama oglašena zračna 
uzbuna. 

Prenoćili smo u Zagrebu i u ponedjeljak 16. rujna krećemo 
natrag u Karlobag. 

Oko 18 sati ulazimo u Karlobag. Dok parkiram automobii, 
prilazi mi Marko Valentić: “Iz kasarne su mi noćas srušili 
kuću." Gledamo se i suosjećamo. On zna da je i nama srušena 
kuća. 

Utorak, 17.9.1991. 


Danas u Karlobagu priče o spaljenom Gospiću. Uništili su 


ga tenkovi kumulativnim minama, saku zapaljivim “napalm" | 


bombama i granatama. 


Govori se o KOS-ovcu, majoru Tomiću, koji sprečava 
predaju gospićke kasarne iz koje tenkovski topovi razaraju 
stambene kuće oko kasarne i zgradu gospićke bolnice. 

Govori se kako je nestao dio oružja iz skladišta municije 
na mostu na Bogdanici u Kaniži i da neki u Kaniži i Rusovu 
Putu imaju po pet šest automata ispod kreveta. Bolje da je u 
naroda nego u rukama JNA. 

Točno u 17 sati dva MIG- -a ili “Galeba" tutnje iznad 
Velebita. Izlazim pred kuću, čujem ih ali ih ne vidim. Onda, s 
vrha Velebita odjeknu dvije detonacije, jedna za drugom, iz 
smjera Šušnja ispod velebitskog vrha “Ure". Dižu se dva 
visoka stupa crnog dima. Naknadno saznajem da su avioni 
bacili bombe na automobil garde koji da je medutim izmakao. 

Srijeda, 18.9.1991. 


Noćas u 2.30 sata probudila nas je sirena s karlobaške 
rive. Radio Zagreb javlja da je za cijelu Hrvatsku objavljena 

uzbuna zbog zračnog napada. Ujutro nikako da čujemo vijesti 
iz Gospića. Silazim na rivu. Nikola Novačić i žena mu Matija 
kažu mi da su sinoć bili s Iverom, da je u uniformi i da ima 
šmajser i vojničku bajonetu. 

Mile Sokolić nam objašnjava zašto smo prošli petak 
vidjeli Marijanu Brkljačićku-Piljašku kako šeta sama samcata 
s kišobranom pustim, razorenim ulicama Gospića, iako je dan 
vedar i sunčan. “Zapravo je ona vrebala snajperiste na 
prozorima i krovovima sumnjivih udbaških i oficirskih zgrada", 
tumači Mile, “i uvrebala je nogu jednog čovjeka koji se je 
skrivao iza jednog dimnjaka na “uglovnici'. Policija i gardisti 
uhvatili su tamo oca i sina Čelareviće sa snajperom." Neka 
gospićki sveti Ivan čuva našu junačku Marijanu i njezin 
kišobran. 

U 17 sati dolazi naš sin Iver sa svojim ratnim prijateljem 
Mirkom. Obavještavaju nas da nam je izgorjela sjenara u vrtu 
i u njoj naš stari “fićo' i da su branitelji Gospića u borbi uspjeli 
oteti dva tenka i jedno oklopno vozilo, a vojnici tih vozila da su 
pušteni kući. Vele da se je pridružio napadačima svog rodnog 


. Gospića Miša Kuprešanin i da sada leži mrtav na ulici. 


Četvrtak, 19.9.1991. 


Sinoć se konačno predala vojarna u Gospiću nakon 
višednevne opsade. Iznje je u zadnjih desetak dana sistematski 
uništavan Gospić, posebno zgrade gospićke bolnice i susjedne 
stambene kuće. Prema jednoj verziji, predaja vojarne bila bi 
se odugovlačila u beskonačnost, da te večeri nije jedan hrabri 
mladi gardist 'zalegao' pred vojarnu i opalio raketu u najbliži 
tenk. Navodno su se nakon toga pregovori ubrzali i završili 
predajom 35 oficira, 170 vojnika i 30 građanskih osoba. 
Branitelji su zaplijenili nekoliko desetaka tenkova, oklopnih i 
terenskih vozila, topova haubica, bestrzajnih topova, 
minobacača i streljačkog oružja. Zauzeta su i vojna skladišta 
opreme u Pazarskoj ulici i skladište municije kod streljane iza 
Oštre, koje je oficir JNA htio dići u zrak, ali su ga u zadnjem 
času u tome spriječili gardisti. Potpukovnik Ilija Pešut, prije 
osam dana imenovan komandantom vojarne, ubio se je u 
zgradi gospićke bolnice ispalivši si hitac u usta. 


Petak, 20.9.1991. 

U jutarnjim radio vijestima nalog armijskog vrha iz 
Beograda da se po svaku cijenu unište svi vojni objekti u 
Hrvatskoj bez obzira na žrtve među pripadnicima JNA. | 
odmah prvi rezuitati naredbe: MIG-ovi i 'Galebovi' JNA 
| bombardiraju vlastite vojne objekte u Skradniku u Gorskom 
Kotaru i tom prilikom živote je izgubilo 17 pripadnika JNA. 

Subota. 21.9.1991. 

Jutros vijesti iz Gospića o sinoćnjoj akciji 'čišćenia' u 
Jasikovačkoj ulici. Kažu: Gorjelo je nebo i zemlia cijelu noć. 
Dakle, došao je vrag po svoje: gardisti tuku štićenike JNA 
njihovim vlastitim oružjem koje su im uspjeli oduzeti. 
Jasikovačka gori od naše kuće pa do Jasikovca i dalie. Osim 
toga kažu: rezervisti, beli orlovi, srpski teroristi, leže po 
dvorištima i u grabama uz cestu. ' 

Govore u Karlobagu da su se još prekjučer odselili 
Divoseljani. Preko Novčice, kažu, čuo se plač žena, mukanje 
krava i brektanje traktorskih motora. Kažu da Srbi iz Čitluka, 
Počitelja, Metka, Raduča bježe prema Udbini. 

Večeras na karlobaškoj placi žena Jole Pavelića u crnini 
za sinom koji je zajedno sa Šimićevim sinom jučer poginuo od 
tenkovske granate u kući limara Nikole Serdara. Treći mladić 
koji je bio s njima ostao je netaknut.- 


Govori se da stari Nikola Stojsavljević-Gagarin već treći 


dan sjedi mrtav za stolom u svojoj kući. Srpski tromblon mu je, - 


kažu, kroz prozor pao u pladanj dok je ručao za stolom. Zena 
Kata ranjena je i otpremljena u bolnicu u Rijeku. 

Nedjelja, 22.9.1991. 

U 10 sati dolazimo u Gospić, koji je sav srušen počevši od 
bolnice i kasarne. Na garištu kuće Marka Valentića hrvatska 
zastava na pola stijega koju je tamo stavio njegov sin. 
Razumijem njegov bijes, jer znam da je deset ili petnaest 
godina radio u Švicarskoj najteže poslove u ljevaonici, pa 
onda kao noćni konobar, da bi stekao novac za kuću. 


č 





Uništili su i onu malu Rampinu kućicu s druge strane 
kasarne, kažu da je na nju pala avionska bomba, a Lucu, 
Rampinu ženu, koja je išla da nahrani svoje kokoške, navodno 
da je ubio jedan srpski oficir iz mitralježa. 

Pred kućom se susrećem s Ivicom Vlainićem. On obilazi 
razrušenu i popaljenu Jasikovačku ulicu s ekipom nizozemskih 
novinara i fotografa. 


U Kariobag stižemo oko 14 sati, a već u 15.30 silazim na 
rivu, na kojoj je danas nešto više svijeta. Ljudi se pomalo 
opuštaju zbog uspjeha gospićkih, gardijskih i policijskih 
branitelja. Oko 16 sati čuju se avioni. Lete u smjeru Istre. Tek 
što sam rekao 'Odoše u Pulu', počeše okretati u zraku. 
Potrčasmo u kuće, iza zidova, u zaklone i odmah odjeknuše 
eksplozije bomba - jedna, dvije, tri... Pale su na hotel 'Zagreb' 
i usmrtile sina Nine Stilinovića iz Gospića. Tri djevojčice su 
ranjene i otpremljene u Rijeku u bolnicu. Nakon što su 
bombardirali otvoreni hotelski bazen gdje su se kupala djeca, 
piloti Galebova'srpske armije okrenuli su svoje aparais prema 
Gospiću i tamo bombardirali Kanišku ulicu i Podoštru. Ispred 
sada ne znam imena. Izgorjela je štala Dragina i u njoj krave, 
svinje, a preko puta pogođena je kuća Nine Stilinovića kojemu 
je samo dvadesetak minuta ranije taj isti pilot ubio dijete na 
kupalištu u Kariobagu. 

Ponedjeljak, 23.9.1991. 

Sinoć su radi jučerašnjeg zračnog napadaja na Kariobag, 
prevezeni trajektom “Liburnija' starci iz gospićkog staračkog 
doma na Rab, a s njima je otišao i dio izbjeglica iz Gospića. 
Poneki se Gospićani ipak vraćaju u svoj grad da pokušaju 
spasiti što se 'spasiti može. Kod kuće letvama i terpapirom 
pokrivam raznesen krov nove kuće. Dok odjekuju udarci mog 
čekića, čuje se pucnjava iz Divosela. Tutnji oklopno voziio, 
'bova' kažu gardisti, uz oštru škripu brza cestom tenk voden 
nevješiom rukom novopečenog hrvatskog tenkisia koji 
prekjučer nije ni sanjao da će upravljati tenkom. To gardisti 
odlaze u pomoć prvoj liniji obrane kod Metka. 

Utorak, 24.9.1991. 


Na TV Zagreb predstavnici zavičajnih klubova Otočca, 
Ogulina i Gospića. Otočani su putem društva “Gacka dolina i 
Brinje' osim lijekova i hrane poslali na teren u Otočac i jednu 
dobrovoljačku jedinicu, a u pripremi je još jedna jedinica. 
Bičanić govori da je 65% Gospića sravnjeno sa zemljom. U 
Zagrebu je formiram “Lički fond' koji je sada poslao u Gospić 
tri kamiona hrane i municije. Dvije skupine dobrovoljaca već 
su otišle u Gospić koji je osvajanjem kasarni snabdjeven s 
municijom toliko da je dio poslan u Pag i Drniš. 


Srijeda, 25.9.1991. 


Sunčan jesenski dan protekao je u Gospiću bez 
minobacačkih eksplozija i bez avionskog bombardiranja. U 
gradu žestoka pljačka. Na kući su izbijena dvorišna vrata. U 
dvorištu susjedove spaljene kuće dva mladića tovare na zeleni 
kamion daske a treći s automatom čuva stražu. Zagrozim im 
se poznatim gardistom čija jedinica navodno strijelja pljačkaše, 
ali oni odgovaraju da su baš taj gardisti njegova ekipa “tko zna 
koliko stvari iz napuštenih stanova' opljačkali i spremili u 
jednu sobu u hotelu 'Zagreb' u Karlobagu. 


Popravljam razbijena vrata, zatim odlazimo u Krizni štab 
Gospića gdje se prijavljujem. Na pitanje što bih radio 
odgovaram: “Od čišćenja grada, tj. od metle pa dalje što god 
treba." 

Susret s Nikolicom Baburićem. Njegovog je sina pogodio 
geler mine, pa su mu amputirali nogu. Njegov otac Nikolica 
govori: “Žalim jedino što mu sudbina nije dozvolila da se protiv 
Srba bori barem osam dana, a eto nije... prva granata pa u 
mog sina." 

Petak, 27.9.1991. 


Danas obilazimo Jasikovačku ulicu. Fotografiramo naše 
i susjedne razrušene kuće. U do nedavno lijepo uređenom 
cvijetnjaku ispred naše kuće okretao se je srpski tenk nakon 
što je pucao iz 100 milimetarskog topa u kuću i tu odbacio 
čahure od kojih sam dvije odnio u Karlobag. 





U toj su se kući rodili moj pradjed, djed, otac, ja i moj sin, 
tu su se krstila djeca, tu se se slavili svatovi, tu su moji preci 
umirali, tu im je dogorjevala posljednja svijeća. Ta stara, mala, 
skromna kuća gospićkih Šimića za mene je uvijek bila svetinja 
idanas ju još više volim, pa akoju sasvim sruše, akoje zapale, 
ja ću ju ponovno sagraditi, makar više i ne živio ovdje, istu 
kakva je bila prema slici koju nosim u svom srcu. 


U Žabičkoj ulici pogodena minom spaljena je stara kuća 
nekad za Austrougarske Monarhije zapovjednika Gospića 
majora Paje Šimića, čija su tri sina, domobranska časnika, 
ubijena u II. svjetskom ratu: general Franjo Šimić, njegov brat 


“ Rudolf-Rude i satnik Mihovil-Mićo, kojeg je 10. svibnja 1945. 


godine teško ranjena izveo iz Kumičićeve ulice br. 3 u Zagrebu 
njegov školski kolega Jure Brmbolić, oficir OZNE, i ubio 
nedaleko Zagreba. Jure Brmbolić je danas u Beogradu gdje 
još uvijek uživa srpsku penziju. Kuća Brmbolića u Gospiću 


srušena je srpskim granatama. 


Danas po Gospiću ne padaju granate. Miješa se grmljavina 
oblačnog neba s dalekom tutnjavom granata od Ribnika, 
Počitelja i Metka, a u gradu kruže priče o pljačkašima. Jednog, 
koji je pljačkao pa zatim palio hrvatske kuće, kažu, da je 
uhvatio jedan građanin i ubio ga željeznom šipkom. 

Nedjelja, 29.9.1991. 

U Gospiću danas, jer se još uvijek ne možemo pomiriti s 
izagnanstvom. Pokušavamo popraviti krov, čistimo sobe od 
žbuke, slomljenih dasaka, trske s plafona. Dolazi naš sin i 
dogovaramo se da pođe s nama u Karlobag da se presvuče i 
odmori. On odlazi da se javi komandiru i zatraži dozvolu da 
ode s nama, ali baš kad se je vratio odjeknuše detonacije iz 
sjevernog dijela grada. Od jedanaest sati Srbi danas iz 
Ostrovice gađaju Gospić minobacačkim granatama, ali su 
ušutkani uzvratnom vatrom iz iaškag naoružanja hrvatskih 
obrambenih snaga. 


Dio kuća naših 'komšija' Srba srušila i zapalile su granate 
njihovih sunarodnjaka ili oni sami, a dio je zapalila jedna 
jedinica garde koja je pošla u “čišćenje' Jasikovačke ulice u 

petak 20. rujna. Govorim da nije trebalo paliti srpske kuće, ali 
jedna žena, kojoj su također ovdje uz kasarnu oficiri JNA 
zapalili i srušili kuću, presiječe me: “Ma nemojte, pa ako se 
sutra utanači mir, oni će se lipo vratiti u svoje netaknuto, a ja 
ću u prosjake!" U svjetlu priproste logike te Gospićanke, moja 
se filantropija ugasila kao da je nije ni bilo. 

Ponedjeljak, 30.9.1991. 


Posljednjeg dana ovog nesreinog mjeseca susret s Ninom 


Galcein, sinom 'crnog' Marka iz Žabice. On nabraja imena 
hrabrih branitelja hrvatskih domova. Dogovaramo se da ćemo 
im imena zapisati u ovaj moj skromni dnevnik, da se ne 
zaborave, a da ćemo prešutjeti one koji nisu imali hrabrosti da 
ostanu u rovovima iz kojih su drugi, dvadeset dana neprekidno 
i bez smjene, branili svoja ognjišta. Nećemo spomenuti ni 
*polubranitelje', tj. one koji su povremeno bili na fronti, ni one 
koji nisu noćili u rovovima, bunkerima ili podrumima iz kojih se 
branio ovaj dio Gospića. 

Evo imena branitelja koja sam zabilježio: 

Gospićani: Ivica Živković 'Živa', komandirgardijskog voda, 
Iver Šimić, Mile Živković, Mića Golac, dva unuka Jure Živkovića, 
Mile i Luka Paun. 

Žabičari: Božo Tonković (ubijen pred svojom kućom), 
Pere Tonković, Nikola Marenić, Mile Zdunić-Firarov i njegov 
sin Jokan Zdunić, Nikola Zdunić-Doiin, Stipe Zdunić-icin, 
Nikoia Galac-Nine, Nikola Galac-Antićov, Leopold Gaiac-Leo, 
Joso Kolaković-Bubo, Krešo Ban-ivanov, Marijan Ban-Tornin, 
Vlado Mataija i Mićo Mataija-Geganovi, Ivica Zdunić-Prijo, 

Ivica Buneta-Rakarov i Ivan Smoičić-Brinjin. 

Ako sam nekoga preskočio, neka mi oprosti. Nije 
namjerno. 

Gospićani su držali svoje položaje ugiavnom sami. 
Žabičarima su nakom prva dva dana pritekie u pomoć jedinice 

.MUP-a i jedna jedinica gardista iz Rijeke. 

Računa se da je u rujnu 1991. srušeno i spaljeno 70% 

Gospića: 

Utorak, 1.10.1991. 


Prije podne u Gospiću. U pošti susrećemo poznanike i 
doznajemo za tragičnu sudbinu Kate Stilinović-Nikšić 
*Kožunove'. Prije tri dana ušli su u njihovu kuću u Vukavi iznad 
Široke Kule 'komšije' Srbi i rekli su Kati i njezinom mužu Mići 
Nikšiću da sjednu na krevet da popričaju, a onda su ispalili 
rafal na njih dvoje. Kata je mrtva pala na svog ranjenog muža, 
a ubojice su otišli, valjda misleći da su ubili obadvoje. Mića se 
kasnije izvukao ispod svoje mrtve žene i pod zaštitom noći 
pobjegao je u Perušić. Tamo je sve to ispričao novinaru 
'Večernjeg lista! koji je danas objavio tu vijest. 

Srijeda, 2.10.1991. 


U današnjem “Večernjem listu" vijest da su pronađeni 
izbjeglice koji su zalutali u Velebitu. Prema toj vijesti, dvadeset 
seljaka iz Lovinca i Svetog Roka bježeći pred četnicima 
izgubili su se u Velebitu. Pronašla ih je riječka Gorska služba 
spasavanja kod Paklenice, na mjestu zvanom Libinje, ali 
njihovu su evakuaciju onemogućili napadi srpskih zrakoplova 
i topništva. Radio je međutim donio vijest da su starci iz 
Lovinca otpremljeni u Rijeku. Javlja takoder da je napadnut 
Starigrad. 

U Gospić je stigla pomoć iz Gornje Radgone u Sioveniji u 
obliku šesttona namirnica i 79.000 dinara koje su za Gospićane 
skupili radgonski adventisti. 

Četvrtak, 3.10.1991. 

U Gospiću susrećemo našeg sina. Neobrijan je i vidljivo 
umoran. Odlazimo skupa u zgradu pošte odakle nazivamo 
telefonom majku u Zagrebu. Oprašitamo se od nje jer sutra 
odlazi u Argentinu. iver joj obećava da će se do godine vratiti 
u slobodni hrvatski Gospić. Daj Bože! 3 

Pri povratku u Karlobag, silazeći niz Velebit, ugledamo 
na kraju otoka Paga prema Zadru, visok, tanak stup dima. 
Odmah po dolasku saznajemo da je “avion agresorske armije 
raketama gađao paški most'. 


Petak, 4.10.1991. 


Maloprije su opet bombardirali paški most. Gledamo 
dalekozorom, čini se da je srušena ograda mosta. Kasnije 
radio potvrđuje da je srušen paški most. 


Jedna žena iz Metajne s otoka Paga prodaje na baškoj 
-placi grožđe. Važući grožđe govori tiho kao za sebe: “Možda 
mi je ovo zadnje koje sam prodala." Hrabrimo je govoreći da 
će nam dogodine prodavati grožđe u slobodnoj Hrvatskoj. Ona 
nas gleda s nadom u očima: “Bože daj" govori, pa ponavlja: 
“Bože daj". 

Od Zadra i paškog mosta čuju se eksplozije sia 

Subota, 5.10.1991. , 


U Gospiću smo od 11 sati. Naš sinje sa svojom jedinicom 
od jučer u 12 sati na gradskoj željezničkoj stanici i silosu. 


Nastavnici gospićke osnovne škole čiste svoju školsku 
zgradu, iako svakog časa može ponovno pasti granata koju, 
usput rečeno, vjerojatno upućuju njihovi dojučerašnji kolege. 

U 17 sati u Karlobagu susjedi očekuju najavljeni napad iz 
zraka. Iz helikoptera su maloprije bacali bombe na Lukovo kod 
Barić Drage. Kažu da su tukli svjetionik. Radio javlja da je bivši 
dopisnik Radio-televizije Zagreb Dane Narandžić, sada 
pripadnik srpske obavještajne službe, ranjen u međusobnom 
obračunu na području zaposjednutom srpskim snagama. 
Godinama sam se susretao s Danom u Gospiću, razgovarali 
smo i nikada nisam pomišljao da je četnik. . 

U Zadru se predala kasarna 'Đuro Đaković', čiji je 
komandant pobjegao, a iz Karlovca dramatična reportaža o 
hapšenju snajperista JNA u maskirnoj uniformi. 


Gardisti ga vode u oklopno vozilo; prolazi kroz okupljeni 
narod koji viče, psuje, prijeti. 

U Lipiku je uništena farma lipicanera, a Lipik daje razoren. 

Nedjelja, 6.10.1991. 

Noćas je predsjednik Republike Hrvatske pozvao na 
mobilizaciju u Hrvatskoj. 

Danas su MIG-ovi JNA napali područje Pokupskog i 
Velike Gorice gdje su ubili jednog mladića i ranili njegovog 
brata dok su brali grožđe u svom vinogradu. 

Također su opet bombardirani Gospić, Stari Lički Osik i 
Perušić, raketiran je trajekt izmedu Jablanca i Raba, a u 
Zagrebu su bombardirali periferiju. 


Večeras u 19 sati, na karlobaškoj rivi u potpunom mraku 
desetak Karlobažana naoružanih automatima-kalašnjikovima. 
i karabinkama. Gledamo svjetla kamionskih reflektora koji se 
iskrcavaju s trajekta na rt otoka Paga, a odatle voze preko 
cijelog otoka prema Zadru i dalje u Dalmaciju. Blokadom 
masleničkog mosta četnici su odvojili Dalmaciju od ostale 
Hrvatske. Nikada neću zaboraviti s koliko su se žara 
dalmatinski komunisti okomili na NDH u drugom svjetskom 
ratu, tko će zaboraviti Vicka Krstulovića i komunistički 
nogometni klub Hajduk koji je kompletan prebjegao 
partizanima. Gospić je tobože oslobodila Treća prekomorska 
brigada. Dalmatinci su nama u Gospiću kundacima otvarali 
vrata. Sjećam se da je tada (4. travnja) jedan dalmatinski oficir 
sa još dva partizana došao u moju staru kuću u Jasikovačkoj 
ulici i nakon dužeg razgovora s mojim ocem rekao mu: “Pajo, 
ja sam došao da te ubijem, ali ja to ne mogu učiniti. Neka te 
ubije tko god hoće, ja neću!" Otišli su. Moj naivni otac je mislio 
da se taj partizan s njim šalio. Umro je 7. srpnja 1945. godine 
u gospićkom zatvoru nakon što je od zarobljenog talijanskog 
liječnika primio injekciju protiv tifusa. Partizanski sudac laik 
Maksim Dragosavac osudio gaje mrtvog na smrt zbog suradnje 


.s neprijateljima. 


Nikada neću zaboraviti starog trgovca Studina iz Kaštela, 
naravno Hrvata, koji je na pitanje moje majke jednoga dana 
poslije drugoga svjetskog rata “Što je s Vašim sinom, jeli živ?" 
odgovorio “Ubili su ga ustaše." 

“Zašto ustaše", pitala ga je moja majka ne shvaćajući, “je 
li bio u partizanima?" 

“Nije bio u partizanima." 

“A gdje je bio?" 

“Bio je u četnicima." 

“Kako, pa vi ste Hrvati, kako je Vaš sin Hrvat mogao biti 
u četnicima?" 

Stari Studin je neko vrijeme šutio, a onda reče: “Gospe 
moja, puno je naših kaštelanskih sinova bilo u četnicima, nije 
moj sin bija sam." 

Sada četnici haraju Dalmacijom, ubijaju narod, ruše crkve, 
palače, hotele, infrastrukturu, napadaju avionima iz zraka, 
topovnjačama s mora i tenkovima s kopna, a stari se Studin 
prevrće u grobu od četničkih mina. 


Ponedjeljak, 7.10.1991. 


U 12 sati dolazi vojnim kamionom treći vod garde u kojem 
su naš sin i njegov ratni prijatelj Davor iz Rijeke. Davor je 
dobrovoljac, već je 15 dana na ratištu, veseo i simpatičan 
momak, pokazuje nam fotografije svoje obitelji: supruga i dva 
sina. Gardisti odlaze na vojnički ručak, a mi ostajemo u 
Jasikovačkoj ulici u kojoj gori jedna kuća. U mojoj ulici još stoji 
samo kuća stolara Matića, ali i na njoj je velika rupa od 
četničke mine, izrešetan je krov i polupana su stakla na 
prozorima. Ova, donedavno rekao bih jedna od najijepših ulica 
u starom Gospiću, sada se doima avetinjski. Sve je srušeno i 
spaljeno. 

Utorak, 8.10.1991. 


U hotelu 'Zagreb' u Karlobagu, susret s Tomom Županom. 
Toma je čovjek od šezdeset godina, bivši telefonist gospićke 
općine. Poznamo se još od drugog svjetskog rata kada je 
njegova obitelj iz Barleta, sela u blizini srpskog sela Vrepca, 
morala bježati u Gospić. Miran, marljiv, vrlo piah, reklo bi se 
čitavog je života “hodao na prstima' pazeći da nikoga ne 
uvrijedi. Ispričao mi svoj slučaj: 

“U petak, 30. kolovoza 1991., predvečer," govorio je 
Toma, “vratio sam se kući u Bilajsku ulicu i htio sam nešto 
skuhati za večeru. U tom trenutku vidio sam da preko dvorišta 
prilazi Željo Glumac s automatom u rukama, a iza njega jedan 

mladić isto s automatom. Izišao sam pred njih, mali mi je 
odmah prišao iza leda i osjetio sam udarac u glavu. Posrnuo 
sam. Željo me odgurnu i reče: 'Što zajebavaš! Sad ćemo te 
ubiti!" “Nemoj, Željo", rekoh, 'pa ti me znaš!'. U to dođe Odža, 
Adžić, moj susjed, s čijim sam roditeljima bio u dobrim odnosima 
i činio im razne usluge. Odža mi pride govoreći: 'Radi takovih 
Hrvata kao ti, moj Igor mora ići u školu u Beogradu.' Zatim me 
udari kundakom automata u donji trbuh. Ja sam se odmah 
srušio, a kad sam ustao stavili su mi lisice na ruke i potjerali 
me u kuvariju. 'Da se nisi maknuo', zaprijetiše mi, 'gdje ti je 
telefon?" “Gore u kući', odgovorio sam. Čim su krenuli prema 
kući, okrenuo sam 92 na paralelnom telefonu kojeg sam imao 
u kuvariji. Javio se policajacija sam mu samo rekao: 'Martićevci 
su u Radakovićevoj ulici'. Jedva što sam spustio slušalicu, 
vratiše se Glumac i Adžić iz kuće gdje su razbili telefon. 
Narediše mi da odem gore u kuću i da se ne usudim pobjeći. 


Kroz razmaknute roletne vidio sam da se jedan auto 
zaustavio pred kućom. Iz njega je izašao Veljo Plećaš, mesar. 
Onaj mali što me je prvi udario, nešto mu je govorio.i pokazivao 
prema mojoj kući, a Veljo mu je odgovarao. Zatim je došao 
mali k meni. Držao je nož u ruci. Pomislio sam zaklat će me, 
ali on mi je prišao i odvezao ruke. Opet sam virio kroz roletne. 
Vidio sam njih sedam, osam, kako dolaze iz Jasikovca, svi s 
automatima. Već je bio mrak, te ih nisam mogao prepoznati. 
Tako su se muvali, a oko devet i trideset odjeknuo je rafal iz 
Bilajske ulice. To su ubili Paju Biljana. 


Nisam se usudio izići iz kuće do jutra. Tada sam izišao, 
uzeo bicickl i povezao se prema gradu. Na ulici ugledao sam 
policajca Prebega i još nekoliko MUP-ovaca. Vratio sam se u 
kuću, ostavio bicickl, uzeo auto i odvezao se u bolnicu gdje. 
sam ostao interniran dvadeset dana. Kada sam izašao iz 
bolnice, našao sam svoju kuću spaljenu a grobnicu gdje 
počiva moja pokojna žena razorile su srpske granate." 

Srijeda, 3.10.1991. 

Danas su mi branitelji Gospića ispripovijedali kako su 14. 
ili 15. rujna oko podneva zarobili neprijateljska borbena oklopna 


vozila, koja su prenosila municiju iz kasarne u Obradović 
Varoš. Dva branitelja s minobacačem izašli su pred vozila, a 
drugi su ostali u zasjedi. Pregovori su trajali oko pola sata. Na 
srpskoj strani pregovarao je jedan oficir. Predao se je zajedno 
sa svojim drugovima kada se je uvjerio da je zarobljen također 
general Krsteyvski koji je bio u jednom od vozila. Gardisti su 
odvezli vozila na farbanje, a vojnike i oficire prevezli su 
osobnim automobilima u grad. Nekoliko dana kasnije, general- 
major Krstevski i njegovi oficiri PRSP su na direktni nalog 
predsjednika Tudmana. : 


Četvrtak, 10.10.1991. 


Danas sam u Kaniži, kod Ivana Pezelja, u razgovoru 
doznao da je Večernji list' od 25.9.1991. u rubrici “Sjećanja! 
donio vijest o smrti Marijane Brkljačićke-Piljaške. Vijest su 
potpisali 'zahvalni prijatelji iz Gospića'. Ne znam njihova 
imena, ali nema sumnje da su postupili ljudski i dokazali da je 
Gospić i u ovim stravičnim okolnostima dao dokaz svoje 
civiliziranosti, kulture i hrvatskog rodoljublja. 


Radio reporter iz Otočca javlja da stanovnici grada uređuju | 


podrume u kojima će po svoj prilici zimovati. 
Petak, 11.10.1991. 


Detonacije u okolici Gospića, iz smjera ratišta kod Ribnika. 
U 11 sati čuli smo početnu pucnjavu iz cijevi minobacača i 
topova i eksplozije granata. Stojimo u vratima garaže. Nakon 
svakog proloma tutnjave, kuća se trese. Čini nam se da su 
ciljevi četničkog topništva tu negdje iza kuće u Jasikovačkoj 
ulici ili kod Jasikovca, odakle se čuje i rafalna paljba strojnica 
većeg kalibra. Neki susjedi bježe u svojim automobilima ili na 
biciklima, vojni teretnjaci s malim topovima i 'šleper' Elektre 
voze ulicom, prema željezničkoj postaji i Bilaju ili Ribniku, a 
usred te artiljerijske grmljavine i buke automobilskih motora, 
jedna žena šeće i razgledava razrušene i spaljene kuće.Iz 
pogaženog ovjetnjaka ispred naše stare kuće ubire nešto 
preostalog cvijeća. Pitam suprugu: “Poznaš li ju ?""To je 
Štefina sestra", odgovara žena. Sada se prisjećam te stare 
cure za koju su govorili da je živčano neuravnotežena. Prije 





nekoliko godina održan je u Gospiću regionalni slet 'Bratstvo- 
Jedinstvo'. Nakon zakuske u gospićkom hotelu “Lipik', izlazili 
su uzvanici, a najvažnija osoba medu njima bio je Jakov 
Blažević, tada još na vrhu svoje političke karijere. A ova stara 
cura izvirila je iz prozorčića svoje kućice odmah do hotela i 
povikala: “Jeste li se nažderali?" Naravno, to su čuli svi 
uzvanici zakuske i publika. Narod natrgu pred hotelom prasnu 
u smijeh. Policija je uredovala i kritičarka 'Žderanja' na račun 
naroda nestala je s prozora.Navodno da ju je policija kasnije, 
prije svake značajnije političke manifestacije, pritvarala 'da ne 
remeti mir'. Kućica Štefe i njezine sestre izgorila je, a Bog zna 
gdje su se njih dvije smjestile. Ova jadnica odlazi sada niz 
Jasikovačku ulicu s nekoliko kaputa na sebi i sa svojim malim 
nogama u prevelikim muškim tenšulama. 


"Subota, 12.10.1991. 


Gospićki Krizni štab pozvao je sve Gospićane da se vrate 
u Gospić i 'stanu u obranu svojih domova i slobode“ i traži da 
sve institucije Hrvatske svim muškarcima od 18 do 60 godina 
oduzmu status izbjeglica, jer da su mobilizirani u hrvatsku 
vojsku. Neki od tih izjeglića skrivaju se iza lažnih liječničkih 
potvrda, drugi su se pak uvukli u skladišta, komunalne i slične 
službe. U emisijama televizije o slavonskim izbjeglicama u 
Opatiji vide se mladi, očito zdravi ljudikako sjede po kavanama 
sa svojim ženama i djecom, dok se neki dokoni mladići kartaju. 


Nedjelja, 13.10.1991. 


Danas sam napisao i poslao “Večernjem listu" dopis pod 
naslovom 'Na sceni pljačkaši'. U tom sam dopisu prikazao 
kako domaći strvinari pljačkaju ono što je ostalo od Gospića. 
Istini za volju treba reći da smo neki dan u Gospiću našli dva 
gardista koji su nas legitimirali jer su vidjeli kako odvozimo 
drva iz vlastite drvarnice. Takoder da je protiv pljačkaša u toku 
istražni postupak. lako ne vjerujem da će MREBU IR objaviti 
moj prosvjed, ipak mi je lakše. 

Ponedjeljak, 14.10.1991. 

Razgovor s Milom Bobincem (Milom bez ruke). Mile je 
rođen 1937. godine u Vagancu. Nakon drugog svjetskog rata 


bomba mu je odnijela ruku. Sada je ostao bez Vaganca i bez 
igdje ičega. Životari kao prognanik od socijalne pomoći, živi 
simbol tragedije hrvatskog sela Vaganca koje se nalazi izmedu 
Rakovice i Bihaća, izmedu Drežnik Grada i Ličkog Petrovog 
Sela. Ovi su mi krajevi poznati iz pričanja mog pokojnog djeda, 
učitelja Stjepana Šimića-Čipe. “U cijeloj Vojnoj Krajini nema 
siromašnijeg i poštenijeg naroda od onoga izmedu Une i 
Korane" govorio je djed. U Gornjem Vagancu živjeli su Hrvati, 
a u Donjem, Srbi. Nakon pobjede HDZ-e u svim hrvatskim 
selima na prošlogodišnjim mnogostranačkim izborima Srbi 
počeše naoružavati se. 23. srpnja 1991. ti naši nekadašnji 
komšije, a sada otvoreno četnici, koje je JNA snabdjela 
svakovrsnim oružjem, napali su iz Ličkog Petrovog Sela 
minobacačkim granatama Drežnik Grad. 8. listopada iste 
godine, uz potporu tenkova JNA, napali su Vaganac, jer da se 
iz Vaganca pucalo na vojno uzletište Željava kod Bihaća. 
Sravnili su sa zemljom Vaganac, skupa sa crkvom i s grobljem, 
“da se utare trag svemu što je hrvatsko". Seljani su većim 
dijelom izbjegli, majke s djecom otpremljene su u Hrvatsko 
primorje zahvaljujući zalaganju slunjskog župnika Mile Pecića, 
rodom iz Vaganca. Starce koje su zatekli u selu, Srbi su poklali 
i spalili u njihovim kućama. 

Utorak, 15.10.1991. 

Naš sin je sada na položaju kod gospićkog silosa u 
irećem gardijskom vodu koji je prošlog mjeseca, kroz 22 dana, 
bez smjene branio Gospić na raskršću Jasikovačke i Velebitske 
ulice. Tu je bio zarobljen general-major JNA Krstevski, tu je 
poginuo vojvoda Božović i s njim deseci četnika, tu su izginuli 
gardisti od srpskih mina i tromblona. Tu se je u stvari obranio 
u najtežim trenucima naš slabo naoružani Gospić. 

Srijeda, 16.10.1991. 

Danas sam u gospićkoj općini dobio zadatak da priredim 
dokumentaciju o ratnim zločinima srpske armije i četnika u 
općini Gospić, jer da “jedna slika govori uvjerljivije od tisuću 
riječi'. Dogovaramo se za prvi izlazak na teren sutra u 8.30 
sati. 





Četvrtak, 17.10.1991. 


Pred zgradom pošte, umirovljeni lugar Ante Sekulić me 
upita da li sam čuo za tragediju Ane, žene mog šurjaka 
Božidara Alića iz sela Bukovca kod Perušića. Jučer su dva 
četnika, veli Sekulić, zaskočili Aninog najstarijeg brata koji je 
bio na straži i prisilili ga da ih odvede na mjesto gdje mu se 
nalazila majka s dva njegova brata. Četnici su mu majku i 
braću usmrtili rafalima automata, a njega su s leđa proboli 
bajonetama. To je nastavak zločina u Širokoj Kuli gdje su 
četnici u nedjelju 13. ovog mjeseca poklali dvanaest starica i 
staraca ijednu trinaestogodišnju djevojčicu i spalili ih u njihovim 
kućama. Inicijator i organizator zločina u Širokoj Kuli jest Iso 
Potkonjak, svojedobno zapovjednik jedinice stražara poduzeća 
“Marko Orešković". 

Noćas su tokom napadaja na željeznički most poginula 
dva gardista, a druga dva su ranjena. Jedan je srpski avion 
bacio bombe iza Oštre kod Gospića, a zatim je bombardirao 
Perušić. 

U 9.30 došao je Iver samnom iz Gospića u Karlobag. Nije 
htio prespavati, već se iste noći vratio u Gospić autobusom. 


Petak, 18.10.1991. 


Danas smo fotografirali razoreni Gospić. Na garištu svoje 
sirotinjske kućice stoji Marica Frković. Nema nikoga, ne zna 
kuda će. U dvorištu Nine Stilinović-Brljkova izražavamo 
saučešće njemu i njegovoj ženi u crnini za sinom ubijenim 20. 
rujna kod hotela 'Zagreb' u Karlobagu. 

Fotografiramo bolnicu koja je teško stradala polovicom 
rujna od napadaja jugotenkova iz kasarne, preko pro bolnice. 

Subota, 19.10.1991. 

Unatoč opasnostima od mina i avionskih bombi, u Gospić 
se pomalo vraća život. Novine kupujemo u robnoj kući na 
staroj placi na kojoj je ostao čitav jedino Kršinićev spomenik- 
replika Nikoli Tesli. 

U 16 sati general jugoarmije Kadijević čita s TV ekrana 
naredbu o obustavi vatre. Gospićani se izrugivaju toj naredbi, 
jer znadu da će samo pospješiti daljnje razaranje grada. 


—a— 


Ponedjeljak, 21.10.1991. 
Nevenka dogovara sa ženama u Kaniži akciju pletenja 


čarapa za gardiste trećeg voda gospićke 117. brigade. S. 


našeg tavana uzimamo dvije vreće vune koju Gospićanke 
nažalost ne znaju opresti. U pomoć priskaču prognane žene iz 
Podlapače smještene u karlobaškom hotelu 'Zagreb'. Same 
su se ponudile da opredu vunu i opletu jedan dio čarapa. 
Govore o domaćim Srbima četnicima. “Čekali su ,“ kažu, “dok 
spremimo zimnicu, dok povadimo krumpir, savežemo drva i 
dognamo stoku s pašnjaka iz planine, a onda su počeli s 
provokacijama, prijetnjama i hapšenjima, sa zlostavljanjima i 
protjerivanjem. Dva dana i dvije noći lutale smo šumama i 
konačno preko Ljubova došle smo u Perušić. Sad su nas 
smjestili ovdje, bez ičega osim ovoga na sebi." 
Utorak, 22.10.1991. 


Danas sam fotografirao gospićku vojarnu. 18. prošlog 
mjeseca jedan je gardist iz Rijeke ušao u zgradu, postavio 
dinamit i aktivirao ga. Uz rakete na ulaznom dijelu zgrade, ta 
je eksplozija pospješila predaju vojarne iz koje se topovima 
pucalo po gradu. S novog mosta na Novčici fotografirali smo 
panoramu grada kojom su uvijek dominirale crkva Svete 
Blagovijesti, koja je ostala bez zvonika i bez krova, i vodenica 
mlinara Murkovića. 

Petak, 25.10.1991. 

Navratio sam se u Gospić radi registracije auta. U 10 sati 
odjeknula je prva granata, zatim, druga, treća. Jurim kolima 
prema Zagrebu, kroz.otvorene prozore čujem eksplozije 
granata. Iz središta grada mukla eksplozija, zatim stalan i 
prodoran zvuk sirene. Kasnije sam čuo da je srpska granata 
usmrtila šumarskog tehničara Luku Šabana, koji je mrtav 
ostao ležati na volanu sve dok ga policajci nisu odnijeli u 
mrtvačnicu. 


Subota, 26.10.1991. 


Susret s Iverom i braćom Živković koji mi najavljuju da bi 
njihov treći vod garde mogao u prekomandu u Ribnik, što 
znači na prvu liniju fronte. 








Nedjelja, 27.10.1991. 


Obilazim ostatke kuća Mile Trešnjića i. njegova sina 
Nebojše koji je s mojim sinom išao u školu a čija je majka 
Hrvatica. Nebojša mi je jedne noći prišao u Karlobagu i rekao _* 
mi: “Striče Ranko, dva dana prije napada na Gospić došli su 
k meni, pozvali me u četu i ponudili mi automat. Gojica 
Jerković mi je rekao “ako nisi s nama, onda si protiv nas', ali 
ja sam odbio." Ipak, nekoliko dana nakon ovog susreta u 
Karlobagu, Nebojša je nestao. Govori se da je pobjegao 
četnicima u Medak. 


Utorak, 29.10.1991. 


Fotografiramo porušene i spaljene kuće u Žabici, na 
Trupinovcu ostatke sirotinjskih kuća i nove tek sagrađene 
novcem zarađenim u Njemačkoj. Ispod prvog mosta piloti su 
bacili tri napalm bombe. Na njivi nalazimo ostatke limova 
bombe na kojima se čita oznaka: 200-M-71-7100-BK i potpuno 
sačuvana naljepnica proizvodača bombe -UTVA- Pančevo = 
Yugoslavia. Na granama stabala vidimo pečene jabuke. 


Srijeda, 30.10.1991. 


U Žabici se govori o 'vlaškim' konjima. Nakon protunapada 
hrvatskih gardista i pripadnika MUP-a na Divoselo, u Žabici su 
se pojavili konji iz Divosela koje su njihovi vlasnici bježe ći pred 
hrvatskom vojskom odvezali i potjerali iz staja na njive da ne 
uginu na vezu od gladi, rana ili vatre. Žabičari su isprva tjerali 
te konje od kuća u njive, ali konji su se noću opet vraćali u 
dvorišta pod stogove sijena. Kad je pao snijeg, pustili su ih u 
staje da ne uginu od zime. 

Vozeći se ravnicom Novosela prema Brušanima, na pustoj 
njivi ugledamo omanje stado krava, pa malo dalje izmedu 
grmova lijeske dvije junice. Prognane kao i mi, stoje i gledaju 
za nama. 


Četvrtak, 31.10.1991. 
Po dolasku u Gospić saznajemo da je treći vod Garde u 
Ribniku, na neprijatelju najbližem položaju. 


Četnici tuku grad granatama, a Gospićani, po cijenu 
života, uporno popravljaju svoje kuće. Mi popravljamo krov na 
novoj kući i s krova vidimo kako pljačkaši kruže automobilima. 
Voze namještaj, štednjake, zamrzivače, televizore i drva. 
Njima je svejedno tko je vlasnik. 


Kasnije odlučimo naložiti vatru u peći u holu naše kuće.. 


Već sam se nekoliko puta glasno zarekao da nikada više 
nećemo živjeti u Velebitskoj ulici, da ćemo otići na zapad, u 
Istru ili još dalje, a sada me vatra na našem ognjištu vuče 
natrag i ne da mi da odem. 


Petak, 1.11.1991. 


Dan Mrtvih. Preko radija upozorava se narod da ne ide na 
groblja, nego da poštovanje svojim mrtvima odaje u kućama, 
a kad padne noć neka pali svijeće na prozorima, tamo gdje to 
ne predstavlja opasnost od srpskih napadača. Predvečer 
čujemo da su srpski zrakoplovi bombardirali rubna područja 
Gospića. U Karlobagu bura nadjačava zvuk avionskih motora. 
Ipak odilazimo na groblje i pred zajednički križ stavljamo kitu 
krizantema, bršljana i ružmarina. U zavjetrini uspijevamo 
zapaliti svijeće. Na malenom groblju svjetlucaju brojne svijeće 
koje je narod upalio usprkos bure i pogibelji. 

Subota, 2.11.1991. 

Cijeli dan zavijaju sirene i radio i televizija donose vijesti 
o jučerašnjem napadu minobacačima i topovima na Gospić. 
Navodno su bacili tisuću granata na grad i da se je time 
- ispunila prijetnja generala Rašete da će prvog studenog Gospić 
biti sravnjen sa zemljom. 


Nedjelja, 3.11.1991. 

Danas su s trideset tenkovskih granata obasuli Gospić i 
položaje hrvatske vojske u Divoselu na predjelu Klisa i u 
Ribniku gdje se nalazi treći vod 118. brigade. Ribnik je u 
Gospićkoj općini poznat po ubojstvu ribničkog komunista 
Jurjevića koje su 1942. godine Srbi inscenirali i potom za 
odmazdu strijeljali dvadeset i dva Ribničana. 








Utorak, 5.11.1991. 

Sinoć je u Ribniku naišao na minu kamion kojim je 
upravljao ivan Bubaš-Iva, a do kojeg je u kabini sjedio Ivica 
Brkljačić-Čarli. Mladići su poginuli, a gardisti koji su se nalazili 
u stražnjem dijelu vozila, odbačeni su nekoliko metara u zrak 
ali su ostali živi. U gospićkoj bolnici, posjetili smo jednog od 
njih, Davora iz Moščeničke Drage, a pred boinicom smo sreli 
Ivera, Živu i još dva gardista iz trećeg voda. Svi su prijavi, 
umazani ilovačom, neobrijani, umorni i neispavani. Od njih 
doznajemo da je Iva Bubaš pogriješio put prema položajima 
trećeg voda u Ribniku, umjesto desno zakrenuo je lijevo, 
ravno u minsko polje. Obadvojica su pokopani u istoj raki na 
malom seoskom groblju iza Oštre, odakle će ih njihove obitelji 
prenijeti na gospićko groblje svete Marije Magdaiene kad 
bude završio rat. Zasada se ukopi obavijaju ovdje na dalekoj 
periferiji, jer je ovdje opasnost od srpskih zrakoplova ipak 
manja. Unatoč opasnosti, okupilo se mnoštvo Gospićana, a 
hrvatska je garda svojim poginulim suborcima plotunima odala 
dužnu počast. 


Srijeda, 6.11.1991. 


U praznom i polumračnom baru hotela 'Zagreb' u 
Karlobagu, pet žena izbjeglih iz Podiapače predu vunu za 
zimske čarape za hrvatske gardiste. Gospićanke su u Karlobagu 
i Kaniži opiele već desetke pari čarapa koje će biti uručene 
izravno braniteljima Hrvatske na položajima. U foajeu hotela 
susrećem Tomu Kimpotića, sedamdesetogodišnjeg građevnog 
radnika bez noge, čiju su kuću u Bilajskoj ulici u Gospiću 
zapalili četnici. On i žena ostali su bez igdje ičega, a zanimljivo 
je da taj čovjek više žali za opremom kuće nego za samom 
kućom, jer vjeruje da je još sposoban sagraditi novu kuću. 

Od gospićkih izbjeglica doznajem da su na putu izmedu 
Karlobaga i Senja ubijenijedan Gospićanin prezimenom Vraneš 
i njegova žena. Ubojica je Vranešu odrubio glavu a ženu je 
ubio iz puške. Postoji mogućnost da se radi o zločinu iz 
koristoljublja, jer ljudi koji bježe iz ratom zahvaćenih područja 
nose sa sobom svoje vrednote. 


=a 


Četvrtak, 7.11.1991. 


Danas putuje s nama u Karlobag i naš sin da se odmori i 
da mu se opere uniforma. Umoran je, iscrpljen i neobrijan, 
uniforma uprljana ilovačom od boravka u rovovima. 


Petak, 8.11.1991. : 
U napadu na paški most srušen je jedan neprijateljski 
MIG. Pilot je iskočio s padobranom: 


Naš sin danas odlazi sa svojim vodom na položaj" u 
Ribniku. 


Subota, 9.11.1991. 


Iz Gospića vijest da su noćas srpske granate potpuno 
razorile spomenik borcima narodno-oslobodilačkog rata i 
žrtvama fašističkog terora, koji je bio podignut pred zgradom 

okružnog i općinskog suda. U cvjetnjaku, uz spomenik, nalazili 
su se grobovi dvojice partizana pokopanih 1945. godine. 
Jedan od njih, funkcioner ličke komunističke partije, bio je 
navodno žrtva zavjere te iste partije koja ga je likvidirala jer se 
je previše zauzimao za svoje suseljane Hrvate, što može ali 
ne mora biti točno. Ali točno je da su zbog te pogibije pobijeni 
hrvatski intelektualci i drugi hrvatski zatvorenici koji su se tada 
u srpnju 1945. godine nalazili u gospićkom partizanskom 
zatvoru. Govori se da ih je bilo više od stotinu i da su ih odvezli 
u dva kamiona na stratište 22. srpnja predvečer, jedne na 
Ljubovo a druge na Jadovno.: 

Meni je tada bilo trinaest godina. Sjećam se također da je 
kuća gostioničara Kolakovića u travnju 1945. bila privremeni 
partizanski zatvor, u kojem je s drugim građanima Gospića bio 
*pritvoren' i moj otac Pajo Šimić. Samo što iz tog 'pritvora' 
nitko nije izašao živ i nitko nije tim Gospićanima podigao 
spomenik. 

“ Ponedjeljak, 11.11.1991. 

Sinoć se je na Gospić oborila snježna mećava, ali danas 
je sunčana jesen. Gospićani su prionuli raskrčivanju ruševina 
i popravcima kuća koje nisu sasvim srušene. Na svakom se 
koraku zapaža nastojanje općinskog kriznog štaba da se život 





u gradu koliko toliko normalizira. Jedna za drugom otvaraju se 
prodavaonice, za čudo dobro snabdjevene, isto tako teško 
oštećena gradska tržnica. Neke su farme bile na vrijeme 
preseljene, ali kombinat 'Velebit' temeljito su opljačkali lički 
četnici. To je očito propust hrvatske vlade koja je vrlo dobro 
znala da je u tom kombinatu zaposleno 90% Srba i da se nalazi 
četnicima na dohvat ruke. 


Četvrtak, 14.11.1991. 


Pomalo se, jedna za drugom, otkrivaju tajne rata. Prema 
'Večernjaku', zastupnik općine Otočac u Hrvatskom saboru, 
Dražen Bobinac, izjavljuje: “Otočac i Gospić trebali su biti 
naoružani još u srpnju prošle godine. Ali kad je oružje već bilo 
utovareno, neke osobe, čija imena u interesu Hrvatske ne 
želim sada navoditi, javile su u Zagreb da Lici oružja ne treba, 
da će se s njime samo isprovocirati srpski narod. Tako je 
oružje namijenjeno Lici usmjereno u drugi mirniji kraj. Otočac 
je zbog toga, praktički goloruk, već 19. srpnja dočekao srpsku 
agresiju. Pravo stanje stvari rukovodstvo općine uspjelo je 
objasniti tek ministru Đodanu uz čiju smo pomoć dobili prvih 
130 automatskih pušaka za MUP i ZNG, a nakon toga i 
stotinjak lovačkih browninga. Vlastitim snagama nekako smo 
uspjeli naoružati jedan bataljun, koji je, vjerovali ili ne, uz 
ključnu snagu samo jednog jedinog 60-milimetarskog 
minobacača osvojio vojarnu u Otočcu..,". Treba se prisjetiti 
one vojničke da je glup zapovjednik daleko opasniji od 
najopasnijeg neprijatelja. 

Petak, 15.11.1991. 


Kod novskog groblja uz cestu, na livadi, dovotik gardista 
namještava top-haubicu. Ukopavaju ovo bivše vlasništvo JNA, 
prekrivaju ga ceradom i mrežom ispod koje viri cijev uperena 
prema Debeloj Glavici u Divoselu. Nismo sigurni da je za 
topovsku bateriju najbolje odabrano mjesto čistina kraj groblja. 


Subota, 16.11.1991. 
Na Gospićkom ratištu borbe su jutros otpočele. Srpski su 
napadači uputili oko 200 specijalno izobraženih vojnika- 

rezervista i četnika prema saobraćajnici Gospić-Karlobag s 
namjerom da ju presijeku. Neprijatelji su odbijeni, prema 
neslužbenim procjenama ima oko stotinu mrtvih. Istovremeno 
su cijelog dana na Gospić padale granate, koje su ubile jednu 
ženu i jednog hrvatskog vojnika. 

Nedjelja, 17.11.1991. 

Danas se u Gospiću govori o sukobu hrvatske garde i 
četnika u Divoselu. Izgleda da je jučer u 5.30 sati oko tri 
stotine četnika, od toga dvije stotine specijalno izobraženih 
belih orlova- šešeljovaca, upalo u zasjedu. Pedeset do stotinu 
četnika je poginulo, dio je zarobljen, medu njima i jedan 
armijski oficir, također ima petnaest ranjenika. Do danas se 
zna da su poginula četiri hrvatska vojnika. 

Predsjednik Republike Hrvatske, dr. Franjo Tudman, 
posjetio je danas Gospić. Tom je prilikom rekao: “Oslobodit 
ćemo Hrvatsku ali i Bihać, koji je nekada bio prijestoinica 
hrvatske države." 

Ponedjeljak, 18.11.1991. 

Radio javlja da je prekjučer, tj. u subotu 16.11.1991., 
prilikom srpskog bombardiranja Gospića poginula jedna žena, 
a sinoć smo saznali da se radi o Koviljki Paičić. Sjećam se 
dobro Koviljke, polazila je školu kraj naše kuće, izgledala je 
kao lutka s plavim vrpcama na debelim crnim pletenicama. 
Udala se odmah nakon mature za jednog Hrvata porijeklom s 
otoka Paga. Radi toga se je njezin otac, Srbin Jerković, 
odrekao svoje lijepe kćerke. Sada ju je, eto, ubio mali geler 
srpskog minobacačkog projektila. 

Utorak, 19.11.1991. 

Radio izvještava o mirnom jutru u Gospiću. Već u 17.15 
mi polazimo iz Karlobaga, zajedno s jednim susjedom, 
Nikolicom Došenom, da kupimo svinje na farmi gospićkog 
zatvora. Ali putem nas zaustavljaju gardisti i opominju da je u 
toku napad na Gospić. Doista čujemo detonacije višecijevnih 
bacača raketa. Ipak proslijedino prema Gospiću. Na farmi 
doznajemo da je veterinar odsutan, pa odilazimo neobavljena 

posla. U Novoselu ostavijamo Došena, a mi proslijedimo za 
Gospić. Ulazimo u našu kuću u nadi da ćemo sresti sina 
kojemu bi danas trebao biti dan odmora. Medutim treći vod 


nije stigao s bojišta u Ribniku. Na povratku, u Brušanima, 


izražavamo saučešće Anki Kaluder. Žena govori kroz suze: 
“Ubili su mi muža, sestru i nećakinju." A 


Srijeda, 20.11.1991. 


Doznajemo da su u jučerašnjem napadu bacili na Gospić 
oko tisuću granata iz raketnih bacača i drugog vatrenog oružja 
za velike udaljenosti. Današnje je jutro mirno i mi se vraćamo 
u Gospić i obilazimo kuće u kojima se obično nalaze gardisti 
trećeg voda gospićke 118. brigade. Nigdje nikoga osim jata 
gladne živadi, što znači da Živa i njegovi gardisti već šest dana 
ne napuštaju rov u Ribniku. 


Prijatelji nam pripovijedaju da- su jučer iz dsjekasaki 
promatrali borbu na brdu Klisa kod Divosela. Kažu da je Klisa 
bila sva u plamenu od srpskih granata. 


U Novoselu svraćarno k ženinom ujaku Jerku Svetiću- 
Dragićevu. Sa svojih 75 godina i s karabinom uz 'nahtkasn' 
Jerko govori: “Sinoć Novljani biže cestom prema Brušanima i 
Karlobagu. Moj sinovac Frane govori: -Striče, bižimo!- A 
kuda? pitam ja njega. Nemamo mi kuda bižati od svoji kuća. 
Nego, pušku u šake, pa kom objoci kom opanci! Sinovac se 
primiri, al' vidim, nije mu lako. Po noći vraži stra ulazi u kosti, 
ostaje ti samo sluh, a vida nema. Osobito ako je jugo pa vitar 
puše, a bez misečine. E tada ništa ne vidiš, a za vraga i ne 
čuješ. Noću je svak po malo kukavica, a po danu je kod ra 
vida lako biti junak." 


Četvrtak, 21.11.1991. 


U Gospiću danas kiša i susnježica. Naš sin nije dolazio. Š so 
fronte. Znamo to po nedirnutom jelu koje smo mu ostavili jučer * 
na stolu. Crno-bijelog mačka moje majke više nema. Možda'se 
je sakrio od kiše, možda su ga usmrtili geleri granata u umak 
ili su ga rastrgali poludivlji psi što lutaju ulicama. ž 


Prekjučer je u bombardiranju Gospića učestvovao ijedan ž 
MIG kojeg je srušila obrana Gospića. Pao je negdje kod 





Čitluka pod Velebitom. Osim toga uništena su četiri srpska 
tenka a jedan je zarobljen. 


Predvečer susret sa starim Milanom Buneton. Plače: 
četnici su mu u subotu ubili unuka u Divoselu. 


Petak, 22.11.1991. 


Danas u Gospiću snijeg i mir. Naš sin je konačno dolazio 
kući, ali nemamo sreće da se nađemo s njim. Od njegova 
suborca Mile Živkovića čujemo o subotnjoj borbi u Divoselu u 
kojoj su stradali neki gardisti trećeg voda. Unatoč Živinog 
odvraćanja ti su se gardisti vratili u Divoselo, jer su bili 
primijetili u jednoj kući tri sanduka s puškama i municijom. Oni 
su mislili da su četnici protjerani, ali kada su došli u blizinu te 
kuće, sukobili su se sa sedmoricom četnika. Nastala zabuna: 
gardisti su mislili da su naišli na gardiste, a četnici da su oni 
na kamionu četnici. Nastade obostrana paljba. Na jednoj i na 
drugoj strani bilo je mrtvih i ranjenih. “Mi smo," govorio je Živin 
brat Mile, “iskočili iz kamiona i pucali iza jedne kuće. Kraj 
mene su meci 'brstili' mlade gljivice čim bih provirio iza zida. 
To je iz automata pucao jedan četnički kapetan koji je ranjen 
ležao ispod jednog kamioneta, a njegovi ga bježeći nisu 
uspjeli pokupiti. Pozvali smo pojačanje koje je odmah došlo u 
oklopnom transporteru, u koji smo unijeli mrtve i ranjene i 
onog čet-ničkog kapetana i otpremili ih u Gospić." 

Subota, 23.11.1991. 


Nakon bombardiranja 19. ovog mjeseca, sve je više 
Gospićana u Karlobagu. Snažne uzastopne detonacije istjerale 
su i one najupornije iz njihovih podruma. Mnogi odlaze na 
zapad u Istru, Sloveniju, Zagreb ili u inozemstvo. Neki vrlo 
grlati rodoljubi po noći su otpremili svoje sinove iz Gospića u 
italiju ili Zagreb, ili su im sinovi najednom nestali iz Gospića. 

Ponedjeljak, 25.11.1991. 

Danas je stigla u Karlobag nekolicina starijih ljudi i Žena 
iz Bilaja i Ribnika, sela koja graniče sa srpskim selima Metkom, 
Počiteljom, Čitlukom i Vrepcom. 





U 20.30 silazi s Velebita kolona kamiona u zamračeni 
Karlobag. Dovoze pomoć braniteljima gospićkog područja. 
Sve više je mladića iz Hrvatskog primorja koji su se dobrovoljno 
javili da sudjeluju u obrani Like. 

Četvrtak, 28.11.1991. 


U Gospiću mirno jutro bez detonacija, ali sa susnježicom 
i kišom. U porušenom i spaljenom dijelu grada, gdje gotovo 
nitko više ne stanuje, Iver je jutros spriječio krađu skupog 
glisera akademskog slikara Mate Šarića. Zakvačimo gliser za 
moja kola i odvozimo ga privremeno u Kanižu. 


Subota, 30.11.1991. 


Jutros u osam sati na našem srušenom raskrižju, medu 
spaljenim kućama, medu stupovima prerezanih telefonskih i 
električnih vodova, među zgaženim cvjetnjacima, susrećemo 
se s pincgauerima' kojima dolaze iz Ribnika jedinice hrvatske 
garde is njima naš sin. Mladići su umorni, neispavani, neobrijani 
u blatnim uniformama, ali nasmijani. Veselo skaču iz vozila, 
šale se, jer se prekosutra u jutro opet vraćaju na položaje .u 
rovovima i zemunicama. 


Odlazimo u Kanižu po gliser koji smo u četvrtak spasili od 
pljačkaša. U Brušanima, na putu u Karlobag, zaustavlja nas 
vojna policija i traži dozvolu za odvoženje glisera iz Gospića. 
Vraćamo se u Općinski krizni štab gdje dobivamo dozvolu, te 
opet u Brušane i potom u Karlobag. S rampe u Brušanima 
policija vraća jednog gardista koji je bez dozvole pošao kući 
na Baške Oštarije. 


Hvala Ti, Bože, pravna je država proradila! 


pisma čitatelja 


DVA PISMA O BOSANSKO-HERCEGOVAČKIM 
MUSLIMANIMA 





Cijenjeno uredništvo! 


Obzirom na tragično stanje u kojemu se nalazi islamski dio hrvatskoga 
naroda, šaljem Vam dva pisma koja biste trebali objaviti u Vašemu časopisu. 
Poticaj su mi dale talijanske novine. U Italiji govore da Washington ne vjeruje 
muslimanima i smatra ih fundamentalistima, što političko vodstvo i jest u 
jednom svom dijelu. Važno je međutim da ono što mi tvrdimo sada utvrduje i 
talijanski tisak, za koji se ne može reći da je pristran kada je riječ o b.h. 
muslimanima. Naša je dužnost boriti se za Bosnu i Hercegovinu kao sastavni 
dio Hrvatske kao što nam je dužnost boriti se i protiv talijanskog trojanskog 
konja, istarske Diete', koja želi odvući istru iz Hrvatske. 


Milano, 6. travnja 1991. 
Dr. Enver Mehmedagić 
-l- 


Negiranje svoga nacionalnog bića 


( Pismo koje slijedi poslao sam dne 19. ožujka 1992. godine predsjedništvu 
Hrvatske demokratske zajednice u Zagrebu. Nisam dobio odgovora, nitije ono 
bilo do sada objavljeno.) 


Mnogo poštovana gospodo! 


Slobodan sam uputiti Vam ove retke, iako nisam član niti jedne političke 
stranke (za sada), ali me osobne simpatije “vuku" na Vašu stranu. Žeija mi je 
upozoriti Vas, naravno konzultirajući prethodno o tome gospodina predsjednika 
Republike, na činjenicu da hrvatska znanost, povijesna znanost, ne bi smjela 
olako prijeći preko utvrđenih povijesnih istraživanja u pogledu bosansko- 
hercegovačkih muslimana (malim slovom) koji su hrvatskog etničkog podrijetla. 
Dovoljno je o tome prolistati zamašne studije jednog Dominika Mandića, a i 
Smail Balić, inače islamski teolog, objavio je o tome kraće djelo prije desetak 
godina u Beču pod naslovom “Etnička pripadnost bosansko-hercegovačkih 
muslimana", u kojemu se poziva na njihovo etničko, hrvatsko podrijetlo. 


Ako uzmemo u obzir da su stvaratelji muslimanske narodnosti bili Tito i 
Kardelj, te da je ovaj poticaj, jedinstven u svijetu, prihvatilo islamsko vjersko 
predstavništvo u Bosni i Hercegovini, želeći izbjeći da se ne bi ponovila klanja 
muslimana koja su se odigrala u drugom svjetskom ratu, ova pozicija nečeg 
“trećeg" mogla se je održavati u nekakvoj Jusoslaviji koja bi iz diktature 

sveobuhvatno prelazila u demokratski sustav, ali niti tada pod cijenu, kao što 
je učinjeno, negiranja svog vlastitog nacionalnog identiteta. | današnja politika 
Republike Hrvatske, vjerujem s pravom i slijedeći pravce političkog 
pragmatizma, procjenjuje ispravnim održavanje cjelovitosti Bosne i 
Hercegovine kao tapona prema Srbiji, ali i da bi onemogućila ovoj da se 
cijepanjem Bosne i Hercegovine poveže s tzv. Krajinama u Republici Hrvatskoj. 
Ovo je čisto politička strana, uslovljena političkim momentima, koja treba biti 
prepuštena političkom vodstvu republike. 


Medutim, ako promatramo prilike u Bosni i Hercegovini, susrećemo se s 
činjenicom da je i njen predsjednik g. Izetbegović (više teolog a manje 
političar) pošao pravcem apsolutnog negiranja hrvatskog podrijetla bosansko- 
hercegovačkih muslimana stavarajući prvu “islamsku državu" u Europi koja je 
automatski osnivana i građena na principima islamskog integralizma i 
fundamentalizma, s razlikom da je to i prvi eksperimenat takve naravi u svijetu 
ane samou Europi, jeri Ajatula Homeini nije osiromašio svoj narod od njegove 
iransko-perzijske etničke pripadnosti. Uz to, a to je naročito važno podvući, 
g. Izetbegovići njegovi sljedbenici gurajubosansko-hercegovačke muslimane 
u sukob sa Zapadom, odnosno s Europom, koja je povezana sa svojom 
kršćanskom tradicijom i na polju kulture, a danas smo svjedoci sve više 
rastuće netrpeljivosti zapadne Europe u pogledu došljaka iz arapskog Maghreba 
kao i Pakistana ne toliko zbog “rasizma" već zbog osjećaja da ovi, unoseći u 
ove sredine svoju kulturu i običaje, predstavljaju opasnost za sam integritet 
europske kulture. Crkva se je zalagala, i zalaže se, za ove emigrante, za 
njihove socijalne uslove i životne prilike, ali glasovi upozorenja, ozbiljnog 
upozorenja, počeli su se dizati i u samoj Italiji, počam od kardinala Biffija do 
biskupa sjeverne Italije koji su objavili 11. ožujka (tj. 1992., dodatak uredništva) 
jedan opsežan dokumenat u kojemu upozoravaju na ovu opasnost nasrtaja 
islamskog integralističkog prozelitizma. Prvi potpisnik dokumenta je biskup 
Bolzana (na njemačkom Bozen), monsinjor Egger, inače predsjednik komisije 
za odnose s drugim religijama. 


Politika što se vodi u pogledu b.-h. muslimana dovest će ih kolektivno u 
sukob s Europom, jer stvaranje jedne islamske republike u ovoj ne može biti 
promatrano s indiferencijom kako to njeni zagovornici misle. K tome; oni su se 
odrekli svoje etničke baze pretvorivši se time, automatski, u jezgru svjetskog 
islamskog fundamentalizma, u “jurišnu bazu" uspostavljenu na europskom 
kontinentu. 


Kada bi bila riječ o jednom stranom etničkom tijelu, to bi se moglo 
promatrati i kao kuriozitet očekujući i njegov bolni završetak. Ali riječ je o 
etničkim Hrvatima, pa mi moramo postaviti pitanje, da li je dovoljno 47 poratnih 
godina da se jedan dio hrvatskog naroda olako odnarodi a drugi njegov dio, 
katolički, to s pasivnošću prihvaća? 

Time ne mislim na neke vojne, “križarske"akcije protiv g. Izetbegovića i 
njegove SDA, ali da na potrebu da hrvatske kulturne institucije, počam od 
HAZU pa do Matice hrvatske, pa i političke stranke, progovore slobodno o 
etničkom podrijetlu b.-h. muslimana. Jer mi ne možemo predbacivati niti 

okrivljavati muslimanske mase u Bosni i Hercegovini, zavedene od strane 
njihovih političkih, a pogotovo vjerskih predstavnika, ali jednom nepasivnošću 
u pogledu etnikuma sigurno je da će se mobilizirati i oni muslimani koji su do 
sada šutjeli, da progovore, jer nije točno da se svi slažu s politikom bosansko- 
hercegovačkog muslimanskog vodstva. Osim toga mora se računati i na 
budućnost: danas je politički momenat takav da možda odgovara neovisnost 
Bosne i Hercegovine. Za pedesetak ili stotinjak godina ovaj momenat može biti 
drugačiji te zašto već danas ne računati na buduću apsolutnu hrvatsku većinu 
sastavljenu od Hrvata-katolika i Hrvata-muslimana? Republika Hrvatska ne 
smije se odreći niti jednog svojeg čovjeka, nalazio se ovaj u Bosni i Hercegovini 
ili u Vojvodini ili u Madarskoj, ili bilo gdje drugdje. 

Drugi muslimanski političar, g. Zulfikarpašić, pošao je drugim pravcem 
propagirajući još u političkoj emigraciji bosansku nacionalnost, izgubivši iz 
vida nepobitnu činjenicu da Srbi na to neće nikada pristati. Zatim je pošao, 


računajući na pad Hrvatske, koja se onoga časa, prije priznanja, našla u , 


političkoj i vojničkoj krizi, na stvaranje protuhrvatskog saveza s Beogradom, 
a što mu nije uspjelo, jerb.-h. muslimane ništa ne privlači Srbima. Oni dakako, 
kao i SDA, ovise o Hrvatskoj, a žele se othrvati Srbiji. Pa kad je to politička 
realnost, zašto šujeti i dalje zbog bilo kakvih obzira koji idu samo na uštrb 
integritetu hrvatskog nacionalnog bića? Treba reći istinu tko su i što su 
povijesno i etnički bosansko-hercegovački muslimani i u interesu njih samih, 
da ih ova politika, što se provodi u Sarajevu, ne bi odvukla u siguran konflikt 
s Europom. Pa niti Albanci-muslimani Kosova ili Makedonije ne nastupaju kao 
muslimani već kao Albanci, dok bugarski Pomaci to čine kao Turci. Turska je 
laička republika i njena je vojska garant ovog laicizma koji je izgradio Kemal 
Atatiirk.Baš zbog ovog laicizima Sjedinjene Američke Države ju protežiraju, 
naročito u odnosima s bivšim sovjetskim islamskim republikama, da bi Ankara 
spriječila njihov pad u naručaj fundamentalističkog Teherana. A što se pak 
Pakistana tiče, nakon sve većeg utjecaja fundamentalista u političkom životu 
ove zemlje, Washington se je počeo približavati Indiji kao prirodnoj brani 
mogućeg vala koji bi se mogao podići u Islamabadu. Medutim, potrebno je još 
jednom podvući da imenovane države ne negiraju svoje nacionalno biće i ne 
žrtvuju ga na oltaru islamskog fundamentalizma kao što to čine g. Izetbegović 
i njegovi sljedbenici. 

Umoljavam Vas da pažljivo pročitate ove reike te da se, naravno, 
posavjetujete s gosp. predsjednikom Tudmanom, jer je on i kao političar ali i 
kao uvaženi povjesničar, osoba koja će moći prosuditi moj prijedlog-molbu u 
sadržajnoj cjelini sadašnje ali i buduće politike Republike Hrvatske na ovim 
prostorima. 


Dr. Enver Mehmedagić 
-H- 
Slijepcima muslimanske narodnosti u Sarajevu 
Ovaj je napis upućen slijepcima, što znači političarima i vjerskim 
predstavnicima hrvatske muslimanske etničke skupine u Bosni i Hercegovini, 





ali je sastavljen i iz razloga da se upoznaju s istinom i široke narodne mase 
muslimanske vjeroispovijesti u Bosni i Hercegovini, koje zadati pravci njihova 
političkog vodstva okupljenog u SDA vode u sigurnu propast. | nije prvi puta 
što upozoravamo Sarajevo kao i njegove fanatičare koji ga predstavljaju u 
Zagrebu, da svojom inzistencijom u pogledu identificiranja vjere s narodnosnom 
pripadnošću i s nacijom uništavaju petstogodišnje prisutstvo islama na ovom 
našem, bosansko-hercegovačkom hrvatskom tlu, te da krvavi sukobi što se 
odvijaju kao po nekom scenariju izmedu Hrvata-katolika i Hrvata-muslimana 
još više pridonose međunarodnoj izolaciji ovih drugih. Jer ako po pisanju 
talijanskog dnevnika Repubblica Sjedinjene Američke Države prešuino 
podržavaju sadašnju politiku i nakane Indije da ovu učine etnički čistom 
izgonom u Pakistan 130 milijuna indijskih muslimana, što možemo očekivati 
da će se dogoditi s muslimanima bosansko-hercegovačkog geografskog 
prostora koji, zahvaljujući suludoj politici SDA i njenog predsjednika g. 
Izetbegovića, postadoše prijetnjom islamskog fundamentalizma, prijetnjom 
koja je s ovih prostora upućena u srce Europe. 


Opisujući početke rata u Bosni i Hercegovini Antioco Lostia u milanskom 
dnevniku /! Giornale od 5. travnja, na str. 10, na kraju svog vrlo objektivnog 
prikaza konstatira: 


“Glavni je problem postojanje muslimana (u Bosni i Hercegovini), koji su 
najslabiji iako najbrojniji (U uspredbi s bosansko-hercegovačkim Srbima i 
Hrvatima). Sjedinjene Američke Države im (muslimanima) ne vjeruju, iako su 
oni apsolutno laici, iz razloga što islam u Europi može biti opasan, dok za 
druge protagoniste muslimani čak ne postoje. Oni su islamizirani Slaveni i 
prema tome ili su bili Hrvati, a što znači katolici, ili su pak bili Srbi, tj. 
pravoslavni. Nijeli bio Tito onaj koji ih je izmislio iz razloga da može kontrolirati 
Srbe i Hrvate." 


“Državni sekretar Sjedinjenih Američkih Država Warren Christopher voljan 
je čak podvrgnuti reviziji Vance-Owenov mirovni plan, koji su potpisali hrvatska 
katolička strana kao i polagano odnosno prepolagano g. Izetbegović svjestan 
činjenice da njegova muslimanska politika razbija glavu o zid." 


Što to znači? Da je Washington poput Moskve (Karadžić: “Uz nas je Bog, 
Rusija i sve pravoslavne zemlje") spreman još više udovoljiti zahtjevima 
bosanskosrpske komponente na uštrb “muslimanskih fundamentalista". 


Ukoliko se što prije ne osnuje Hrvatska islamska stranka (po modelu 
zapadnoeuropskih demokršćanskih stranaka) kao garant etničke pripadnosti 
bosansko-hercegovačkih muslimana hrvatskom iskonskom deblu, a što znači 
Europi i općenito Zapadu, stranka koja bi nadomjestila političko sljepilo SDA, 
Hrvatima islamske vjere u Bosni i Hercegovini prijeti iščeznuće kroz njihovo 
rasparčavanje u ulozi definitivnih izbjeglica po svim zemljama svijeta, ali ne 
zapadnim, jer, kako vidimo, osim simboličkih primjera pružanja časovitog 
utočišta. zapadna Europa odbija da ih primi. 

Milano, 6. travnja 1993. 

Dr. Enver Mehmedagić 


HRABRI ČOVJEK - GOST ZAGREBA _ 
Proplamsaji hrvatske samobitnosti 


Cijenjeno uredništvo! 


Sredinom veljače 1993. godine Zagreb je pozdravio, počastio i na 
najdostojnijim mjestima iskazao više poštovanje i zahvalnost jednom vrlo 
uglednom Francuzu, prijatelju hrvatskog naroda. O njegovu boravku u 
Hrvatskoj, te prigodnim obostranim izjavama, hrvatski je tisak izvješćivao 
uredno i obilato. Sve to, dakako, odjeknut će i u domovini Alaina Finkielkrauta, 
o kojemu kao izvanrednoj, intelektualnoj pojavnosti, u sadašnjem, po Hrvatsku 
sudbonosnom razdoblju, želim pridružiti nekoliko vlastitih promišljaja. 


Nije riječ tek o uljudnom i uglađenom odnosu prema stranom filozofu, nego 
više o iskazanoj gesti duhovnog, ako se tako može reći, političkog usmjerenja 
hrvatske sutrašnjice. Naime, u osobi ovoga europskog mislitelja, srž kojega 
je hrabrost, te u njegovim knjigama (“Imaginarni Židov" i “Kako se to može biti 
Hrvat") koje će uskoro biti objavljene u Zagrebu, na osebujan način izrečene 
su misli o tragediji i slavi, o pravici i dostojanstvu hrvatskog naroda, te o 
zlokobnom eufemizmu zapadnoeuropske diplomacije i uljudbe, koja svoj 
razglašeni humanizam spram Balkana spremno kani nadomjestiti konačno i 
jedino humanitarnim uslugama. 


Spomenuta djela Alaina Finkielkrauta -koja će, nadam se, biti pročitana od 
većine hrvatskih intelektualaca- trebala bi značiti poticaj hrvatske samosvijesti 
i političke kritičnosti na sve ono i o svemu onome što se i kako tome narodu 
u njegovoj povjesnici događalo i danas dogada. Ispovjednik bi rekao 
*Ispovijedite svoje grijehe", jer kako sam uvjeren, za ropstvo, nedaće, 
istrebljenje i nijekanje hrvatstva u državnopravnom, političkom i kulturnom 
smislu, izvori krivnje nisu bili samo izvan Hrvatske i Hrvata, već u njoj i u 
njima. Čak bi se moglo reći (o čemu na ovome mjestu nije primjereno 
raspravljati), da su Hrvati sami pogrešnom politikom proizveli svoje neprijatelje. 
To se događalo stoga što je um hrvatski skoro svagda bio u sebi dvojstven, 
rastrgan i u odnosu na sudbinu vlastita naroda ekstremno postuliran. 


Francuski filozof poglavito na to želi podsjetiti i opomenuti, kao da, iako 
stranac, sluti moguću mlitavost i nevjerodostojnost duha hrvatskog naroda, 
usprkos veličanstvenim primjerima tvrdokornosti i žrtvovanja. 


Dakle, preko Alaina Finkielkrauta u Hrvatsku je dospio jedan zrak svjetlosti 
onog dijela svijeta koji bi jedino i mogao biti svjetlo svijeta, a po humanističkom 
smjerokazu i prepoznatelj hrvatske zbilje, bez čega Hrvatska neće trebati 
Europi niti Europa Hrvatskoj. 


Uz minimum povoljnih okolnosti, u današnjem svijetu nije osobito teško 
nekoj društvenoj skupini uspostaviti samostalnu državu, pa čak i zadobiti 
međunarodno priznanje. Za takav politički čin nije neophodno imati 
prepoznatljivi kulturni identitet pa ni nacionalni entitet. Takvih država danas 
U svijetu ima pedesetak. Nedavno uspostavljena hrvatska država pak morat 

će, braneći postignuto, svim svojim intelektualnim snagama dokazivati 
vanjskom svijetu, a poglavito Europi, vlastitu samobitnost. To je mnogo, 
mnogo teža i odgovornija zadaća, zapravo životno pitanje opstojnosti 
samostalne hrvatske države. Mi smo tu već trinaest stoljeća bili folklorno 
prepoznatljivi, kao nekakav društveni okrajak i prosta pučka ili plemenska 
žilavost, dok su hrvatski intelektualci s nehrvatskim putovnicama i tudinskim 
žigovima na nevlastitu čelu pečalbarili po europskim metropolama i 
sveučilištima. Podloga tome, nažalost, najčešće nije bila politička neukost ili 
preuski znanstveni obzor, nego manjak intelektualne hrabrosti većine. Za 
domaću uporabu njegovao se sluganski karakter, a za vanjsku renegatski 
plaćenik. Istina nismo dospjeli dotle da bi se polovica hrvatskog naroda 
izjašnjavala Srbima ili Jugoslavenima (kao što se to primjerice dogodilo 
Crnogorcima i Muslimanima), a tome prije svega valja zahvaliti rijetkima medu 
hrvatskim intelektualcima te Crkvi u Hrvata. ai: 


Drugih vjerodostojnih duhovnih temelja za moguću europsku legitimaciju 
mi nemamo. Odatle valja hrabro početi graditi državnu i nacionalnu nazočnost, 
učiniti je prepoznatljivom Europi. Bez toga od duhovne Europe prihvaćena 
hrvatskoga lika, hrvatska država mogla bi samo trajati u strahu uz svoje 
tradicionalne neprijatelje. 


Svojim djelom i osobnim svjedočenjem francuski filozof Alain Finkielkraut 
-nastupajući po nalogu vlastite savjesti iz duhovne središnjice europske 
tradicije - filozofski želi upozoriti, kako hrvatski intelekt tako i europsku 
političku javnost, na egzistencijalna pitanja ne samo hrvatskog nego i svakog 
drugog naroda u Europi, kojom je ovo stoljeće progrmjelo u znaku dviju 
svjetskih klaonica, nacionalsocijalističke i boljševičke ideologije, a sada se 
grči i premeće, potresa i zbunjuje u košmaru komunističkog nacionalizma. 


> Balkansko krvavo opijelo uginuća komunističkih država stoga nije isključivo 


političko pitanje, već pitanje savjesti čovjeka starog kontinenta po kojoj može 
uslijediti duhovna preobrazba, ali tek na izmijenjenim mjerilima odnosa naroda 
prema narodu i čovjeka prema čovjeku. Dakle, ne primarno preko međudržavnih 


. odnošaja, ne rubovima ideoloških meda, ne vojničkom silom i razbojničkim 


prijetnjama, ne hedonizmom i ludorijama potrošačkog društva, nego obraćenim 
i preusmjerenim moralnim snagama čovjeka. 


Duh i Zloduh, svaki na svoj način, traže svoje mjesto pod suncem. 
Jednome i drugome potrebni su stanoviti društveni uvjeti bez kojih oni, kao 
naizmjenično dominantna prevlast ili kao povijesne silnice u srazu, ne mogu 
vladati svijetom ili ga pak rušiti. Ako hrvatska društvena zajednica još nema 
I u dogledno vrijeme, s obzirom na predratno i sadašnje ratno stanje, neće ni 
imati novčarskog, poreznog, platnog i carinskog sustava koji bi bio primjeren 
suvremenoj privatno-vlasničkoj poslovnosti, Hrvati će i nadalje Duha, u liku 
ovog ili onog humanista, gledati jedino na televizijskom ekranu. 


Dortmund, travanj 1991. 
Vjenceslav Čižek 


O početku hrvatske pismenosti i o glagoljici 


Gospodine uredniče! 

U prethodnom broju RH (br. 179) objavljen je rad Marija Grčevića: Povijest 
hrvatske i srpske pismenosti. U članku nalazim neke tvrdnje s kojima se ne bih 
mogao složiti pa smatram korisnim na njih upozoriti. Ne na sve, jer bi za to 
trebalo i vremena, s kojim ne raspolažem, i prostora, koji je ograničen. 
Zaustavit ću se, stoga, na samo jednoj tvrdnji; gotovo bili rekao na samoj 
Jednoj rečenici. 

Grčević kaže: u Hrvatsku su crkvenoslavenski i glagoljicu uveli osobno 
Ćiril i Metod. - 

Bez sumnje, kategorička tvrdnja, koja će piscu poslužiti u daljnjem 
razglabanju kao polazište i uvir svega onoga što kani ponuditi čitatelju. 

Da li je to doista tako? 

U prvom redu treba naglasiti da Grčevića jednostavno ne zanima tko su to 
Giril i Metod (ja bih rekao: sv. Ćiril i Metod, odnosno sveta Braća), odakle su 
došli, kako su se najednom našli u Hrvatskoj, naravno u ondašnjoj Hrvatskoj, 
u koji kraj dodoše, jer prema samom piscu tek Metodovi učenici su se doselili 
i u tadašnju kneževinu Hrvatsku", kako je i gdje nastala glagoljica, koju oni u 
Hrvatsku donesoše, tko je izumi, kako se ona u tako brzom vremenu proširila 
po našim krajevima. O. svemu tome ništa. Jednostavno: Od pojave Ćirila i 
Metoda u Hrvatskoj nastaje hrvatska pismenost! 

Radi se, dakle, o dvjema stvarima, neodvojivo povezanima jedne uz 
drugu: o Svetoj Braći Ćirilu i Metodu kao donosiocima glagoljice u Hrvatsku i 
glagoljici, čijom pojavom na našim stranama počinje hrvatska pismenost. 
Pokušat ću to razjasniti. 

Reći ću u prvom redu nešto o glagoljici. 

ostanku glagoljice ima, prema ruskom slavistu G.A. Ilynskij (u djelu: 
Sa idtematšsskoj kill Bo stad&vskoj bibliografiji", Sofija 1934.), oko 40 
raznih teorija. Samo jedna od njih je “ćirilometodska", tj. njezin izum pripisuje 
se Svetoj Braći Čirilu i Metodu. 

Druga bi bila “jeronimska", po našem glasovitom sv. Jeronimu, Dalmatincu 
iz Stridona, u nekadašnjoj Dalmaciji, a sadašnjoj Bosni. Za nas je ova druga 
vrlo zanimljiva. Toliko da je pozivom na nju papa Inocencij IV, na molbu 
senjskog biskupa Filipa, dozvolio (god. 1248.) upotrebu glagoljice u no 
biskupiji. Pa i sama Kongregacija za širenje vjere bila je istog mišljenja. : a 
je poznatom hrvatskom nadbiskupu Mateu Karamanu povjerila zadata la 
izradi priručnik za učenje “staroslavenskog jezika : God. 1739. izašla je 
njegova knjiga pod naslovom: “Bukvar slavenskij pismeni veličajšago učitelja 
B. Jeronima Stridentskago napečaten v Rimu tipom sabora ot razmnoženija 
veri". 3x 

Latinsko-hrvatska teorija zastupa stanovište, da je glagoljica nastala na 
Zapadu, i to na hrvatskom tlu te da je bila upotrebljavana prije i samog rodenja 





Svete Braće. Tako misle slavisti 1. Ohienko, E. Georgijev, a napose M Hocije. 
Hocije je god. 1940. napisao raspravu o postanku glagoljice. On vrijeme 
njezina postanka stavlja u 8. stoljeće, i to na područje venetsko - istarsko. 
Hrvatski slavist Petar Skok tvrdi da se je ona razvijala na području Istre i 
Primorja. Tu je, veli, nikla na hrvatskom tlui tu je ostala do naših danai nijedna 
sila i borba protiv nje nije ju mogla iskorijeniti. Istoga su mišljenja i drugi naši 
suvremeni stručnjaci: dr. Marko Japundžić, Tomislav Heres, fra Dominik 
Mandić, don Marin Tadin, Ante Miličić i drugi. x 
O tome postoje svjedočanstva i drugih poznatih svjetskih ličnosti. Tako, 
na primjer, salzburški biskup Virgilije, iz 8. stoljeća, koji je prije toga bio 
misionar u Istri, svjedoči da su Slaveni tamo (U Istri) imali vlastito pismo već 


u njegovo doba, a češki slavist Vondrak odlučno tvrdi, da je glagoljica nastala 
u Istri. 


Ne kaže li nam ništa i činjenica, da se je glagoljica sačuvala samo u 
Hrvatskoj, da su samo u njoj izdavani misali i druge bogoslužne knjige, i to baš 
u Istri, Primorju i Lici, dok nam nije poznat ni jedan slučaj kakvog glagoljičkog 
izdanja od Like na sjever, izuzevši Evanđelistar ispisan u Pragu, ali i opet 
rukom hrvatskih benediktinaca? 


Istina, glagoljica je bila prodrla i u Slavoniju, gdje joj se je zakratko zameo 
trag, i u Bosnu, gdje je ubrzo zamijenjena hrvatskom ćirilicom ili bosančicom. 


Iz svega ovoga proizlazi da glagoljica nije donesena u Hrvatsku, ali su je 
Hrvati “izvozili" u druge zemlje. 


Tako je rimsko-njemački car Karlo (1346.-1387.), koji je svojim carstvom 
vladao iz Praga, zaželio da hrvatski benediktinci dodu s glagoljicom u Prag, 
gdje im je sagradio samostan sv. Jeronima, Emaus. Tu je nastao i spomenuti 
Evandelistar, koji se čuva u francuskom gradu Reimsu. Ta sveta hrvatska 
knjiga bila je toliko poznata da su se na nju zaklinjali francuski kraljevi, a 9. 
lipnja 1985., na misi koju je u čast sv. Metoda služio francuski kardinal Jean- 
Marie Lustiger, hrvatski znanstvenik-glagoljaš don Marin Tadin pjevao je 
evanđelje iz tog Evandelistara. A sam papa Ivan Pavao II., u apostolskom 
pismu “Slavorum apostoli", izdanom god. 1985. povodom 1100. obljetnice 
smrti sv. Metoda, svjedoči da se je neko vrijeme glagoljalo i u jednoj crkvi u 
Poljskoj. : 

Iz gornjih pretpostavki izvire logičan zaključak: hrvatska pismenost počinje 
prije pojave Svete Braće Ćirila i Metoda, a glagoljica nije donesena u Hrvatsku, 
nego je u njoj izrasla i samo u Hrvatskoj uščuvana sve do dana današnjega. 

Toliko, u sažetku, o glagoljici i počecima pismenosti u Hrvatskoj. 

Što se tiče boravka sv. Ćirila i Metoda u Hrvatskoj, nema nikakvih dokaza, 
pa čak ni pretpostavki, da bi Sveta Braća osobno bila u našim krajevima. 
Jedino u koliko bi bila točna teorija da su se rodili u Solinu mjesto u Solunu, 
Područje njihova djelovanja pridaju im jedni današnju Češku i Slovačku dok 
ga drugi smještaju oko nekadašnjeg Sirmiuma, današnje Srijemske Mitrovice. 
Svakako postoji mogućnost da su bili u Hrvatskoj, ali samo na prolazu, onda 


i "im, iz koga se Ćiril nije vratio, jer je ondje umro. U Rimu je postao 
doba o prigrlivši redovnički stalež, promijenio svoje krsno ih 
Konstantin, po redovničkim pravilima, u Ćiril. Metod je, medutim, u Rimu | i 
zareden za svećenika, jer je do tada bio samo monah. Iza toga je posvećen 
za biskupa i određen za metropolita u Sirmiumu. ds 

Možda bi na završetku dobio bilo reći i ovo: Štovanje sv. Ćirila i Meje 
u hrvatskom narodu nije bilo nikada ukorijenjeno, pa ni u samim glagoljaš dim 
“krajevima. U svemu su im posvećene dvije crkve, obje Po o 
vrijeme (na Sušaku 1931. i u Duvnu-Tomislavgradu 1939.) i samo jedan ai 
(u zagrebačkoj katedrali). Da su Sveta Braća bila kod nas i ona nam m 
donijela pismo, ne bito naš narod zaboravio i vratio (vraćao) bi im sa zanos 
pjevanjem psalama i kantika, 


8. svibnja 1993. 


Marko Sinovčić 








politički pregled: 


OBRANA HRVATSKE PROŠLOSTI 


Potpuno je nerazumljivo da tri godine nakon uspostave hrvatske 
demokraiske vlasti i skoro dvije godine nakon proglašenja hrvatske nezavisnosti 
u Hrvatskoj se obnavljaju objede koje su jugoslavenski komunisti tijekom 
svoje 45-gbdišnje vladavine širili u domovini i u svijetu protiv hrvaiskog 
ustanka 10. travnja 1941. i protiv Nezavisne Države Hrvatske. Tada je ovakva 
sustavna kampanja imala smisla, jer je služila kao opravdanje pred svijetom 
za divlju represiju koju je Titova Jugoslavija uvela u poraženoj Hrvatskoj, a u 
samoj Hrvatskoj ovo je pranje mozgova trebalo osigurati da se novi narašiaji 
ne bi olako odlučili na borbu za samostalnost Hrvaiske. 


No kojeg smisla ima ova kampanja danas, kad se nova Republika Hrvatska 
oružjem u ruci brani od istih neprijatelja koji su prije pedeset godina napadali 
Nezavisnu Državu Hrvatsku? 

Obnavljanje ratne propagande i crnih legenda od prije pedeset godina ne 
pogada ustaše koji su dijelom izginuli u ratu i u poratnim progonima, a dijelom 
umrli tijekom dugih godina komunističke vlasti. Mali broj još živih ustaških 
boraca iz onoga razdoblja iskreno je prihvatio novu demokratsku Republiku 
Hrvatsku i djelatno je pomagao u njenom stvaranju. Žilavo obnavljanje crnih 
legenda udara uglavnom novu državu i otežava djelovanje novih, slobodno 
izabranih vlasti. 


Ovo osjeća hrvaiski narod i zato je došlo do javne obrane hrvatske 


x 


prošlosti kako u domovini tako i u emigraciji. 


U Sjedinjenim Američkim Državama, u gradu Chicagu, održana je dne 10. 
travnja 1993. proslava na kojoj je bio glavni govornik gospodin Šime Letina, 
iz Washingtona, čije predavanje donosimo u cijelosti. 


Važnost Desetotravanjske ideje u obnovi države Hrvatske 


Otac domovine dr. Ante Starčević rekao je “dok narod hoće da bude 
narodom, doile će narod biti za svoju samostalnost i neovisnost. Ovo je uvjet 
njegova opstanka, ovo je duh i smjer našega programa. Samo onda kad se 
ovaj opstanak osigura, može nastati temeljito pitanje o rješavanju državnih 
struka unutarnjega narodna života"! 


Dakie, po Starčeviću država je temelj narodne slobode, uvjet gospo- 


darskoga napretka i socijalne pravde. Ili, da budem još jasniji, država je uvjet 
narodnoga opstanka. 


1. Ante Starčević "Politički spisi", Zagreb, 1971., str. 416 


kovidnosti i logičnoj dosljednosti, isticanjem važnosti 
ih a RE toletikogE Kia Starčević je zacrtao politički pravac i 
oblikovao nacionalno-političku doktrinu po kojoj se njegovi sljedbenici i pristaše 
njegove doktrine bitno razlikuju od onih koji su u svojoj brižnosti i MRkKje, 
Hrvata" od austrijskog i mađarskog tutorstva, kako reče Stjepan Radi , Po 
kao guske u maglu" i odveli hrvatski narod u zagrljaj Vo E ii 
njegovu brigu i skrbništvo, u državnu zajednicu Srba, Hrvata i ne š 
misleći naivno i blesavo da će Hrvati u toj zajednici ostvariti svoju slobodu, 
sreću i blagostanje. EI 
Na temelju Starčevićeve doktrine u hrvatskom narodu rada se čisti pra 
nacionalizam koji odbacuje ideju jugoslavenstva a pl ke. : i 
zajedništva, ističući vlastitu državu kao jedino osmišljenje stoljetnih rvats : 
želja. Što god su velikosrpski pritisak i diktatura bilijačii nesnošljiviji, a e 
i čistije izbijala iz naroda Starčevićeva misao o potrebi i o E 
Hrvatske. Na čelu s plemenitim mužem i mirotvorcem Stjepanom adićem, 
Hrvati su pokušali mirno i bez krvi ostvariti ovo svoje prirodno a S 
pokušaji ostaju besplodni. Radićevo kucanje na vrata demokratskog daju 
i totalitarnog Sovjetskog Saveza ostaje kao krik i vapaj o aa 
kojemu ne preostaje ništa drugo nego oslonac na vlastite snage, o. š 
prihvaćanje svake pomoći bez obzira od koga ona došla. Njegovo Pena u 
bilo je izvrgnuto ruglu i nerazumijevanju zapadnih are r ko 
podrugljivo nazvaše tamburašem, a cijeli njegov hrvatski narod naz 


narod golubinje ćudi, koji, kako oni rekoše, ne zna što hoće. I na koncu, — 


veli ska klika kuje urotu za njegovo fizičko smaknuće misleći da će 
En dao die hrvatska želja za slobodom i državnom mea 
Ovaj puta bizantski su se lukavci prevarili. Radićevo ubojstvo ne a o a 
obeshrabrilo Hrvate, već, naprotiv, dalo im je moralnu snagu i volju da s 
sredstvima ostvare svoju državu Hrvatsku. 


ićeva plemenitosti žrtva zakazale, progovorila je samoobrana 
o E kala klin se izbija klinom. Umjesto politike naa 
strpljivosti, koju ističe i zagovara Radićev nasljednik dr. E : A 
posebno mladež, prihvaća revolucionarnu borbu kao nužnostije inu mog ia 
izlaska iz velikosrpske zajednice. Kad je na političku POD E H 
Radića, stupio dr. Ante Pavelić, Srbi su vrisnuli, a Hrvate su AP ka i Ze 
koljači. | tako, u njihovim očima Hrvati preko noći od naroda go . inje ko 
postadoše koljačima. Mi znamo da Hrvati nisu nikada bili nijedno ni aa * 
da smo bili i ostali normalan, slobodoljubiv, pravedan i radišan narod, koji nij 
nikada osvajao tude prostore. 

*k 


Hrvati su, kako znamo, kroz cijelu svoju povijest, posebno od1 102. g 
pa sve do 10. travnja 1941., te od 1945. do 1991., sanjali o nagne s X Za 
f neovisnosti. U tim svojim snovima i traganju za slobodom u i : i . 
redovima, među pojedincima zatrovanima tudim ideologijama, ae : : 
se sumnje iz kojih su nicala nelogična i protuhrvatska pitanja, među a 
ponekada dominirala pitanja dali nam je potrebna država ili što će svijetm 





o nama ako tražimo razbijanje Jugoslavije, jer da time ugrožavamo svjetski 
mir koji tako brižno čuva i štiti demokratski Zapad. Velika većina Hrvata nije 
imala nikakve veze s ovim bijednim i nelogičnim pitanjima, čija je svrha bila 
zbuniti i zastrašiti hrvatski narod, Na 10. travnja 1941. godine, te na 25. lipnja 
1991., Hrvati su, velikom većinom, dali odgovor na ova i slična pitanja. Svi 
znamo kakav je bio njihov odgovor u prvom i u drugom slučaju. Kroz te 
odgovore Hrvati su obznanili cijelom svijetu da žele svoju slobodnu i samostalnu 
državu Hrvatsku. Kroz taj odgovor izražen je osjećaj hrvatskog čovjeka, 
hrvatskog intelektualca, radnika i seljaka. U njemu su doživjeli poraz svi oni 
koji su sijali sumnje i obmane, svi oni koji su sanjali o slavenskoj zajednici, o 
bratstvu i jedinstvu, svi oni koji su zanemarili i zanijekali prirodno pravo 
hrvatskog naroda da živi u svojoj državi i njegovu sreću tražili izvan okvira 
vlastite države. 


Jugoslavija, ta mračna tamnica, čiji su temelji i zidovi bili poprskani krvlju 
nevinih Hrvata, nestala je kao kula od karata. U Desetom travnju izražena je 
hrvatska odlučnosti želja da Hrvati budu svoji na svome. U njemu je izražena 
želja da se svi Hrvati, bez obzira na vjeru i pokrajine, ujedine u jednu 
jedinstvenu zajednicu, zvanu Država Hrvatska. Pristaše 10. travnja nisu ostali 
kod teoretskog i akademskog traganja za slobodom hrvatskog naroda, nego 
su, poučeni Starčevićevom naukom, prihvatili borbu i žrtvu u stvaranju i obrani 
narodne države, uvjereni da je ona temelj i uvjet narodne slobode, sreće i 
blagostanja. Tu se i po tome oni razlikuju od protivnika 10. travnja, i svih onih 
koji su se predstavljali pobornicima hrvatske slobode, pa i od svih onih koji su 
iskreno težili za slobodom, ali nisu htjeli ili mogli shvatiti da je ona moguća 
samo i jedino unutar slobodne i samostalne narodne države. Razlikovali su se 
| razlikuju i od onih koji su priželjkivali državu, ali iz obzira i straha nisu ništa 
poduzimali da se ona ostvari. 

Desetotravanjska ideja kroz cijelo razdoblje od 1945. do danas ulijevala 
nam je nadu u pobjedu i rasvjetljivala horizonte povijesnih događaja i zbivanja 
koje su neprijatelji i protivnici države Hrvatske lažima i krivim tumačenjima 
zamračivali. Ne kažem da je Nezavisna Država Hrvatska bila bez pogrešaka. 
Bilo je u njoj nažalost slučajeva koje ne bismo mogli s ponosom isticati, no 
neka mi netko nađe državu u kojoj su svi njezini povijesni događaji satkani na 
moralnim i etičkim zakonima. Isticati pogreške iz toga burnog i tragičnog 
razdoblja, kad je hrvatski narod vodio borbu protiv tolikog broja neprijatelja, 
i na temelju tih pogrešaka nijekati važnost i pravo države Hrvatske, spada u 
zlonamjernost prvoga reda. Možda, kado jedanput reče sada već pokojni prof. 
Božo Dugeč, “naša Nezavisna i nije bila najnežavisnija", ali da li je ona uopće 
to mogla i biti u onom razdoblju, kad su se na nju oborili neprijatelji sa svih 
strana sa željom da ju sruše. “Činjenica je i to", nastavlja Dugeč, da je naša 
Nezavisna bila država Ante Pavelića, i ustaška država, i država domobranska, 
ali je ona u prvom redu i na prvom mjestu bila država hrvatskog naroda, naša 
nacionalna država."? Odricati se svoje države i pred svijetom ju blatiti samo 


2. Prof. Božo Dugeč “Nismo spremni robovati",Republika Hrvatska br. 121 
(listopad 1979., str. 16) X : 

zato što su se njezini tadašnji čelnici u nuždi priklonili Hitlerovoj Njemačkoj, 
ispada smiješnim, posebno kad se zna da su njemački nacisti i talijanski fašisti 
prije napada na Jugoslaviju bili za Jugoslaviju a ne za državu Hrvatsku. 
Pavelić je učinio ono što je Radić učinio prije njega. Zašto se Pavelićevo 
savezništvo s Njemačkom ističe kao nemoralnoi političko zlo, dok se Radićevo 
traženje pomoći od komunističkog Sovjetskog Saveza prikazuje kao politička 
mudrosti povijesna nužda. Zar treba danas nekome dokazivati da Hrvati nisu 
imali izbora 1941., kao što ga nisu imali ni 1991. godine. To treba shvatiti i po 
tome se ravnati. Tada je to shvatio jedan Alojizije Stepinac, koji na pitanje 
javnog tužitelja o njegovu odnosu prema NDH neustrašivo ističe: “Čitavi se je 
hrvatski narod jednodušno izjasnio za državu Hrvatsku i ja bih bio ništarija 
kada ne bih razumio i prihvatio ovu želju naroda..." “Sve što sam rekao o pravu 
hrvatskog naroda na slobodu i nezavisnost u potpunom je skladu s temeljnim 
načelima proglašenim po saveznicima u Jalti i Atlantskoj Povelji. Ako u skladu 
s ovim načelima svaki narod ima pravo na svoju nezavisnost, onda zašto se 
to uskraćuje hrvatskom narodu." , 

Naše Desetotravanjske proslave koje su se ponavljale iz godine u godinu 
među Hrvatima slobodnoga svijeta nisu bile beznačajne manifestacije, već 
kontinuirani izraz stoljetnih težnja hrvatskog naroda za slobodom i 
nezavisnošću. Bile su one prethodnica novom hrvatskom osamostaljenju, 
novoj državnoj nezavisnosti. Bile su dio osloboditeljskog procesa u kojemu su 
kroz zadnjih dvadesetak godina sudjelovali, uz starije pristaše 10. iravnja, 
sinovi hrvatskih ustaša i partizana. lako su u zadnjoj fazi ovog osloboditeljskog 
procesa, od 1989. godine, u prvim borbenim redovima bili domovinski ljudi, 
pojedinci iz redova hrvatske ljevice, komunistički disidenti, cijeli hrvatski 
narod, uključujući i tzv. desnicu, s oduševljenjem je podupro njihovu inicijativu 
za promjenama, znajući da će ona u konačnici dovesti do potpunog sloma 
Jugoslavije i stvaranja države Hrvatske. Tu su hrvatski nacionalisti izv. desne 
orijentacije pokazali svoje rodoljublje i političku zrelost za razliku od hrvatske 
ljevice koja je 1941. godine, opsjednuta komunističkom ideologijom, prišla na 
neprijateljsku, velikosrpsku stranui zajedno sa srpskim partizanima i četnicima, 
koji su kokardu zamijenili crvenom zvijezdom, rušila Državu Hrvatsku. Srbi u 
Hrvatskoj su i ovaj put upotrijebili iste argumente kao i 1941. da bi opravdali 
rušenje države Hrvatske, no ovaj put Hrvati su im se jedinstveno oduprli i još 
uvijek odupiru. 

Sestre i braćo, čitajući i gledajući što danas po Hrvatskoj i Bosni i 
Hercegovini Srbi rade očito je da se povijest ponavlja. Srbi idu za tim da od 
Hrvatske i Bosne naprave pustoš. Zločinima i nasiljem žele zauvijek s vlastitih 
ognjišta otjerati muslimane i katolike i tako stvoriti etnički čistu Veliku Srbiju. 
Svijet se zgraža nad njihovim zlodjelima, ali ništa ne poduzima da ih spriječi. 
Gledajući i slušajući kako čeinici siluju djevojčice i starice, kako razaraju i 
pale hrvatska (katolička i muslimanska) sela i gradove, a svijet sve to podnosi, 
pitamo se u kojem vijeku živimo i o kakvoj civilizaciji, kuituri i demokraciji nam 
govori svemoćni demokratski Zapad. Ponekada nam se sve to pričinja kao 
ružan san: Željeli bismo nešto učiniti, a na pitanje što, puno puta ostajemo 
bespomoćni. Medutim, sesire i braćo, koliko god nam izgledalo da smo 


EG 





bespomoćni ili da zbog udaljenosti koja nas dijeli od Hrvatske nemamo prema 
Hrvatskoj i hrvatskomu narodu nikakvih obaveza, ne zaboravimo da nikakve 
okolnosti ni udaljenosti ne umanjuju naše dužnosti i našu odgovornost prema 
Hrvatskoj. Nemojmo prisvajati samo pravo kritike, već uz pravo kritiziranja 
prihvatimo i odgovornost, jer o svakome od nas, kako god nam to izgledalo 
smiješnim, ovisi budućnost i sudbina Hrvatske. Svaki od nas svojim radom ili 
neradom utječe na oblikovanje buduće Hrvatske."Članovi naroda su, kaže dr. 
Ivo Korsky, kao kapljice jedne rijeke. Pojedina je kapljica premalena da bi 
oštetila hrid, zajedno su silna bujica koja valja drvlje i kamenje. Svjesna 
zajednica pojedinaca tvori narod koji se bori, gradi, ruši, pobjeđuje, gubi, živi 
i napreduje. Za svakog od nas postoji mrvica zasluga za uspjehe i mrvica 
krivnje za neuspjehe i zato naše djelovanje ima smisla".? 


Želimo li da Hrvatska bude bolja, onda moramo raditi na tome da u prvom 
redu mi budemo bolji, jer samo tako moći ćemo utjecati pozitivno na promjene 
u Hrvatskoj. Kad god razmišljam o problemima Hrvatske i o načinu na koji bi 
se mogle poboljšati prilike u Hrvatskoj, na pamet mi dodu riječi mlade 
Kineskinje Chail Ling, koja je, pred nekoliko godina, za vrijeme studentske 
pobune rekla: “Poblem Kine je u mentalitetu ljudi, a ne samo u Dengu i Liju. 
Diktatura nije samo u njima, već je ona i u obiteljskoj strukturi." Nije li to 
problem i u Hrvatskoj? Kome nije jasno da su komunizam i jugoslavenstvo 
zatrovali Hrvatsku i hrvatski narod? Čini mi se da je diktatura ušla ne šamo u 
dušu hrvatskog čovjeka već u sve životne strukture: u obitelj, u organizacije, 
političke i vjerske. 

Dužnost je svakog Hrvata raditi na izmjeni sveopćeg hrvatskog društva. 
Hrvatska treba ne samo našu materijalnu nego i morainu pomoć. Ona ireba; 
naš prilog u vlastitoj izmjeni i obnovi. “Taj prilog od nas očekuju Hrvati u 
domovini, to od nas iraže svi desetotravanjski borci i to oni iz 1941. kao i 
današnji koji se bore po Hrvatskoj i po Bosni i Hercegovini protiv velikosrpskog 
neprijatelja. Posebno to od nas traže svi oni koji su do sada pali u borbi za 
slobodu i nezavisnost države Hrvatske, bilo one od 1941. do 1945. ili ove 
današnje, koja krvari i trpi, ali ne pokliče i ne proklinje. 

Učinimo sve kako bi među muslimanima i katolicima vladala snošljivost i 
razumijevanje. Mi Hrvati katolici ne možemo nikome nameinuti nacionalnu 
oripadnost, no što se mene tiče, muslimani su uvijek bili i ostaju naša braća 
Hrvati i zato ne dopustimo da Velikosrbi iskoriste naše trenutačne sukobe i 
trzavice 4 svoju korist. 


va koncu pozdravljam prisutne stare desetoiravtanjske borce, kao i najnovije 
borce, koji su svojom borbom i žrtvama potvrdili ljubav prema Hrvatskoj.* Hrvatska 
im to ne može i ne smije zaboraviti. Hvala im u ime svih nas. 


3. Hrvatski narod (mjesečnik), Buenos Aires, 10. travnja 1969. (Citirano po knjižici: 
vo Korsky “Desetotravanjska razmatranja", Buenos Aires, 1991. , str. 25.) 


«4. Na proslavi bilo je prisutno desetak ranjenika, od koji su dvojica bili muslimani. 

Dame i gospodo, budimo dostojni sljedbenici Ante Starčevića i učinimo 
sve kako bi naša država Hrvatska ostala vječno dobro svima onima koji 
u njoj vide garanciju narodne slobode, vlastite sreće i blagostanja. 


U Buenos Airesu, glavnom gradu Republike Argentine, svečana akademija 
održala se je dne 18. travnja, na kojoj je govorio dr. Ivo Korsky. Budući da je 
program bio bogat, govornik je na želju priredivača skratio priređeni tekst. U 
nastavku donosimo cijeli, neskraćeni tekst. 


Smisao i povijesno opravdanje Desetog travnja 


Desetog travnja 1941. u Hrvatskoj su izbila na površinu dva elementarna > 


poriva koje je u drugoj polovici prošloga stoljeća jasno izrazio otac domovine 
Ante Starčević. 


Prvi je poriv bio slobodarski. Hrvatska mora biti slobodna. Zato, kad je a 


ratni vihor zahvatio Jugoslaviju, Hrvati su pokazali da ne žele braniti tamnicu 
u kojoj su se nalazili, ali isto tako da ne žele samo mijenjati gospodara. Nisu 
željeli, ni sami ni zajedno s drugim narodima Jugoslavije, prihvatiti nikakav 
protektorat Njemačke, a da o Italiji ne govorimo, nego su bez ikakva poticaja 
stranih sila proglasili svoju nezavisnost. Držali su se onoga što ih je učio dr. 
Ante Starčević riječima: “Tko i sam sebe smatra za sužnja, taj se ne mari čuditi 
što ga i drugi takvim scijene. Tko nije svoj, taj je svačiji, jer do njega ne stoji 
čiji će biti. Tko se i hotice za sužnja izdaje, taj nema prava tužiti se.što ide od 
ruke do ruke, što mijenja gospodara." 


Drugi duboki poriv koji se je tada očitovao bila je narodna borba da u jedan 
zajednički, slobodan i nezavisan državni okvir okupi sve hrvatske zemlje. | u 
tome su Hrvati slijedili savjet Oca Domovine koji je neumorno propovijedao i 
branio cjelovitost Hrvatske, i to u doba kad su mnogi Hrvati strahovali i za onu 
tadašnju, skučenu autonomiju banske Hrvatske. Starčević je vjerovao da će 
se ta cjelovitost jednom ostvariti. “Što je po naravi spojeno istim porijeklom, 
istim jezikom, istim običajima, istim interesima,“ napisao je, “mora da se sljubi 
u jednu državnu cjelinu, pa ako nije bila prošlost, mora da im je budućnost 
zajednička." 


Na temelju ovih elementarnih poriva izgrađen je ustanak 10. travnja i 
stvorena je prva hrvatska država u moderno doba i, unatoč talijanskoj okupaciji 
priobalnog područja te manjih njemačkih pokušaja odvajanja na sjeveroistoku, 
Hrvatska je napravila velik korak prema ponovnom zadobivanju svoga etničkog 
i povijesnog prostora. Nakon sedam stoljeća odvojenosti Hrvatska i Bosna 
ponovno su se našle u istom državnom okviru (jer u Austro-Ugarskoj Bosna 
je bila brižno odvojena od banske Hrvatske i od Dalmacije). Godine 1941. 
Bosna nije pripojena Hrvatskoj, niti joj je bila podložena, nego je zajedno s 
užom Hrvatskom i tada slobodnim dijelom Dalmacije sačinjavala hrvatsku 
domovinu, upravo onako kako je to predviđao Ante Starčević kad je napisao: 
“Kada se govori o sjedinjenju pokrajina hrvatskih, ne govori se o podloženju 
bilo koje pod drugu, nego složenju njih svih, kako su pod jednim vladarom tako 
pod jednom vladom i pod jednim ustavnim zakonotvorstvom." 


Davno prije Jugoslavije i jugoslavenstva, prije fašizma i komunizma, u 


prvim počecima hrvatske demokracije, Ante Starčević i njegova Stranka prava. 

postavili su idejne i političke temelje koji su 1941. doveli do proglašenja 
Nezavisne Države Hrvatske i do borbe da se ova održi unatoč naporima njenih 
tadašnjih formalnih saveznika da je priguše, te nastojanja protivne zaraćene 
strane da je pod svaku cijenu unište samo zato što je silom prilika nastala na 
području u rukama Njemačke i Italije, koje su tada imale neprijepornu premoć 
u istočnoj i jugoistočnoj Europi. 

Hrvatska nije imala totalitarnu vladavinu. Radi rata koji je bijesnio u većem 
dijelu Europe i radi srpskoga ustanka koji su dijelom poticali a uvijek pomagali 
Talijani, fašisti isto kao i antifašisti, te kasnije radi komunističke gerile koja je 
nastojala srušiti hrvatsku državu, Hrvatska je postala autoritativnom državom. 
Ali u onim dijelovima hrvatske vlasti u koja se nisu toliko uplitali Nijemci i 
Talijani, Hrvatska je uglavnom poštivala slobodu različitih izražaja i nije 
pravila znatnih razlika između onih koji su bili pripadnici većinskih skupina i 
onih koji su slijedili manjinske vjerske ili kulturne izražaje. Islamska komponenta 
bila je potpuno ravnopravna s katoličkom komponentom u Hrvatskoj. Unatoč 
srpskom ustanku, koji je išao za rušenjem novostvorene države Hrvatske, 
hrvatske su vlasti pokušale integrirati u hrvatski javni život i pravoslavnu 
komponentu, što su tada dosta uspješno ometali naši formalni sveznici stalno 
potičući srpsku narodnu skupinu u Hrvatskoj na borbu protiv hrvatske države. 


U Hrvatskoj je, u tom trostrukom ratu koji se je vodio na njenom području, 
bilo dosta nasilja i nepravda. Kako srpsko-hrvatski nacionalni rat tako i 
komunističko-antikomunistički građanski rat, isprepleteni između sebe i 
povezani s izdancima tadašnjeg svjetskog rata izmedu velesiia, doveli su do 
mnogih nedužnih žrtava. Ipak, unatoč tome, u hrvatskom javnom životu nije 
postojala želja za etničkim čišćenjem niti za stvaranjem etnički čiste, 
jedinstvene hrvatske države. Nasuprot tome, tadašnji glavni predstavnik 
srpskog ekspanzionizma, general Draža Mihailović, izradivao je ne odviše 
tajne planove da Bosnu, Hercegovinu i Sandžak očisti od muslimanskog i 
hrvatskog pučanstva i uspostavi etnički neprekinutu srpsku teritorijalnu vezu 
između Srbije, Crne Gore i Slovenije. a 


U svojim pogledima na budućnost Hrvati nisu predvidjeli nikakvu politiku 
etničkog čišćenja, jer je unatoč autoritativom sustavu u Hrvatskoj vladao 
vjerski i kulturni pluralizam i svijest da u ukrštavanju različitih kulturnih i 
vjerskih sfera leži mogućnost novih sinteza, postignuća novih kulturnih oblika 
koji bi mogli procvasti nakon rata u novoj, slobodnoj Hrvatskoj. 


Za tu i takvu hrvatsku budućnost borili su se hrvatski vojnici i trpjelo je sve 
nevolje hrvatsko civilno pučanstvo u razdoblju Nezavisne Države Hrvatske. 


Hrvatski je narod izgubio bitku jer su zaraćene strane sile imale svoje 
posebne interese, bitno različite od visokih ciljeva koje su javno proglašavale 
i jedna i druga zaraćena strana. No unatoč porazu proglašenje hrvatske 
nezavisnosti 10. travnja 1941. nije izgubilo svoj duboki smisao i svoje povijesno 
opravdanje. Ljudskim i materijalnim gubicima hrvatski je narod pred svijetom 
zasvjedočio svoju želju da bude slobodan, gospodar na svojem području. | 
preko toga nitko više nije mogao prijeći, nego samo silom sprečavati da se to 
ostvari - dok je sila bila dovoljno jaka. 


rm 


A preko toga svjedočanstva neće moći prijeći ni oni krugovi u novoj 
Repubiici Hrvatskoj koji još uvijek misle da je moguće izgraditi hrvaisku 
državnu nezavisnost na nijekanju izražaja za oslobođenje i slobodu što se 
očitovao 10. travnja 1941. i koji su ovaj čisto hrvatski, u biti općenarodni i 
nestranački poriv narodnog osloboditeijskog duha pokušali zamijeniti 
nekritičkim uzdizanjem suprotne strane u građanskom ratu koji je započeo u 
Hrvatskoj nakon njemačkog napadaja na Sovjetski Savez. 


U svim antifašističkim i partizanskim pokretima koji su se tada pojavljivali, 
interesi svjetskog komunizma zasjenjivali su nacionalne interese naroda na 
čijem su se području vodile borbe. Ovo je posebno vrijedilo za Hrvatsku u kojoj 
je pobjeda antifašističkih snaga dovela do rušenja hrvatske države i obnavljanja 
Jugoslavije, a ne samo do promjene vladavine. 


Bez obzira na možebitne dobre namjere nekih hrvatskili sudionika u tom 
antifašističkom bloku, njihovo djelovanje u onom razdoblju ne može se 
vrednovati iznad proglašenja hrvatske nezavisnosti 10. travnja 1941. U 
stoljetnoj borbi hrvatskog naroda za slobodu i nezavisnost, antifašistička 
pobjeda 1945. predstavija uzmak, gubitak nezavisnosti koja doduše nije bila 
ni čvrsta ni potpuna, ali je ipak bila naprednija od ponovnog prihvaćanja 
jugoslavenskog okvira, što predstavljaju odluke Zemaljskog antifašističkog 
vijeća narodnog oslobođenja Hrvatske (1943) i ustavi Narodne, Republike 
Hrvatske (1947) odnosno Socijalističke Republike Hrvatske (1963-1990), na 
koje se poziva Ustav Republike Hrvatske. 


| u današnjoj borbi za obranu Hrvatske bilo bi korisno uzeti u obzir iskustvo 
Nezavisne Države Hrvatske, pa i njezine pogreške i propuste. Sve se tadašnje 
poteškoće danas ponavljaju, počevši od: srpske pobune u Kninu pa do 
sputavanja hrvatske nezavisnosti i povreda njezine teritorijalne cjelovitosti. 
Prije pedeset godina hrvatsku su nezavisnost skučavali tadašnji hrvatski 
saveznici, oni koji su prvi priznali hrvatsku državu. Sada pak ograničavaju 
nezavisnost Republike Hrvatske i vrijedaju njezinu teritorijalnu cjelovitost 
predstavnici Ujedinjenih naroda i nekih država članica Europske zajednice, 
koji imaju uglavnom isto ideološko-političko izvorište kao veći dio današnjeg 
vladajućeg sloja u Hrvatskoj. Prije pol stoljeća Srbi su, iako službeni neprijatelji 
gila Osi, s ovima surađivali i poticali su ih na amputacije hrvatskoga područja. 
Danas postavljaju jednake zahtjeve Miloševićevi lijevi i desni, totalitarni 
srpski namjesnici u Hrvatskoj i Bosni-Hercegovini u svojim pregovorima s 
predstavnicima demokratskoga svijeta. 


Jedina bitna promjena nastala je u hrvatskom narodu. Dok se je u drugom 
svjetskom ratu lijeva oporba borila ne samo protiv ustaške viadavine nego je 
rušila i samu hrvatsku državu, hrvatski nacionalisti danas, poučeni iskustvom 
Nezavisne Države Hrvatske, perom, riječju i oružjem, pa i uz cijenu vlastitoga 
života, brane Republiku Hrvatsku. Priznaju daje ona, iako još uvijek nesavršena 
i nepotpuna, naša zajednička hrvatska narodna država i onda kada u svom 
Ustavu i u službenim spisima posve nepotrebno vrijeda hrvatske borce iz 
ustaškoga razdoblja i ne shvaća da takvim objedama ne dobiva ni simpatije ni 
* pomoć demokratskoga svijeta nego samo pruža argumente neprijateljima 
hrvatske države, našim zajedničkim neprijateljima. 

Umro stari pravaški borac Ivica Dragičević 


20. veljače 1993., nakon pet godina boravka u staračkom domu u Buenos 
Airesu koji vode sestre Družbe sv. Vinka, umro je u 95. godini života, pri punoj 
svijesti, stari pravaški borac Ivica Dragičević, roden u podvelebitskom Podgorju, 
no koji je od malih nogu pa sve do rata živio u Senju. 


U nadgrobnom govoru, prof. Aleksandar Zoričić istaknuo je mnoge 
djelatnosti pokojnog Ivice Dragičevića i nazvao gaje “građaninom senjskim"uz 
tumačenje da “po Statutima grada Senja, svaki došljak koji je kroz deset 
uzastopnih godina sproveo službom ili boravkom u gradu, ima pravo i čast 
uzeti naslov 'građanin senjski' (Civis Segniensis)." 


“Rođen u obitelji Stjepana i Mande rod. Vukušić," rekao je u svom govoru 
orof. Zoričić, “Ivica je uz najstariju sestru Anku te Katicu, s pravom zvanom 
'pravaškom udovicom', te najmladim bratom Marijanom, bio najprije težak 
teret odgoja i održanja na kamenitom tlu škrtom zemlje i kruha, da se 
oreselenjem u Senj i radom oca u Americi, održi ova siromašna obitelj. Iza 
smrti Anke, sestra joj Katica slijedila je istu stazu smrti, osudena 1943. god. 
dolaskom partizana u Seni, “kriva' jedina od žena da sebi vlastitim rukama 
kopa grob u nepoznatom kamenu krivoputskog Velebita, jer je pomagala, 
darivala i branila progonjene Hrvate od tudinske partizansko-srpske vlasti." 


Brigom uglednih građana Senja, Ivica Dragičević je svršio nižu stručnu 
školu trgovačkog smjera, te je mnogo godina radio kao činovnik kod veletrgovca 
Oliviera, a nakon njegove smrti izabran je za ravnatelja Senjske štedionice. 
“Tu je, reče prof. Zoričić, u najtežim prilikama rata, smanjenjem trgovačkog 
izvoza drva, uz bok pravaških seniora uspješno vodio štedionicu, više političko 
gnijezdo za pomoć progonjenim rodoljubima nego jedna novčarska ustanova. 
Dolaskom Talijana u Senj, pomalo zbunjen u svom stranačkom osvjedočenju, 
odeselio je u Zagreb gdje je u nekoliko uvaženih institucija bio član i odbornik, 
potreban i koristan savjetnik. Tamo ga je zatekla opća hrvatska tragedija 
odlaskom 1945. iz domovine." 


U Argentini Ivica Dragičeveć bio je djelatan na hrvatskom političkom i 
kulturnom polju te je 1947. kao prokušani pjevač postao jednim od trojice 
osnivača Hrvatskog pjevačkog zbora “Jadran", a kroz 18 godina obnašao je 
dužnost predsjednika toga zbora. Zaposlio se kao član uprave i računovoda 
Dioničkog društva “Hrvatski dom", gdje je radio mnogo godina. 


Časopis “Republika Hrvatska" nije mu bio tud, jer je od prvoga broja 
(1951.) bio njegov vjerni pretplatnik i čitatelj, a kad je osnovano Hrvatsko 
narodno vijeće, upisao se u to zajedničko hrvatsko tijelo preko Mjesnog 
odbora “Republika: Hrvatska", iako je uvijek bio i ostao članom Hrvatskog 
domobrana u Buenos Airesu. Ivica Dragičević je i u tom pogledu bio pravi 
starčevićanac, te je iskreno poštivao sve hrvatske nacionalističke djelatnosti 
| sujelovao je u njima sve dok ga godine nisu prisilile da strpljivo čeka da dode 
poziv za odlazak na drugi svijet. 

Za vrijeme njegova boravka u staračkom domu brinuo se za njega njegov 
mnogo mladi prijatelj, gosp. Vladimir Frković, sin ugledne obitelji jezeranskih 
Frkovića, koji mu je obećao da će njegov prah odnijeti na senjsko groblje da 
u hrvatskoj zemlji počivaju njegovi zemni ostaci. 


«Zločini i zločinci pred licem javnosti 


Stravična svjedočanstva američkog novinara T.D. Allmana u 
njujorškome magazinu “Vanity Fair", ožujka 1993. godine. 


Tekst američkog novinara-svjedoka nije ni prvo niti najopsežnije izvješće 
predočeno američkoj javnosti u spomenutom časopisu, tiskanom u nakladi od 
1,4 milijuna primjeraka, o strahotama, razbojstvima i zlodjelima, počinjenim 
poglavito nad nedužnim muslimanskim pučanstvom u Bosni. Donosimo nekoliko 
izvadaka iz te reportaže objavljene pod naslovom “Pismo iz Velike Srbije": “U 
manje od godinu dana Srbi su pobili više od 120 tisuća ljudi u Bosni i silovali 
više od 20 tisuća Muslimanki. Logoraš koji me oslovio na francuskome slika 
je i prilika srednjovjekovnoga mučenika i vidljive su mu kosti lica i lubanje. Ni 
u jednoj nastambi u logoru nema grijanja, pa svih pet tisuća logoraša pate u 
jednakim uvjetima. Oni bi mi šaptali najčešće na njemačkome: “Ne dopustite 
da nas svijet zaboravi!" Muškarce sposobne za oružani otpor - makar i ne 
sudjelovali u njemu - Srbi zarobljavaju te ih odvode u logore. Zatim poubijaju 
nesrpske intelektualce: liječnike, inženjere, poslovne ljude i izabrane 
funkcionare. Na pitanje o pobijenoj muškoj djeci u selu Vrbancima, o 167 ljudi 
koji su umrli bježeći iz zatvora, o punom autobusu pobijenih Muslimana, Srbi 
su se u Banjoj Luci samo smješkali!" 


“Samovoljno je prekršeno više od sto potpisanih obustava vatre. Istražitelji 
Europske zajednice objavili su da su srpski vojnici u Bosni 'sistematski' 
silovali više od dvadeset tisuća Muslimanki u unaprijed smišljenoj kampanji 
seksualnoga terora. 


Sve se to zbiva upravo onako kako to Milošević želi, kaže jedan diplomat 
u Beogradu. On je majstor u dvije stvari: u orkestriranju ubijanja i u davanju 
civiliziranome svijetu upravo onoliko razloga koliko je dovoljno da se izbjegne 
vojna intervencija radi obustavljanja tih zločina. 

Vanjski je svijet, dakako, bio previše zabavljen drugim pitanjima i nije 
svraćao previše pozornosti na to što se zbivalo: Milošević je trijumfirao, smrt 
i patnje nadvile su se nad bezbrojnim tisućama nedužnih, i to, kako se 
pokazalo, nekažnjeno. Jedan 'čuvar mira' UN rekao mi je: “Na svaki bi 
bosanski grob trebalo napisati: Umro sam zato što su se Helmuth Kohl, 
Francois Mitterand i John Major uplašili da mastrihtski sporazum neće biti 
prihvaćen." Onda je ogorčeno dodao: “A na dječjim bi grobovima trebalo 
dopisati: “Osim toga, bila je i izborna godina u Sjedinjenim Državama!" 

Na području bivše Jugoslavije sad ima jedanaest predsjednika s velikim 
početnim slovom i devet različitih valuta. Prije tri sata susreo sam se s 
Radovanom Karadžićem, predsjednikom samoproglašene republike srpske 
Bosne i Hercegovine, prema tome i šefom države Prijedor i Banja Luka, osim 
ostalih područja. Dr. Radovan Karadžić nije pokazivao znake srama i krivnje 
- dakle razlikovanje dobra i zla. 


Još jedna neobičnost: tu nema ranjenika, čak ni u malom logorskom 
dispanzeru. Ima bolesnika, no oni pate od posljedica pothranjenosti, a ne 





ranjavanja. Tu se postvalja novo pitanje: što Srbi u Bosni čine s pravim ratnim 
zarobljenicima? “Sve ih ubijaju," kaže službenik međunarodne humanitarne 
pomoći. U logorskoj bolnici rade zarobljeni hrvatski i muslimanski liječnici. 
Jednoga sam upitao kako je dospio ovamo. Rekao je: “Bio sam u svojoj 
ordinaciji u Prijedoru. Upali su, uperili pušku u mene i odveli me. Ne znam gdje 
su mi žena i djeca." 

Ćosića opisuju kao srpskoga Tolstoja ili Solženjicina. Njegovi romani, 
opširni romantični opisi tisućljetnih borbi Majke Srbije za slobodu, svakako 
nisu program za genocid nesrpskih naroda. “Ali", upozorila me osoba koja ih 
je proučavala, “oni su presudni za stvaranje intelektualne i emocionalne klime 
srpskoga nacionalizma u kojoj se takve okrutnosti čine opravdanima. Kako je 
raslo nezadovoljstvo s Titom i komunizmom, pred Srbima je bio izbor izmedu 
budućnosti po zapadnoeuropskome modelu ili vraćanja u mitska junaštva 
prošlosti. Odabrali su prošlost, uvelike Ćosićevom zaslugom." 


Sutradan, točno u pet poslije podne, okrenuo sam onih šest brojki. “Da", 
odazvao se glas. “Gospodine predsjedniče Miloševiću." rekao sam brzo, 
“zovem u vezi našega dogovora. Stanje je tako tragično... Molim vas da ovo 
shvatite kao priliku za razgovor s Amerikancima..." - “Ne", prekinuo me glas, 
i veza je prekinuta. Okrenuo sam ponovo isti broj. Telefon je zvonio dvadeset, 
trideset puta. Nitko se nije javljao. Zamišljam Miloševića kako sjedi u svom 
podzemnom bunkeru slušajući zvonjavu telefona koja ne prestaje. Gospodar 


i ujedno zarobljenik situacije koju je sam stvorio." Vj.Č. 


Ispravak 


U članku Marija Grčevića “Povijest hrvatske i srpske pismenosti", 
objavljenom u broju 179 našega časopisa, potkrale su se neke pogreške 
nastale kad je u uredništvu preinačen redoslijed bilježaka što se nalaze “pod 
crtom". U nastavku, donosimo ispravak tih bilježaka i molimo pisca kao i 
čitatelje da prihvate našu ispriku zbog tih pogrešaka. 

1. Bilješka broj 14 treba glasiti: Babić, str. 535, ali kao naputak na 
“Gundulićev jezik prema suvremenom hrvatskom književnom jeziku" U: JAZU: 
Forum, Časopis razreda za suvremenu književnost Jugoslavenske akademije 
znanosti i umjetnosti, Knjiga LVII, br. 5-6. Zagreb: JAZU 1989. (Taj rad u objavi 
uopće nije spomenut.) X 

2. Ako se ispravi greška pod br. 1, ispravlja se automatski i greška u 
bilješci br. 16 koja ovako upućuje čitatelja takoder na krivi izvor. 


3. Bilješka br. 17 treba glasiti: “Babić, str. 548", a ne Brozović... 


Rajmund Kupareo: SABRANE PJESME 


Izdavač: Dominikanski Provincijalat, Kontakova 1 - Zagreb 
(1992.) 


Rajmund Kupareo, dominikanac, filozof i pjesnik, rođen 
je 16. studenog 1914. u Vrboskoj na otoku Hvaru. Zaređen je 
za svećenika 1937. u Splitu, postigao je licencijat teologije u 
Cimoucu (Češka), a doktorat filozofije u Santiagu (Chile), gdje 
je mnogo godina djelovao kao profesor nafilozofskom fakultetu 
Papinskog katoličkog sveučilita. Sada živi u dominikanskom 
samostanu u Zagrebu. 


Ove Sabrane pjesme temelje se uglavnom na zbirkama 
objavljenim izmedu 1939. i 1980. godine, a poneke su pjesme 
bile objavljene u raznim časopisima. Premostile su, dakle, 
najveći dio ovog našeg kobnog dvadesetog stoljeća. 

U Kupareu koegzistiraju i djeluju, u skladnoj simbiozi, 
nerazdruživo isprepleteni, svećenik, umjetnik i Hrvat. Temelj 


njegove osobnosti nesumnjivo jest njegova nepokolebiva vjera . 


u Boga. On traži Boga uvijek i na svakom koraku: 
Noćas su čuvari u parku 
uporno išli za Tvojim hodom, 
dok ja na mostu uzalud stražim. 
Oh, Ti koji jesi, 
Gdje si? Gdje si?! 
U svemu što živi i postoji on nalazi dokaz Njegova bivstva 
i čuje Njegov glas, ponekad nježan kao dječje tepanje: 
Djeci su jutros nabrane grane 
Čudnu tajnu odale: 
Da su po njima u davne dane 
Tvoje noge hodale.? 


1. Posljednji Psalam (1980.) str. 104 
2. Blagdan Šume (1945.) str. -21 





li pun strahopočitanja doživljava veličanstvo prirode u 
Svetoj Noći: 

Nemojte lomiti noćas samotne hridine gora, 

Ni smjelo gaziti travu stazama rosnih dolina; 

Nemojte kidati noćas iglaste grančice bora, 

Ni radom mučiti teškim umorna pluća živina; 

Nemojte grabiti noćas vodu iz rijeka i mora! 

Jer Božjom špiljom su noćas postale hridine brijega, 

| rosna trava sva je za Njegove mekane jasle, 

I svaki dašak živina samo je, samo za Njega, 

! sve su grane za ogrijev Njegovih ručica rasle, 

Za njegovu kupelj je svaka kapljica vode i snijega.? 

Jednako je postojana Kupareova ljubav prema narodu i 
domovini. Dugogodišnje izbivanje, mjesto da prereže vezu s 
korijenom, kao da ju je očeličilo. lako se ta njegova odanost 
vlastitim izvorima očituje u mnogim pjesmama uvrštenim u 
razna poglavlja ove zbirke, glavnina je sabrana u poglavljima 
Domoljubna lirika i Sedam hrvatskih pokorničkih psalama, 


iu poglavlju Moj mali psaltir. Svjestan tragike hrvatske zbilje, 
okrijepljen snagom svoje vjere, Kupareo se nada: 


Gospodin je izmjerio naše srce, 
na tezulji ruku izvagnuo je naš bol: 
Prevagnula je patnja zlobu silnika, 
i strpljivost silu krvnika,“ 
Vera Korsky 


3. Ekstaza Prirode u Svetoj Noći (1939.) str. 3 : 
4. Psalam 7 (1948.) str. 219 


PRVI SABOR 
HRVATSKE REPUBLIKANSKE ZAJEDNICE 


U skladu sa svojim Statutom, Hrvatska republikanska 
zajednica održala je svoj prvi redoviti Sabor u Zagrebu 12. 
lipnja 1993., dakle dvije godine nakon svoje osnivačke 
skupštine. 

U punoj dvorani, u Bauerovoj ul. 21, Sabor je otvorio 
predsjednik HRZ-e mr. Kazimir Katalinić, koji je prije samoga 
početka dao prisutnim novinarima izjavu stranke u pogledu 
tragičnih sukoba izmedu Muslimana i Hrvata u srednjoj Bosni 
i oko Mostara. U prilogu donosimo cijeli tekst ove izjave koja 
nosi naslov “Podijeli pa vladaj". 

Nakon otvaranja Sabora pročitani su slijedeći referati: 

1. Dr. Ivo Korsky iz Buenos Airesa poslao je prikaz 
hrvatskog javnog života i republikanske djelatnosti u današnjem 
času, koji je pročitao prof. Mario Ostojić. 

2. Prof. Malkica Dugeč iz Stuttgarta poslala je referat pod 
naslovom “Kroz raznolikost do harmonije - Razmišljanja uz 
prvi domovinski sabor hrvatskih republikanaca", koji je pročitala 
gospodica Mara Perija. 

3. Sveučilištarac, gosp. Mario Grčević iz Mannheima 
podnio je referat “Hrvatska mladež današnjice i njezina uloga 
u evoluciji suvremenog društva", kojije pročitao sveučilištarac, 
gosp. Ante Birin. 

4. Dipl. oec. Boris Sekelez pročitao je svoj referat “Pogledi 
iz Južne Hrvatske ili Dalmacije". 

5. Mr. Šime Letina iz Washingtona poslao je referat 
“Doprinos hrvatske dijaspore ostvarenju države Hrvatske", 
koji je pročitao njegov nećak, liječnik Šime Kevrić. 

6. Predsjednik HRZ-e, mr. Kazimir Katalinić pročitao je 
svoj referat “Zadaci HRZ-e u današnjici", iz kojega donosimo 
slijedeći značajni citat: 


“No sveopće nezadovoljstvo s postojećim stanjem ne 


smije dovesti do onakvog zaključka do kakvog je bila došla 





o kad je zbog prisilnog prihvaćanja 
aključila da je bolje ostati u J iji 
odnosno ponovno stvoriti Ju ij PE 
I goslaviju, negoli sačuvati i 
krnju hrvatsku državu. Naš ubi 
nji . Naše nezadovoljstvo s ostv i 
minimumom ne smije negirati i odbacivati dea dova 
U civati ono što je hrvatski 
narod uspio ostvariti, jer moramo biti svjesni fta o 
i iti svjesni da će taj mini 
ipak sačuvati hrvatski narod d Pete 
a se ne utopi u magli 
Eg netva i da ne nestane kao narod, a zaln dasi m. 
ena ostvarenju boljih, pravednijih i prirodnijih 
oje nam je nametnuo naš vojnički i 
oružano premoćni neprijatelj." a 


Nakon što je starom odboru dana razrješnica, izabran je > 


novi odbor Hrvatsk i doo : 
jeram ske republikanske zajednice u slijedećem 


Predsjednik: mr. Kazimir Katalinić 
Dopredsjednici: i jić i di 
Bec j ci: prof. Mario Ostojić i dipl. oec. Branko 
Glavni tajnik: gosp. Goran Ante Blažeković 
Blagajnik: gosp. Ante Birin 
Kao pret miki Bajan, prof. Iva Bubalo, liječnik 
< » dipl.-ing. Zdenko Loz iškulin i 
Ka o rei o, gda. Nada Miškulin i 
Nadzorni odbor: gosp. Zdravko Miletić, gdi ij 
DA dra Teni, p vko Miletić, gđica. Mara Perija 


Časni sud: gosp. Stj i 
i ' p. Stjepan M kasna 
ing. Zdenko Tolić. Jep | iklec, prof. Branko Milićević i 


Odbor za sigurnost: gosp. Bori ić i 
Štimac i gosp. Ivica Vujić. MA ORE odao ka 
Nakon održanog Sabora je pri i | 
. Nakon predana je prisutnim novinari 
Politička izjava, koju donosimo u cijelosti, u prilogu. TE 


&. Budući daje ovaj broj Republike Hrvatske već bio dovršen 
a .. stiglo ovo izvješće, ne možemo donijeti u cijelosti 
ržane referate, koje ćemo objaviti u slijedećem broju. 


===> 


Podijeli pa vladaj 

Tragedija hrvatskog puka u Travniku dramatski je 
osvijetlila opću tragediju koja je snašla Hrvatsku kad su neki 
dijelovi hrvatskog naroda dopustili da strani, nehrvatski agenti 
i strane, nehrvatske ideologije razbiju osjećajno jedinstvo 
hrvatskoga naroda što se je počelo obnavljati prije 130 godina 
nakon posjeta bosanskih begova ocu domovine dr. Anti 
Starčeviću. Ovaj povijesni posjet bio je formalni konac 
bratoubilačke borbe između kršćanskog i muslimanskog dijela 
Hrvatske i njime je započeo proces nove hrvatske integracije, 
što je prekinuto 1945. godine brutalnom obnovom Jugoslavije, 
kad je bezbožna i protuvjerska jugoslavenska vlast nastojala 
podijeliti hrvatski narod po vjerskom ključu. 

Zahvaljujući jugoslavenskom komunizmu koji je vladao 
od 1945. do 1990., nakon pada diktature hrvatski se narod 
našao podijeljen pred oružanim srpskim naletom. Umjesto da 


se Hrvatska i Bosna zajednički brane protiv stvaranja Velike 


Srbije i dogovorno izgrade političke oblike slobodnog života 
prikladne željama i potrebama svih stanovnika Bosne i 
Hrvatske, obje su države vodile svoju posebnu politiku kao da 
im sudbina nije ista. : 

Nije sada čas za raščlanjivanje tko je više ili manje kriv za 
to stanje. Puk hrvatski, bilo onaj koji se sada, po želji svoga 
vodstva naziva muslimanskim narodom, bilo onaj koji se i 
nadalje kiti svojim hrvatskim narodnim imenom, plaća težak 
danak u krvi, dobrima i području, izvrgnut manipulacijama 
srpskih agenata koji od početka srpske agresije na Bosnu 
nastoje dovesti do muslimansko-hrvatskih sukoba i kad ih 
uspiju izazvati, teškim zločinima truju zategnute političke 
odnose da bi onemogućili zajedničku hrvatsko-muslimansku 
obranu protiv srpske agresije, a sutra da bi spriječili stvaranje 
dobrih susjedskih odnosa izmedu Bosne i Hrvatske. 


Dužnost je jedne i druge strane da se odupremo tim 
otrovnim provokacijama kojima je konačni cilj ne samo podjela 
Bosne i Herceaovine nego i amputacija velikih dijelova 





Republike Hrvatske. Danas j i 
: je obrana Bosne i 
obrana Hrvatske. av 


To je bit apela kardinala Franje Kuharića od ibnj 
bit ape 15. svibnja 

1992., to je i bit apela fra Petra Andelovića, paola 

franjevačke provincije Bosne Srebrene, od 10. lipnja 1993. 


g Vjerni starčevićanskom korijenu, hrvatskom rodoljublju i 
kršćanskoj ljubavi, pozivamo sve Hrvate, kršćane i inka: 
vjernike i agnostike, da se bore prvo u sebi a onda oko sebe 
protiv svakog neprijateljstva i da osude bratoubilački rat što 
nam nameću srpski agenti, a pogotovo da se bore protiv svake 
osvete radi počinjenih zločina. Cilj je naših neprijatelja posijati 
između nas lančanu osvetu. Ljubav i razbor moraju biti jači od 
mržnje i osvete. Pogotovo moramo odbiti svaku pomisao na 
osvete protiv nedužnih muslimanskih izbjeglica što su se 
smjestili na području Republike Hrvatske kao i protiv hrvatskih 
državljana muslimanske vjere, jerbi svakitakav čin predstavljao 
izravan udarac protiv opstanka Republike Hrvatske, budući da 
bi bio suprotan etičkom temelju na kojemu počiva hrvatska 
država. Samo tako moći ćemo obnoviti Starčevićev proces 
zbližavanja izmedu obih grana hrvatskoga naroda. ' 


Zagreb,.11. lipnja 1993. 
HRVATSKA REPUBLIKANSKA ZAJEDNICA 


Prof. Mario Ostojić 
Dopredsjednik 


Mr. Kazimir Katalinić 
Predsjednik 


obo : ći 
Politička izjava Hrvatske republikans 
zajednice nakon stranačkog sabora 


n četrdeset godina djelovanja iz izbjeglištva i dvije 
nio dojvćnja u samostalnoj, nezavisnoj Pa 
Hrvatskoj, Hrvatska republikanska zajednica ocjenjuje sv ž 
dosadašnji rad ispravnim i korisnim Pa 3 i i! 
budućnosti još organiziranije i odlučnije nastaviti E 
prema svim temeljnim političkim načelima hrvatskog 
republikanstva. m Kačka 

U ovim teškim vremenima za opstanak i stabiliziranje 
Hrvatske kao samostalne, cjelovite i nezavisne o i 
za oživotvorenje svih temeljnih hrvatskih nacionalnih pro X a a 
ozbiljno smo zabrinuti razvojem političke situacije, a ane 
dalje vjerujemo u hrvatski narod , u njegovu dena Ž 
državotvornu volju, njegovu izdržljivost i pamet. sao 
vjerujemo da neće više ponoviti pogreške i naivnosti 
prošlosti. ' dok 

Zato, mi kao stranka koja želi služiti svom narodu i državi 
u potpunom ozbiljenju njegovih prava i pora a 
godišnjeg Sabora u Zagrebu 12. lipnja 1993. m pi a 
suverenoj i nezavisnoj Republici Hrvatskoj, dajem 
Političku izjavu hrvatskoj javnosti: x. Za 

1. Hrvatska republikanska zajednica kao izraziti m 
zdravog i suvremenog hrvatskog nacionalizma, kao ao 
desnog centra, stranka starčevićanskog pa Pe 
razbora i napretka, i dalje želi biti sveza časne BE ie 
prošlosti, nadom ispunjene sadašnjosti i sretne i slo , n 
hrvatske budućnosti. Zato ćemo se i nadalje E S 
hrvatsko jedinstvo u svrhu VENA o na a ge t 

i ) pomirenje na zajednič \ ornom 
Ad ENI Ni u ih Djednkosli i slobode takvo dk 
u kojem su u hrvatskom društvu poželjni i u prednosti KO 
koji su izdanci NOB-a, Pa O naški id Br 

i lažni i kvazi-antifašisti, a s sa 
a oingto reda i objekti neistinitog i jednostranog 

povijesnog procjenjivanja, koje neopravdano baca mrlju fašizma 
na prošlu pravednu borbu za očuvanje vlastite države. 


2. Postignuli smo opet svoju samostalnu državu, koja još 
nije ni idealna ni cijela, ali je naša, pa se nikada ne možemo 
složiti s onima, koji su je zbog nesavršenosti spremni ugroziti 
iličak srušiti. U tom imamo bolno povijesno iskustvo. Nanama 
svima je da državu Hrvatsku demokratski, tolerantno, oprezno 
ali i odlučno učinimo sve boljom i slobodnijom. Naš ideolog i 
utemeljitelj prof. ivan Oršanić je rekao: “Smislenost hrvatske 
države samo je u ostvarenju slobode," Tu simboličnu i duboku 
izreku treba znati razumjeti kao i Starčevićevu o Hrvatskoj 
“uru širokoj i uru dugačkoj", jer Oršanić i manje slobodnu 
hrvatsku državu ne bi zbog toga rušio, nego bi je popravio. 
Državna i nacionalna samostalnost preduvjet je za osobne 
ljudske slobode, koje su naš konačni cilj. To je bit našeg 
republikanstva, naša republikanska vizija slobode. 


3. Kao stranka, nikada se nećemo složiti s time da se 
Hrvatsku opet pokuša ugurati u bilo kakvu Jugoslaviju, neovisno 
o tom kako se zvala. Nikad više! 


4.Za nas i u budućnosti ostaje kao ideal, koji je Hrvatska 
republikanska zajednica stavila u svoj program još u siječnju 
1988. godine, Savezna Država Hrvatska, koja bi se sastojala 
od dviju upravnih jedinica: Republike Hrvatske i Republike 
Bosne i Hercegovine. To želimo ostvariti samo demokratski 
izraženom voljom građana obih republika. Ideali su protebni, 
lako zbog sadašnjih tragičnih događaja izgledaju neostvarivi. 
Zahtijevamo od svih odgovornih, kao i onih koji su u mogućnosti 
da nešto učine, da ne gube vrijeme, jer inače u konačnici, sada 
i dugoročno, gubi samo Hrvatska. 


Odgovornost nam je svima velika i mi smo dužni paziti na 
dugoročne i sveukupne hrvatske probitke, ali pogotovo oni 
koji hrvatsku politiku kreiraju i provode. 


5. Što se okupiranih dijelova Republike Hrvatske tiče, 
cijeneći napore hrvatskog vrhovništva u tom smjeru, moramo 
izjaviti, da se sada, kad s ponosom smijemo reći, misliti i biti 


iuvau, ne smijemo se dati beskonačno ljudski, nacionalno i 
državno ponižavati ni od pobunjenika ni od međunarodne 
zajednice. 

6. Zalažemo se za povratak moralnih vrijednosti u sve 

pore hrvatskog narodnog života, za poštenje, pravnu državu, 
socijalnu pravdu i sigurnost, razvitak i zaštitu obitelji, odgoj 
mladeži, za morainu i duhovnu obnovu Hrvatske. Hrvatski 
narod izumire, pa se slažemo da je od pametne, dugoročne i 
djelotvorne populacijske politike važnija samo obrana 
Domovine. Treba njegovati mentalitet života i nesebičnosti, 
nasuprot mentalitetu smrti i sebičnog uživanja. Iz narodnog 
života treba odstraniti prikriveni, ali još veoma opasni 
jugoslavensko-boljševičko-komunistički duh i takav način 
života i rada, koji sprečava nužno ozdravljenje hrvatskog duha 
i tijela. 
Tek iz moralno-duhovne obnove može proizaći i prava i 
sveobuhvatna gospodarska obnova. Hrvatska republikanska 
zajednica se zalaže za Hrvatsku kao modernu nezavisnu 
narodnu državu, državu uijudbe, državu blagostanja i potpune 
slobode za sve njezine građane, ali za demokraciju koja ne 
daje pravo na nered, lopovluk, nasilje i prostotu. 

7. Naše su želje i kritike dobronamjerne i konstruktivne. 
Mi želimo graditi a ne razarati. Zato s hrvatskim narodom, s 
nadom i strpljivo, idemo dalje BORBOM DO SLOBODE, 
RADOM DO BLAGOSTANJA. 


U Zagrebu, 12. lipnja 1995. 


Za Hrvatsku republikansku zajednicu: 


Predsjednik: 
Mr. Kazimir Katalinić 


Glavni tajnik: 
Goran Ante Blažeković 

Promjena čekovnog računa u U.S.A. 


Zbog tehničkih razloga uprava časopisa “ i 
hnič o pisa “Republika Hrvatska" zatvorit će 
danom 30. lipnja 1998. čekovni račun koji ima kod njujorške podružnice Lloyds 
Bank, te je već otvorila novi čekovni račun u jednoj banci blizu Washingtona 
Prema tome pretplatnici i povjerenici, koji ne mogu plaćati preko Poštanske 
štedionice u Miinchenu, mogu uplaćivati izravno kod banke: 
Citizens Bank of Maryland 


LAUREL, MD 20707, U.S.A. 
na račun: 


N* 018-4738 REPUBLIKA HRVATSKA 
Račun kod Poštanske banke u Miinchenu ostaje nepromijenjen. 


Molimo povjerenike i pretplatnike da čekove is i 
retple postave na ime REPUBLIKA 
HRVATSKA (bez dodatka ili prijevoda), jer tako glase naši čekovni računi. Ako 
pa i ba trebaju dodati broj računa (018-4738), kada šalju u grad 
urel, a kada šalj li jnaš ži Č 
eia a šalju u Miichen, kru) našega žiro-računa u tom gradu (N* 1201 


REPUBLIKA HRVATSKA 


Republica Croata 





TROMJESEČNI ČASOPIS 


Urednik: Dr. Ivo Korsky 
Adresa: Casilla de Correo 2959, 
1000 Buenos Aires (Argentina) 


Glavni i odgovorni urednik domovinskog 
izdanja: 

mr. Kazimir Katalinić 
Adresa: Nova Ves 62, 41000 Zagreb 
Telefon i faks: (041) 277-318 


Za Hrvatsku je cijena po primjerku 2 DM, 
a godišnja pretplata (4 broja) 8 DM, 
odnosno protuvrijednost u dinarima. 


GODIŠNJA PRETPLATA 
(četiri broja): 

Za Njemačku i europske zemlje koje 
mogu uplaćivati preko Njemačke 30 DM. 
Uplaćuje se preko Poštanske štedionice, 
Miinchen BLZ 700 100 80 na račun 
REPUBLIKA HRVATSKA Nr. 1201 89- 
809. 
Za Ameriku i europske zemlje koje ne 
mogu plaćati preko Miinchena: USA 
dolara 16.00 u čeku na jednu njujoršku 
banku ili uplatom kod banke: Citizens 
Bank of Maryland, Laurel, MD 20707, 
USA, na račun: REPUBLIKA HRVATSKA 
N* 018-4738. 
Za Australiju - 20 australskih dolara u 
čeku na jednu njujoršku banku ili na račun 
kod Citizens Bank of Maryland. 
U Hrvatskoj, pretplate se mogu slati na 
žiro račun Hrvatske republikanske 
zajednice br. 30102-670-203 SDK 
Hrvatske, podr. Zagreb. 


Sadržaj 





Prof. VJENCESLAV ČIŽEK: 


Hrvatska na razmedu Istoka i 


Zapada, E vn 


Dr.ENVER MEHMEDAGIĆ: 


Spasimo hrvatsku obalu od 

